
Lënda e vënë në themel të këtij libri, që në 
dukje të lind dyshime, është e një vlere dhe interesi 
parësor, për mua është dhe çështje vetjake e një rëndë- 
sie të veçantë dhe për këtë flet më së miri koha kur 
është shkruar libri. E theksoj që në fillim, bie në kundër- 
shtim me kohën në të cilën u shfaq. Ishte kohë lufte, 
kohë e mbushur me shqetësime dhe preokupime që 
lidheshin me Luftën Franko-prusiane të viteve 1870- 
1871. Në atë kohë, kur gjëmimet shungulluese të bete- 
jës pranë Vjortës përhapeshin nëpër Evropë, autorit 
të librit, këtij mendtari ëndërrimtar, të dhënë fort pas 
hamendësimeve, i ra për hise ta shkruante këtë libër 
i strukur diku në Alpe, i zhytur kokë e këmbë në men- 
dimet dhe fantazimet e tij, pra, duke qenë sa i preo- 
kupuar, aq dhe i shpenguar e i çlirtë, hodhi në letër 
mendimet për grekët, bërthamën e atij libri të çudit- 
shëm dhe jo lehtësisht të kuptueshëm, të cilit po ia 
përkushtojmë këtë parathënie (apo pasthënie) të vo- 

nuar. Kanë kaluar disa javë që kur autori i këtyre rre- 
shtave qëndronte nën muret e Mecit, i rrethuar nga 
moria e pikëpyetjeve që e mundonin lidhur me çësh- 
tjen e “optimizmit” të grekëve dhe të artit grek, deri 
sa erdhi, më në fund, koha e volitshme, një kohë e 
ngjeshur me ngjarje e tendosje, muaji kur në Versajë 
zhvilloheshin bisedimet për paqen, ndërsa autori, bre- 
nda vetes së tij, këtë paqe nuk po e gjente që nuk po 
e gjente dot, nuk po arrinte ta formulonte qartë dhe 
përfundimisht idenë nëse “ka lindur tragjedia nga mu- 
zika”. 

Nga muzika2 Muzika dhe tragjedia” Grekët 
dhe muzika tragjike2 Grekët dhe krijimtaria artistike e 
pesimizmit” Më e goditura, më e mrekullueshmja, 
ajo që është për t'u zilepsur e lakmuar më shumë se 
çdo gjë tjetër nga njerëzimi, ajo që e ka grishur më 
shumë se çdo gjë tjetër drejt jetës racën njerëzore, gjëja 
më e çmuar që kanë patur grekët” Si” Grekët, që qën- 
drojnë në ballë të njerëzimit, paskan patur nevojë për 
tragjedi” Për më tepër për tragjedi të ngritur në art2 
Po ç'gjëje i paska shërbyer atëherë arti grek”... 

S'është e vështirë të merret me mendje se me 
se lidhej vënia e një të tillë pikëpyetjeje në atë kohë 
lufte, lidhej drejtpërdrejt me çështjen e ekzistencës. 
A është, vallë, pesimizmi “domosdo” shënjë rënie, 
degradimi, mossuksesi të instinkteve të lodhura e të 
dobësuara, siç ka qenë kjo tek indianët e Amerikës, 
siç, sipas të gjitha gjasave, është edhe ndër ne, njerëzit 
e “sotëm” dhe evropianë2 Po a ekziston dhe pesimi- 
zëm që buron nga forca” Predispozicioni intelektual 
për egërsi dhe vrazhdësi, për tmerre e ligësi, për fryrje 


të interesave në ekzistencën njerëzore mos është i 
ndjellë te këta nga mirëqënia dhe bollëku, nga shën- 
detii harlisur, nga plotësia e ekzistencës” Po pse a nuk 
paska vend vuajtja edhe atëherë kur plotësia është 
me kapul”2 Mos nuk është kjo një burrëri për t'i parë 
me mendjemprehtësi gjërat, për t'i vënë ato në provë 
përmes lakmisë së të tmerrshmes si armik, një armik 
dinjitoz, mbi të cilin ia vlen të provohet forca” A nuk 
është prirje për të mësuar se ç'është frika si e këtillë” 
Po ç'rëndësi paska, vallë, që grekët e kohës së tyre 
më të mirë, më të qëndrueshme e më burrërore, i drej- 
tohen mitit tragjik” Po fenomeni i përbindshëm i filli- 
mit të Dionisit, ky si2 Po ajo tjetra, që pikërisht ai e li- 
ndi tragjedinë2 Po dukuria tjetër, e cila më pas e vrau 
tragjedinë, sokratizmi i moralit, dialektika, kënaqësia 
dhe ngazëllimi i njeriut tragjik2 Kjo si do kuptuar” 
Mos, vallë, nuk paska qenë pikërisht ky sokratizëm 
shenjë rënieje, shenjë lodhjeje, shenjë sëmundjeje, 
shenjë e shpërbërjes anarkike të instinkteve2 Kurse 
“ngazëllimi grek” i helenizmit të vontë s'paska qenë 
tjetër veçse agu mbrëmësor” Vullneti epikurian, i 
drejtuar kundër pesimizmit, a nuk ka qenë vetëm pa- 
ralajmërim për ata që vuanin2 Po vetë shkenca, kjo 
shkenca jonë në tërësinë e saj, e parë si simptomë jete2 
E nga e paska prejardhjen e vet çdo lloj shkence” A 
nuk do parë prirja për të bërë shkencë si shenjë frike, 
një prirje për t'iu shmangur pesimizmit” Mos kemi 
të bëjmë në këtë mes me një prirje për vetëmbrojtje të 
brishtë nga e vërteta” Po në i pafshim çështjet me syrin 
e moralit, a nuk ngjan kjo prirje me frikën dhe gënjesh- 
trën2 Ndërsa në i pafshim çështjet me syrin e amoralit, 


mos kemi të bëjmë me dinakëri” O Sokrat, Sokrati Po 
a nuk konsiston pikërisht këtu e fshehta jote2 QO ironi- 
zues i mistershëmi Ndoshta, pikërisht këtu dhe fshi- 
het sekreti i ironisë satel 


Ajo që munda të kap atëherë ishte sa e tmerr- 
shme, aq dhe e rrezikshme, ishte problem me brirë, 
në mund të shpreheshim kështu. Jo se ishte dem, por, 
sidoqoftë, ishte problem i ri. Tani atë fort mirë mund 
ta quajmë problem të vetë shkencës, ishte shkenca e 
kapur për herë të parë si problem, si diçka që e meri- 
tonte të shihej. Në atë libër të parë, unë shpërtheva 
me tërë guximin djaloshar, por edhe me dyshimin që 
ka rinia, ishte ky libri im i parë. Sa libër i pamundur 
doli për shkak të detyrës aspak të volitshme për mo- 
shën, që kuturisi të mbante mbi shpatullat e njoma, 
ai që mori penën ta shkruantel I ngritur mbi ca përjeti- 
me të parakohshme, që s'u ishte tatuar sa dhe si duhet 
pulsi, të formuluara me zor në fjalë, i ngritur mbi ba- 
zëneartit, sepse problemi i shkencës nuk ka si ngrihet 
mbi bazën e shkencës, doli një libër, ndoshta, për artis- 
tët që zotërojnë aftësi kalimtare analitike dhe shikim 
retrospektiv të çështjeve (domethënë libër për një ka- 

tegori të veçantë artistësh, të cilët duhet t'i kërkosh, 
por ja që s'ta ka ënda t'i kërkosh). Eshtë libër i mbu- 
shur plotepërplot me koncepte të reja psikologjike 
dhe sekrete artistike, të shoqëruara edhe nga metafizi- 
ka artistike në plan të dytë, është një vepër e moshës 
së re, plot me guxim rinor, por dhe me pikëllim rinor, 
një libër krejt i pavarur, një gjë më vete. Me fjalë të 
tjera, libri është një frut dhe, edhe në e marrshim këtë 
nocion në kuptimin e keq të fjalës, është frut që vuan 
nga gabime dhe pasaktësi rinore, ndonëse problemi 
i shtruar për zgjidhje nuk duket aspak rinor. Mangësi- 
të i gjejmë para së gjithash në “zgjatjet”, në “stuhinë 
dhe sulmin” e shpalosjes së mendimit, por duken 
edhe në suksesin që pati (veçanërisht në ato vende, 
ku kuturiset e ftohet në dialog një artist aq i madh si 
Rikard Vagneri). Pra, është libër që e ka përligjur veten, 
desha të them, i tillë, që, sidoqoftë, i kënaqi “më të 
mirët e kohës së vet”. Qoftë edhe vetëm për këtë, ky 
libër duhet parë me kujdes, për shumë anë të tij duhet 
heshtur, ndonëse në rrethana të caktuara s'kam si të 
mos e them sa libër i pakëndshëm më është dukur, 
sa i huaj më duket sot pas plot gjashtëmbëdhjetë vje- 
tësh që kanë kaluar. I shoh edhe tani, i kam para syve 
ata të moshuar, që janë njëqind herë më të pakënaqur 
se atëherë, por ama që nuk janë aspak të ftohur ndaj 
tij, që u gëlojnë në kokë e në shpirt mendimet e shqe- 
tësimet, dhe them se s'më është aspak e huaj çështja, 
e parashtruar në të ritë me aq kuturisje e ngazëllim, 
edhe sot ma ka ënda ta shoh shkencën në këndvështrimin 
eartistit, kurse artin ta shoh në këndvështrimin e Jetës. 

E përsëri ngul këmbë në të parën: ky libër 
më është i pamundur. E gjej të shkruar keq, mendimet 
e shprehura janë si me cepa, është i vështirë në të lexu- 
ar, përmban shumë pasion, ka ngatërresa në krijimin 
e tablove dhe në shpalosjen e lëndës, ka edhe sensua- 
lizëm, gjen aty edhe vende të sheqerosura me femëri, 
gjëra aspak të mbarështruara, mungon prirja për kon- 
kretësi logjike, për forcë bindëse, gjë që ka çuar në 
nënvleftësimin e vërtetimit të asaj që parashtrohet dhe 
pohohet: ka, madje, edhe vende ku mund të vihet në 
pikëpyetje korrektësia e sjelljes së argumenteve vërte- 
tuese, sidomos për lexuesin që nuk është sa duhet në 
dijeni të çështjeve të mbarështruara, të asaj që lidhet 
me “muzikën” e fundit (e kam fjalën për ata që sapo 
janë pagëzuar me prirjet e reja muzikore, që arrijnë 
ta përjetojnë atë që na e servir arti, shenjë përmes së 

cilës njerëzit e një gjaku njohin shoqi-shoqin). Them 
se është libër i një mendjemadhi ëndërrimtar, i për- 
shkuar që në fillim nga profanum vulgus të shkollarëve 
më shumë se nga logjika e popullit, por ja që me këtë 
e vërtetoi dhe po vazhdon ta vërtetojë suksesin e vet. 
sedues në monopatet e rinj dhe në sallonet e ballove. 
Në këtë libër, sidoqoftë, ka folur (dhe këtë e pranojjo 
fort me gatishmëri) një i huaj, ka folur nxënësi i “Zotit 
të panjohur”, që fshihej nën kapuçonin e shkencëtarit, 
pas gjithfarë fjalësh me peshë, por edhe pas mungesës 
së dëshirës të gjermanit për të qenë dialektik, madje 
edhe pas manierave aspak të mira të vagnerianëve. 
Duket sheshit manipulimi me koncepte që ende s'i 
kanë përftuar emërtimet e tyre, të bie në sy moria e 
pyetjeve të lëna pa përgjigje, ndihet kërkesa për pro- 
va, për zbulimin e fshehtësive që e mbajnë të rrethuar 
emrin e Dionisit. Vetë unë vë re me keqardhje se libri 
përshkohet nga shpirti mistik, menadik do të thosha, 
që plot tension dhe arbitraritet, përmes njëfarë paven- 
dosmërie për t'u shpalosur, i prirur për të qëndruari 
fshehur, belbëzon në një gjuhë të huaj. 

E pra, pikërisht këtij shpirti të ri i takonte t'ia 
merrte këngës, ishte pak të fliste, përjashtohej kryekë- 
put belbëzimil Më vjen keq që nuk u orvata ta shpre- 
hja atë që ndieja atëherë poetikisht. Kisha mundësit 
Ta kisha shprehur së paku si filolog, se mua edhe sot 
e kësaj dite pikërisht në fushën e filologjisë do të më 
duhet të bëjë gërmime e zbulime. 

Si përfundim mund të thuhet se ndodhemi 
përpara një problemi, që s'ka si të marrë zgjidhje shte- 

ruese, pa i dhënë më parë përgjigje pyetjes: “Ç'është, 
vallë, fillesa e Dionisit”7 Kjo çështje vazhdon të mbetet 
për ne, ashtu si më parë, krejt e pakuptueshme, deri 
e paarritshme nga përfytyrimi. 

E pra, ç'është në vetvete ky fillim i Dionisit2 

Në librin në fjalë e gjejmë përgjigjen, e thotë 
“I dituri”, i mirinformuari, nxënësi i Zotit të vet. 

Ndoshta do t'më duhet të jem më i kujdes- 
shëm në zgjedhjen e fjalëve, nuk kam përse i drejto- 
hem gojtarisë, se trajtimi i çështjes në fjalë ka dhe jo 
pak vështirësi psikologjike. Fjala është për prejar- 
dhjen e tragjedisë greke. 

Një nga çështjet bosht në trajtimin tonë është 
qëndrimi ndaj dhëmbjes dhe përcaktimi i saktë i shka- 
Ilës së ndjeshmërisë së grekëve. A qëndrojnë çështjet 
në fjalë si të tilla apo janë parë të përmbysura” Lypset 
hedhur dritë para së gjithash ja se mbi çfarë: a është e 
vërtetë që prirja gjithmonë në rritje drejt së bukurës, 
drejt festives, drejt argëtueses, drejt krijimit të kulteve të rinj 
ka lindur nga mangësitë, nga privimet, nga melanko- 
lia, nga ndjenja e dhimbjes” Në e supozofshim që kësh- 
tu ka qënë, ndërkohë që edhe Perikliu (por edhe Tuqi- 

didi) na e ka bërë të ditur një gjë të tillë në fjalën para 
varrimit, atëherë, lind pyetja: në ç'argumente mund 
të bazohet një prirje krejt e kundërt me këtë që sapo 
përmendëm, e shfaqur kohë më parë, në paraqitjen e 
të shëmtuarës” Ku e paska burimin vullneti i mirë, ri- 
goroz 1 helenëve për pesimizëm, për kultivimin e mi- 
tit tragjik, interesi për kultin e fatit të tmerrshëm, të 
lig, enigmatik, gjithështerues të qënies, në të cilët mu- 
nd t'i ketë edhe rrënjët vetë tragjedia2 

Po ajo, ndoshta, i ka këto rrënjë në kënaqësi, 
në forcë, në shëndetin e harlisur, në bollëkun e plotë- 
sisë2 E ç'rëndësi paska në këtë mes, në e shtrofshim 
pyetjen në rrafshin fiziologjik, zemërimi që ka bërë 
të lindë tragjedia, por edhe komedia në art2 Zemërimi 
dionisian2 

Po si i bëhet, në qoftë se zemërimi nuk është 
simptomë e domosdoshme e degradimit, e rënies, e 
mbipjekjes së kulturës” Mos, ndoshta (me këtë pyetje 
ne i drejtohemi psikiatrisë), ka edhe neuroza të shën- 
detit” Mos ka neuroza të rinisë, të adoleshencës2 E 
ç'kuptim tjetër të ketë kjo sintezë e perëndisë me cja- 
pin në satirë” Mbi bazën e ç'përjetimi vetjak, e ç'shpër- 
thimi të brendshëm të grekëve mund të vinin këta në 
përfundimin për një të tillë përfytyrimi të njeriut të 
Dionisit në satirë2 Sa për prejardhjen e korit të tragje- 
disë pohojmë se ndodhi në shekujt e hazdisjes së pa- 
parë të trupit grek, kur shpirti grek u mbush si as- 
kurrë me jetë, me entuziazëm endinik. Grekët e asaj 
kohe a nuk kanë qenë plot e përplot me vegime dhe 
halucinacione, që u transmetoheshin tribuve, bashkë- 
sive kulturore” Po si i bëhet, në qoftë se grekët pikë- 

risht në atë rini të tyre të pasur kanë pas jetuar me vu- 
llnetin për tragjiken dhe kanë qenë pesimistë” E si i bë- 
het që pikërisht çmenduria, po të përdornim në këtë 
rast fjalën ë Platonit, i solli Helladës bekimet më të bega- 
ta” E ç'të thuash, nga ana tjetër, që grekët pikërisht në 
kohën e rënies dhe të dobësimit bëhen gjithë më tepër 
. Optimistë, sipërfaqësorë, që i tërheq aktorllëku dhe 
më me ashk priren nga logjika dhe logjizimet, dome- 
thënë, ishin në të njëjtën kohë “më të gëzuar” dhe 
“më shkencorë”2 Po sikur për inat të të gjitha “ideve 
të sotme të artit”, në kundërshtim me paragjykimet e 
sotme me tonalitet demokratik, ngadhnjimi i optimiz- 
mit, që nxjerr në plan të parë gjithëpushtetin e arsyes, 
utilitarizmin teorik dhe praktik, por edhe vetë demokra- 
cia, bashkëkohësja e tyre, s'janë tjetër veçse simptoma 
forcash që s'kanë ndonjë vlerë, që vetëm e përshpej- 
tojnë plakjen, kapitjen fiziologjike2 Se, ja, a nuk ka 
qenë optimist Epikuri” Dhe ka qënë si t përvuajtur që 
ishte. Pra, para nesh qendron tufa e pyetjeve njëra 
më e koklavitur se tjetra, pale pastaj dhe çështja më e 
vështirë se të gjitha çështjet e tjera të marra së bashku, 
që edhe ajo pret radhën e sqarimit: cili është kuptimi 
“ imoralit, i parë në optikën e jetës”... 

Në parathënien kushtuar Rikard Vagnerit arti 
paraqitet si veprimtari metafizike e njeriut, morali jo. 
Në librin në fjalë jo një herë përsëritet ideja se ekzis- 
tenca e botës përligjet vetëm si fenomen estetik. Dhe 
në të vertetë, në libër pranohet si i tillë vetëm mendi- 
mi artistik, i shpalosur apoi fshehur, i treguar në tërë 
Veprimtarinë e qënies, “Zotit”, në doni ta dini, por 
ama të një Zoti të shkujdesur, amoral, të Zotit-artist, i 
cili si gjatë krijimit, ashtu dhe gjatë shkatërrimit, si 
në të mirën ashtu dhe në të keqen, njëlloj orvatet të 
gllabërojë ngazëllim dhe gjithëpushtet, i cili, duke 
krijuar botët, çlirohet nga zgjedha e plotësisë dhe e mbi- 
plotësisë (ngimjes së plotë), nga mënxyra e kundërtive 
të mposhtura brenda vetes. Bota, në çdo çast të ekzis- 
tencës së vet, s'është tjetër veçse shpëtim i arritur nga 
Zoti, ajo paraqitet përjetësisht e ndryshueshme, e parë 
në një këndshikim përjetësisht të ri, si e bashkëshoqë- 

ruar nga vuajtja, e aftë për të gjetur shpëtim vetëm në 
iluzione. Tërë kjo metafizikë artistike mund të duket 
arbitrare, e pabazë, fantastike, por ajo që të bie në sy, 
si më kryesore në këtë këndshikim është shpalosja e 
shpirtit, që një ditë të bukur do shfaqet, pavarësisht 
nga rreziqet, do të ngrejë krye kundër interpretimit 
nga pozitat e moralit të kuptimit të ekzistencës. Këtu 
dhe e nxjerr kokën, ndoshta për herë të parë, pesimiz- 
mi “në anë të së mirës dhe të së keqes”, në këtë rast 
gjen mishërim shprehja “zvetënimi i botës shpirtë- 
rore”, kundër së cilës s'i kurseu mallkimet më zemë- 
rake në kohën e vet Shopenhaueri dhe vërviti të tëra 
shigjetat që kishte. Kemi të bëjmë me filozofi, që orva- 
tet ta kalojë moralin në botën e dukurive, ta poshtërojë 
këtë, duke e barazuarjo vetëm në dukuritë (në kupti— 
min e terminus technicus idealist), por edhe në gënje- 
shtrën, në “iluzionin”, në ëndrrën, në çoroditjen, në 
interpretimin, në përshtatjen, në vetë artin. Me ç'du- 
ket, thellësia e kësaj prirjeje antimorale mund të matet 
më së miri po të shqyrtojmë me vemendje heshtjen e 
kujdesshme, armiqësore, që është mbajtur ndaj krish- 
tërimit në libër, që është një përçim i shfrenuar i tema- 
ve morale përmes figuracionesh të ndryshme. Dhe, 
në të vërtetë, është e vështirë të gjendet një antitezë 
më kuptimplote për interpretimin thjesht estetik dhe 
për përligjien e botës se doktrina fetare e krishtërimit, 
e cila është dhe dëshiron të jetë vetëm morale dhe në 
përmasat e veta krejt absolute, siç është, për shembull, 
predikimi i drejtësisë absolute të Zotit. Një shikim i 
tillë i çështjeve në fjalë e largon artin, çdo lloj arti, 
nga skena e jetës, e shpall të gënjeshtërt, pra, e mohon, 

e mallkon dhe e dënon. 

Prapa këtyre mendimeve dhe vlerësimeve ar- 
miqësore ndaj artit, unë vetë kurdoherë kam ndier 
armiqësinë ndaj jetës, neverinë hakmarrëse për të, sepse 
çdo jetë prehet në iluzuion, në art, në gënjeshtër, në 
optikë, në domosdoshmërinë e perspektivës, në ga- 
bim. 

Krishtërimi që në fillimet e veta ka qenë shpa- 
losur si neveri për jetën dhe për mbingopjen prej saj. 
Kjo vetëm se ka qenë maskuar, ka qenë fshehur, ve- 
tëm ka qenë “stolisur” nga besimi në jetën “tjetër”, 
“më të mirë”. Urrejtja për “jetën”, mallkimi i afeksio- 
neve, frika para të bukurës, para sensuales, predikimi 
i jetës së matanëvarrit, i shpikur vetëm e vetëm që të 
mallkohej sa më mirë kjo e këtushmja, në të vërtetë, 
synimi për asgjë, ngushëllimi me ditën e madhe të 
ringjalljes, kurdoherë më janë dukur, së bashku me 
vullnetin këmbëngulës të krishtërimit për të pranuar 
vetëm vlerat morale, format nga më të rrezikshmet 
dhe më të tmerrshmet për të groposur jetësoren, apo 
të paktën, shenja të sëmundjes së rëndë, të kapitjes 
së madhe, të zymtisë së thellë, të shterimit të jetës, 
sepse përpara moralit (në veçanti të moralit krishter) 
jeta vazhdimisht, pashmangshmërisht duhet të 
ndjehet e padenjë për t'u dashur, se ajo në çdo drejtim 
nuk është normale, domethënë, morale. Kurse morali, 
Si i tillë, ç'na qënka, në rast se shihet si “vullnet për 
mohimin ejetës”, si instinkti fshehur për të shkatërru- 
ar jetën, si shtytje për degradim, për poshtërim, për 
shpifje, si fillim i fundit” Pra, del se qënka më i rrezik- 
shmi i më të rrezikshmëve”... E pra, instinkti imi atë- 

hershëm ka qenë drejtuar kundër moralit, kundër tij 
kam shkruar në atë libër të dyshimtë, ka qenë një insti- 
nkt që merrte në mbrojtje jetën, dhe iu drejtova për 
këtë rrëfimit për jetën thjesht aristike, antikristiane. E 
si ta quaja” Si filolog dhe njeri letrash e pagëzova, jo 
pa një lirshmëri të sinqertë, sepse kush është ai që e 
di me të vërtetë emrin e Antikrishtit, me emrin e njërit 
prej perëndive greke: e quajta dionisiane. 

Tani u bë e qartë se ç'detyrë guxova t'i vija 
vetës kur mora e shkrova atë libër2... Më vjen keq që 
s'më arriti atëherë burrëria (mos do thënë më mirë që 
s'u tregova jo modest) t'ia lejoja vetes në çdo rast kur 
më duhej të shpalosja pikëpamje aq shumë vetjake, 
t'i drejtohesha gjuhës personale. S'ia fal vetes që me 
skrupulozitet të panevojshëm iu përmbajta formuli- 
meve shopenhauriane dhe kantiane, ndërkohë që vetë 
konceptet e shprehura binin ndesh me konceptet e 
Shopenhauerit dhe të Kantit, po aqsa edhe me shijen 
e këtyrel Se ç'mendime ka shprehur Shopenhaueri 
për tragjedinë2 “Ajo që i ka siguruar tragjikes hovin 
e bujshëm dhe shpërthimin e fuqishëm, - ka shkruar 
ky në “Bota si vullnet dhe përfytyrim”, IL, 495, - është 
ndërgjegjësimi i faktit që bota dhe jeta nuk munden 
të na japin kënaqësi të mirëfilltë, ndaj dhe s'ia vlen të 
afeksohemi pas tyre. Këtu dhe e ka bazën fryma tra- 
gjike, që na shtyn drejt heqjes dorë prej tyre.” 

Kurse Dionisi mua më drejtohej me fjalë krejt 
të tjeral Tërë kjo frymë e heqjes dorë nga jeta atëherë 
për mua ishte krejt e huajl Por në atë libër ka edhe di- 
çka më të prapë, për të cilën tani veçanrisht ndiej keq- 
ardhje, shumë më tepër se për këtë që sapo thashë, 
se e prisha shprehjen e mendimit tim me formulime 
ala Shopenhauer. Më pikon në zemër që e profanova 
problemin grek, ashtu si m'u shpalos ky atëherë para 
syve, me përzjerje konceptesh bashkëkohorel I vura 
shpresat në ca gjëra, që në asnjë mënyrë nuk duheshin 
bërë. Mbi bazën e koncepteve bashkëkohore për mu- 
zikën e sotme gjermane ngrita ca kështjella letre li- 
dhur me “thelbin gjerman”, sikur vetëm tani ky thelb 
filloi të shpaloset në tërësinë e tij, ndërkohë që “shpirti 
gjerman”,i përshkuar nga aspirata për të sunduar Ev- 
ropën, për të drejtuar Evropën, në mënyrë përfundim- 
tare u dorëzua, u shkurorëzua nga ky sundim, dhe me 
pretekstin e bujshëm të ngritjes së perandorisë, ra në 
mediokritet, u prir nga demokratizimi i jetës, në fry- 
mën e “ideve të reja”i E vërtetë është që gjatë kësaj 
kohe u mësova të mendoj pa shpresë dhe të jem i pa- 
mëshirshëm ndaj të ashtuquajturit “thelb gjerman”, 
po aq sa edhe ndaj muzikës gjermane, që është fund e 
krye romantike, që është më pak greke se çdo lloj arti 
tjetër që mund të ekzistojë. Aq më tepër që kjo ngac- 
muese e pashoqe e nervave të gjermanëve, paraqet 
rrezik të madh për një popull që e ka qejf pijen dhe e 
mban paqartësinë për shënjë virtyti, vlerëson anën 
dehëse, trullosëse të kësaj muzike, funksionin e saj të 
narkotikut. 

Duke lënë mënjanë tërë këto shpresa efeme- 

re, të gabuara, aplikimin e gabuar të atyre që thamë 
në kohën e sotme, me të cilat them me vetëdije se e 
prisha atëherë librin tim, kjo pikëpyetje e madhe li- 
dhur me Dionisin, ashtu siç është vënë në libër, mbetet 
në fuqi e pandryshuar edhe kur bëhet fjalë për muzi- 
kën. Pyesim: “Si duhet të jetë muzika me prejardhje 
jo romantike, siçështë muzika gjermane, apo dionisiane” ” 

- Po, zotëri mëshirëplotë, ç'qënka romantika, 
në se libri juaj nuk qënka romantik7 A mund të mpre- 
het më shumë se kaq urrejtja për “të sotmen”, për 
“realitetin”, për “idetë bashkëkohëse” se sa është bërë 
në librin tuaj, kur parashtroni idenë e metafizikës ar- 
tistike, që me aq lehtësi e beson “asgjënë”, pranon 
“djallin”, ngaqë pranon “të sotmen”2 A nuk kumbon 
basi juaj kategorik, i mbushur me zemërim dhe gëzim 
asgjësimi, si kërcënues i të sotmes7 A nuk ngjan ky 
vullnet mohimi si shenjë nihilizimi, nën kontekstin: 
“Më mirë të mos ketë asgjë të vërtetë, se sa të pranosh 
që jeni ju që thoni të vërtetëni” Po hapini mirë veshët 
dhe dëgjoni, zoti pesimist dhe hyjnizues arti, qoftë 
edhe një fragment të vetëm, të zgjedhur nga libri juaj, 
ku flitet për asgjsuesit e drakonëve, që në veshin e të 
rinjve duhet të ketë po atë tingëllim dhe në zemrën e 
tyre të gjejë po atë jehonë, si dhe kënga e famëkeqit 
kapës të minjve. A nuk kemi të bëjmë, në këtë rast, 
me pranimin e plotë të romantikës së vitit 1830 në 

petkune pesimizmit të vitit 18507 Se prapa tij s'është 
e vështirë të shihet finali i zakonshëm romantik: ndër- 
prerja e lidhjeve, shëmbja, kthimi dhe përgjunjja para 
besimit të vjetër, para Zotit të vjetër... Vetë libri juaj 
pesimist a nuk është një copë antihelenizmi, diçka 
romantike, që të deh e të trallis mendjen, a nuk është 
narkotik, madje, diçka e ngjashme me muzikën, më 
muzikën gjermanet 

Dhe vërtet, ta dëgjojmë: 

“Përfytyrojmë brezin e ri me shikimin sypa- 
trembur të jetës, me prirjen heroike për veprime të 
çuditshme, përfytyrojmë hapin e sigurt, burrëror të 
këtyre shfarrosësve të drakonëve, guximin krenar të 
tyre, kur i kthejnë shpinën doktrinave të ngordhura 
të optimizmit, sepse në përgjithësi, “të jesh i vendo- 
sur”,a nuk është kjo një domosdoshmëri, që e bëri njeriun 
tragjik të kësaj kulture të parapëlqente artin e ri, artin 
e ngushëllimit metafizik, artin e tragjedisë, dhe, me këtë 
rast, thirri së bashku me Faustin: 


A nuk duhet, vallë, me forcë e synime jete 
Të sillet figura e përjetshme, e vetme” 


“Pse, a s'qënka kjo domosdoshmëri2”... Jol Tri 
herë jol O romantikë të rinj, kjo kështu nuk është, por 
ka shumë të ngjarë të ketë një fund të tillë. Ka të ngjarë 
që ju të përfundoni të ngushëlluar, siç shkruhet. Pavarë- 
sisht nga vetedukimi juaj për të qenë të rreptë, ka rre- 
zik të përfundoni “metafizikisht të ngushëlluar”, 
shkurt fjalët, të përfundoni siç përfundojnë romanti- 
kët, të krishterët... Jol Përvetësoni më parë artin e të 

ngushëlluarit, mësoni më parë të qeshni, 0 miqtë e 
mi të rinj, në dëshironi me çdo kusht të mbeteni pesi- 
mist. Se ku i dihet, ndoshta, pas kësaj, si njerëz që qe- 
shni, mund edhe ta sikterisni, ta dërgoni në dreq ngu- 
shëllimin metafizik dhe, para së gjithash, vetë metafi- 
zikëni 

Po e shprehim tërë këtë me gjuhën e përbindë- 
shit dionisian, që quhet Zaratustra: 

“Lartësojini zemrat tuaja, vëllezërit e mil Më 
larti Më larti Dhe mos harroni edhe këmbët, se jeni 
valltarë të mirël Më mirë akoma do të bënit po të qën- 
dronit me kokën poshtël 

Kjo është kurorë e atij që qesh, është kurorë 
trëndafilash: vetë unë ia kam vënë vetes atë kurorë, 
vetë unë e kam shpallur të shenjtë të qeshurit tim. 
Nuk munda të gjej ndonjë tjetër sa duhet të fortë që 
ta bëj si unël 

Zaratustra valltar, Zaratustra i lehtë, që për- 
plas flatrat i gatshëm të fluturojë, që tërheq me vete 
të gjithë zogjtë, i gatshëm dhe i shkathët, i lehtë dhe i 
përfshirë nga ekstaza e fluturimit. 

Zaratustra, kasnec i fjalës, Zaratustra, kacnec 
i qeshjes, që nuk i durohet të fluturojë, që i ka qejf 
kërcimet, ecjen përpara, ecjen mënjanë. “Vetë unë ia 
vura vetes këtë kurorël” - thotë. 

Eshtë kurorë për atë që qesh, është kurorë me 
trëndafila Juve, vëllezër, jua dhuroj këtë kurorël Të 
qeshurit e kam pranuar për të shenjtë O njerëz të lar- 
tësuari Mësoni nga unë të qeshnil” 

“Kështu foli Zaratustra”. 
Pjesa e katërt. Gusht 1886. 

LINDJA E TRAGJEDISË 
NGA FRYMA E MUZIKËS 


Parathënie për Rikard Vagnerin 


Për të mënjanuar çdo keqkuptim, çdo emo- 
cion dhe dyshim, që në kushtet tejet të veçanta, në të 
cilat jeton sot te ne mendimi shoqëror estetik, mund 
të bëhen kundërvënie me mendimet e sotme, për të 
patur mundësi të shkruhen edhe këto fjalë hyrëse, 
me kënaqësi të pafshehur, që s'është aspak e vështirë 
ta shohësh në çdo faqe të shkruar, thërres para shiki- 
mit tim ato çaste, kur Ju, miku im i shumënderuar, 
ndoshta e merrni ndër duar librin tim me shpërthime 
djaloshare, më dilni para syve, kur, ndoshta, pas shëti- 
tjes para gjumit, shihni Prometeun e Çliruar në fronte- 

spicin e librit, lexoni aty emrin tim dhe ju pushton 
bindja se, cilado të jetë brendia e këtij libri, autori pa 
më të voglin dyshim që ka ç'të thotë serioze e me pe- 
shë. Ju siguroj se, duke u shprehur në këtë libër, patje- 
tër që ju kisha Juve para sysh, kurdoherë ky libër iu 
drejtohet Juve, pra, s'ka si të ketë diçka që mund të 
bjerë në kundërshtim me gjithçka tuajën. Ndërkohë, 
s'kam as më të voglin dyshim që ju kujtohet se në po 
atë kohë, kur ju shkruanit për koncertin jubilar të Be- 
t'hovenit, domethënë, në mes të tmerreve dhe madhë- 
shtisë së luftës të sapo ndezur, isha unë ai që i bluaja 
brenda vetes keto mendime. Por do të gaboheshin 
ata, që do të shihnin në këtë koinçidencë praninë e 
kontradiktës ndërmjet hovit patriotik, të diktuar nga 
situata, dhe luksit estetik, ndërmjet seriozitetit burrë- 
ror dhe lojës këndellëse. Përkundrazi, gjatë leximit 
me vemendje të këtij libri, lexuesi i ri do të habitet, 
kur ta shohë me qartësi të plotë se me ç'problem serioz 
do ndeshet, është problem i mirëfilltë gjerman. Jemi 
nisur nga synimi për të përqendruar shpresat e gjer- 
manëve, të konceptuara si pika referimi të kulmit dhe 
të kthesës që pason. Po ka mundësi të gjenden edhe 
të tillë, të cilëve mund t'u duket krejt i pahijshëm një 
qëndrim aq serioz ndaj problemeve të estetikës, për- 
derisa këta njerëz nuk janë në gjendje të shohin në art 
diçka të madhe, por presin të gjejnë hojna për të qe- 
shur, kumbime zilkash, Ca të tillë nuk besojnë se t'ia 
kundërvësh artin tradicional artit të sotëm do të thotë 
të merresh me një keqkuptim të rëndë. 

Lexuesit serioz po marrë guximin t'i drejto- 
hem si më poshtë. Bindja ime është se arti duhet parë 

si detyrë, detyrë nga më të lartat, si sferë e rëndësish- 
mee veprimtarisë meta fizike të njeriut, ashtu si e shi- 
hte këtë burri, të cilit, si luftëtarit të madh e përparim- 
tar në këtë rrugë fisnike, i kam kushtuar këtë libër. 


Bazel, fundi i vitit 1871 

Do të quhej një përfitim i madh i shkencës së 
estetikës po të arrihej përmes arsyetimeve logjike, por 
edhe përmes intuitës së drejtpërdejtë në përfundimin 
e ndërgjegjshëm se lëvizja translative e artit është rrje- 
dhojë e fillesës apoloniane dhe e asaj dionisiane, njëlloj si 
lindja është rrjedhojë e ngjizjes në një të dy sekseve, e 
arritur kjo me luftë të pandërprerë, ndërsa paqja është 
vetëm e herëpashershme por e përkohshme. Emrat e 
mësipërm i huazuam nga grekët dhe ata na e bëjnë të 
qartë rëndësinë e përpunimit të këndshikimit të çësh- 
tjeve të artit jo përmes nocioneve gjithfarëshe, por për- 
mes figurave të perëndive të lashtësisë. Me botën e 
këtyre dy zotave, Apolonit dhe Dionisit, lidhen dijet 
tona për qendrimet polare në botën e grekëve të vjetër 
të artit të figurave plastike (apoloniane) dhe të artit 
të figurave jo plastike të muzikës (dionisiane). Këto 
dy fillesa të mëdha të artit veprojnë përbri njëra tjet- 
rës, shpesh i shohim të përplasen, madje, hapur me 

njëra-tjetrën, duke e nxitur njëra-tjetrën të lindin gjith- 
një pjella të reja të fuqishme, duke përjetësuar me 
këtë të famshmen luftë të të kundërtave, që vetëm 
një fjalë e përbashkët i mbledh në një, “arti”. Kjo për 
aq kohë sa përmes aktit metafizik çudibërës “të vull- 
netit” nuk i gjejmë të lidhura me dyzimin e panda- 
shëm dhe, në këtë dyzim, të krijojnë vepra arti sa di- 
onisiane aq dhe apoloniane, Tragjedinë e Atikës. 

Për t'i patur të qarta para sysh të dyja këto 
prirje, po i përfytyrojmë fillimisht si botë artistike të 
ndara nga njëra-tjetra, si botë ëndrrash dhe dehjesh. 
Ndërmjet dukurish të tilla fiziologjike vihen re anta- 
gonizma, që u korrespondojnë fillesave të antagoniz- 
mit apolonian dhe dionisian. 

Në ëndrrat, sipas mendimit të Lukrecit, për 
herë të parë iu fanitën shpirtit të njeriut figurate çudit- 
shme të zotave: në ëndërr skulptori i madh pa gjymty- 
rët mahnitëse të qënieve mbinjerëzore, poeti i Hella- 
dës, i pyetur për të fshehtën e embrioneve poetike, i 
shpjegoi ato përmes ëndryave dhe dha për to atë për- 
fytyrim që na e ka dhënë më pas Hans Saksi në “Maj- 
sterzinger”. 


Miku imi Poeti është lindur, 

Për të shpjeguar ëndrrat. 

Ato që na faniten, që përfytyrojmë, 

Na shfaqen në ëndërr. 

E fshehta e bukurisë së vargut, 

Në artin e shpalosjes së ëndrrës fshihet. 


Iluzionet e mrekullueshme që na faniten në 

ëndërr, në formulimin e të cilave gjithsecili është një 
artisti mbaruar, janë djepi i të gjitha arteve dhe, siç 
do ta shohim më poshtë, janë dhe pjesë e rëndësishme 
e poezisë. Ndiejmë kënaqësi të madhe kur orvatemi 
ta formulojmë figuracionin e asaj që na u shfaq ëndërr, 
ashku, me të cilin e bëjmë riprodhimin e tyre, flet vetë 
për interesimin tonë, pra, ëndrrat s'janë të padobish- 
me. Mirëpo, pavarësisht nga thelbi real dhe jetësor, 
në nënndërgjegje na mbetet një ndijim i vagullt i tyre, 
janë iluzore, të paktën përvoja ime e tillë është dhe 
mbështetur në atë që kanë thënë e kanë dëshmuar 
shumë poetë, mund ta marrë për pohim të vërtetë. 
Një tip i caktuar njeriu, me predispozita filozofi, ka 
edhe parandjenja se nën këtë realitet, ku ne jetojmë 
dhe ekzistojmë, gjendet i fshehur një realitet i dytë, 
krejt i ndryshëm, pra, për rrjedhojë, edhe i pari është 
iluzion, kurse Shopenhaueri e konsideron dukurinë 
që njerëzit, sendet e gjithçka e kësaj bote ndonjëherë 
e përfytyrojnë të veshur me petkun e fantastikes, si ën- 
dërr, si një dhunti të njeriut për të filozofuar. Por ashtu 
si sillet filozofi me realitetin e qënies sonë, ashtu dhe 
tipi me predispozita artisti sillet ndaj realitetit të ën- 
drrave. Me kënaqësi dhe me sytë pishë i sheh, se i 
duhen, se mbi to mbështetet në interpretimin e duku- 
rive jetësore, mbi bazën e tyre përgatit veten për t'u 
futur në jetë. Dhe të shtrenjta për të nuk janë vetëm 
ëndrrat e këndshme, që ia ledhatojnë dhe çlirojnë 
shpirtin nga ndonjë makth, por edhe të pikëllimshmet, 
të rreptat, të turbulltat, të frikshmet, tërë “komedia 
hyjnore” e jetës, së bashku me ferrin e saj kalon përpara 
syve të tij, jo vetëm si lojë dritëhijesh, sepse është ai 

vetë që jeton dhe vuan në këto ëndrra si personazh 
kryesor, por edhe si ndijim feksës, si iluzion kalimtar, 
për çka folëm. E kush nga ne s'e mban mend, siç e 
mbaj mend dhe unë, që mos ta kenë ngushëlluar dhe 
qetuar me fjalët: “E po, ëndërr ishtel” “E ç'nuk sheh 
njeriu në ëndërri” Më kanë folur që paska njerëz, të 
cilëve ëndrra u zgjatka tri dhe me shumë net radhazi, 
pa qenë e cënuar lidhja logjike e fakteve. A nuk dësh- 
mon kjo që thelbi ynë i brendshëm, baza e të qënit to- 
në si qënie njerëzore, e shijon ëndrrën me kënaqësi, 
madje, e quan një domosdoshmëri të gëzueshme2 
Kjo domosdoshmëri e gëzueshme e parjes së 
ëndrrave te grekët ka gjetur mishërim në figurën e 
Apolonit, si perëndi që krijon përmes figurash, por 
edhe si perëndi që u lajmëron njerëzve të vërtetën, 
që profetizon të ardhmen. Në thelbin e vet Apoloni 
është “shkëlqimtar”, është hyui dritës, e shtrin mbre- 
tërinë edhe mbi shkëlqimin iluzor të bukurisë, në bo- 
tën e brendshme të fantazisë. E vërteta e përsosur gjen- 
dete mishëruar në këto gjendje, këtyre u kundërvihet 
realiteti fragmentar dhe i palidhur në dukuritë e veta, 
tërë ky realitet shpaloset ditën, por bie nata, vetëdija 
e shëruar dhe e qetuar shfaqet në ëndrra, nëpër figura 
simbolike, në analogji me ato jetësoret, njëlloj si në 
art, ku jeta jepet si e mundshme dhe e mbushur me 
gëzime. Kufiri që ëndrra s'duhet ta kalojë për të 
shmangur ndikimin patologjik mbi njeriun (ndryshe 
iluzioni do na gënjente, duke marrë pamje realiteti 
të vrazhdë), pra, ky kufi duhet të jetë domosdo i për- 
caktuar qartë në figurën e Apolonit dhe paraqitet si 
ndjenjë masë, si aftësi për vetëkufizim, si shmangie 

nga shpërthimet e egra, si mishërim qetësie dhe men- 
çurie nëpërmjet figurave. Syri i Apolonit, në përputh- 
je me prejardhjen që ka, përfytyrohet si “diellor”: 
edhe atëherë kur zemërohet dhe zë e hedh shikime 
të pakënaquri, mirësia e qënies së tij kurrë s'e braktis. 
Në këtë kuptim për Apolonin në mënyrë ekscentrike 
mund të thuash atë, që Shopenhaueri e thotë për njeri- 
un, e pushtuar në krahët e Majnit (“Bota si vullnet 
dhe përfytyrim”, 1,416): “Si në mes të detit të tallazitur, 
që ngre lart dhe lëshon pastaj me vërtik poshtë dallgët 
si male, qëndron i palëkundur në anije njeriu, që i 
është besuar barkës së dobët, ashtu dhe në mes të bo- 
tës plot me mundime mbijeton njeriu i vetmuar, i ka- 
pur plot besim pas principium individuationis.” Për Apo- 
lonin fare mirë mund të thuhej edhe se e ka të patun- 
dur këtë besim, kurse statizmi i qetë i tërë qënies së 
tij është sa më s'bëhet shprehës, Apolonin ta ka ënda 
ta quash figurë të mrekullueshme hyjnore, principi i 
individuationis, në shikimet dhe në gjestet e të cilit flet 
me ne gëzimi i madh dhe mençuria mahnitëse e “ilu- 
zioneve”, bashkë me tërë atë bukuri që mbart. 

Në veprën e sapocituar Shopenhaueri na për- 
shkruan tmerrin e përbindshëm, që e pushton njeriun, 
kur i ndodh të dyshojë në format e njohjes së dukuri- 
ve dhe mundësia për t'u kapur pas ndonjë dege të 
tyre s'është veçse një përjashtim i lejueshëm. Po t'i shto- 
nim këtij tmerri entuziazmin e amëshuar, që del nga 
thellësitë njerëzore, por edhe natyrore, kur përsëri vi- 
het re një shkelje e principii individuationis, atëherë 
mund të përftohet kuptimi i thelbit të fillesës dionisia- 
ne, madje më tepër se aq, mundet që të bëhet e arritsh- 

me prej nesh me analogji dehja. Sepse nga veprimi i 
pijeve narkotike, për çka bëhet fjalë në të gjithë himnet 
e njerëzve primitivë (me afrimin e pranverës natyrën 
e përshkojnë ndijimet dionisiane) subjektivja zhduket 
deri në vetmohim. 

Qysh në Mesjetën gjermane, turma pa mba- 
rim njerëzish endeshin me këngë e valle nga një vend 
në tjetrin, të kapërthyer nga ndjenja të fuqishme dioni- 
siane, në valltarët dhe këngëtarët që shoqëronin Shën 
Joanin dhe Shën Vitin s'është e vështirë të njohësh 
pjesëmarrësit në koret bakiste greke, që, nga ana e 
vetë, e kanë prejardhjen nga Azia e Vogël, ndërsa rrë- 
njët i gjejmë edhe më thellë, te babilonasit. Ka njerëz 
jo fort të ditur dhe me përvojë, apo edhe që janë të 
trashë, të cilët me keqardhje pranojnë që janë të shën- 
detshëm, ndërsa dukurive si këto ua kanë gjetur nof- 
kën, janë “sëmundje të hallkut”. U qajnë hallin: “Mje- 
ranëve, as që u shkon në mendje se ç'zbehti varri i 
pret, sesi do katandiset ky “shëndet” i tyre, sa iluzor 
që është, jeta e zjarrtë prej dionisianësh të çmendur 
ka për t'u kaluar vrullshëm.” 

Sytë magjepsës të Dionisit jo vetëm realizojnë 
bashkimin e njeriut me njeriun, por dhe ngjizjen e 
njeriut të ri, vetë natyra armiqësore, e tjetërsuar, apo 
e raskapitur përsëri përjeton festën e pajtimit me birin 
e vet plangprishës, njeriun. Toka me vullnetin e saj u 
afron njerëzve dhuratat e saj, afrohen kokulur deri 
kafshët dhe grabitqare, gjakatare, të shkretëtirës dhe 
të shkëmbinjve. Karroja e Dionisit është e mbuluar 
nga lule dhe kurora, nën zgjedhën e kularit të saj kanë 
vënë kokën pantera dhe tigri. Shndërrojeni këngën 

ngadhnjyese të Bet'hovenit “Kënga e gëzimit” në tab- 
lo dhe, në ju arriftë forca e imagjinatës, provoni të 
shihni “milionat që derdhen me drithma për t'u bërë 
hi”, atëherë do t'i afroheshit disi Dionisit. Tani njeriu 
i lirë është skllav, kufijtë e ngurtë, armiqësorë janë 
sheshuar, s'janë më kufijtë e ngritur nga nevoja dhe 
arbitrariteti, nga “moda kuturitëse”. Tani, me të marrë 
lajmin zemërdhënës për mundësinë e harmonisë së 
botëve, secili e ndien veten jo vetëm në bashkësi, të 
pajtuar, por të unifikuar, të shkrirë në një. Në këngë 
e në valle njeriu shpalos veten si pjesë e tribusë së 
lartësuar, tani u çmësua të ecë e të flasë, është gati në 
valle të fluturojë lart e më lart. Lëvizjet e trupit të tij 
rrezatojnë magjepsje. Tani edhe egërsirat fituan dhun- 
tinë e të folurit, toka është plot me qumësht e mjaltë, 
brenda njeriut flet diçka e mbinatyrshme, veten e ndi- 
en perëndi, çapitet triumfator, kështu ai ka parë vetëm 
perënditë të ecin, i ka parë në ëndërr. Njeriu tani nuk 
është më artist: ai vetë u bë vepër arti. Potenca e pa- 
matë artistike e mbarë natyrës shpaloset në këtë rast 
përmes drithmave të dehjes, për të kënaqur me sa 
më shumë bujari Gjithëbashkuesin. Argjila e bekuar, 
mermeri më i shtrenjtë mishërojnë njeriun, bashkë me 
goditjet e çekanit të krijuesit dionisian kumbon thirrja 
mistike: “Do përuleni, milionat O botël A e ndien Kri- 
juesin tënd”2” 

Deri tani u morëm me fillesën apoloniane dhe 
me të përkundërtën e tij, me fillesën dionisiane, si 
forca artistike, që shpërthejnë nga vetë natyra, pa ndër- 
mjetësinë e artistit njeri, dhe si forca, në të cilat shtysat 
artistike të natyrës përftojnë figura të përafërta dhe e 
përmbushin në mënyrë të drejtpërdrejtë funksionin 
e krijuesit. Nga njëra anë, kjo është bota e ëndrrave, 
përsosja e të cilave nuk ndodhet në asnjë vartësi nga 
zhvillimi intelektual apo formimi artistik i njerëzve 
të veçantë, përkundrazi, priret nga asgjësimi i indivi- 
dit, duke e çliruar atë nga ndijimi mistik i unitetit. Si 
i kundërvënë këtij faktori artistik të vetë natyrës, çdo 
artist del të jetë “imitues”, një artist apolonian ën- 
drrash, ose artist dionisian dehjesh, ose, më në fund 
(si shembull për këtë na shërben tragjedia greke), një- 
herazi artist ëndrrash dhe dehjesh. 

Këtë tip të fundit lypset ta përfytyrojmë afërsi- 
sht kështu: në dehjen dionisiane, në tjetërsimin vetjak 

mistik, njeriun e gjejmë të vetmuar, diku mënjanë të 
çmendurve, të hargalisurve në kore e valle, ndërsa 
ëndrra apoloniane ndikon mbi të, ia bën të ditur gjen- 
djen, në të cilën ndodhet. Kemi kështu një gjendje të 
përafërt të tij me atë që shihet në ëndërr. 

Pasi i kemi mbarështruar prëdispozitat dhe 
kundërvëniet, po hidhemi tani në shikimin më nga 
afër të grekëve, të shqyrtojmë sa këto instinkte artistike 
të natyrës kanë qënë të zhvilluar ndër ta, ç'lartësi arri- 
tën, duke përftuar kësisoj mundësinë për të parë ma- 
rrëdhëniet e artistit grek me ata, që i kanë mishëruar 
në figurat e krijuara, ose, po të shpreheshim me gju- 
hën e Aristotelit, të shohim shkallën e “imitimit të 
natyrës” prej tyre. Lidhur me ëndrrat e grekëve, pava- 
rësisht nga literatura e bollshme dhe anekdotat për 
ëndrrat që ekzistojnë, do na duhet të flasim me hame- 
ndje, ndonëse me saktësi shkencore të mjaftueshme. 
Duke qenë deri në skrupulozitet të saktë dhe shken- 
corë, duke e njohur dashurinë e tyre të vërtetë për 
ngjyrimet e çelura, tepër të guximshme, sigurisht, që 
s'ka si të mos u skuqet faqja pasardhësve, mund të 
supozohet pa frikë se edhe në ëndrrat të kenë patur 
linja logjike të sakta, konture shkencore të përcaktuara 
mirë, ngjyresa dhe grupime të menduara, të ngjashme 
me bareliefet që na kanë lënë, të kenë qënë mjeshtra 
në këmbimin e skenave, mbi bazën e të cilave do të 
përftonim të drejtën e ligjshme ta quanim grekun ën- 
drrashikues, Homer dhe Homerin grek, ëndrrashi- 
kues, e thënë kjo në kuptimin më të thellë të fjalës, 
gjë që s'e thua dot për njeriun e sotëm ëndrrashikues, 
aq më tepër që s'ke si e krahason me Shekspirin. 

Shtojmë këtu se nuk kemi pse mbahemi ve- 
tëm me hamendësime, para nesh qëndron e plotë 
mundësia për ta dalluar grekun dionisian nga barbari 
dionisian. Anekënd botës antike, duke lënë mënjanë 
botën e re (Nga Roma deri te Babilonia), s'është e vësh- 
tirë të numërojmë sa e sa festime dionisiane, të cilat 
si tipe, ngjasojnë me festimet dionisiane greke. Thuaj- 
se në të gjithë rastet qëndra e festimeve kanë qënë 
shfrenimet dhe orgjitë seksuale, valët e kësaj dukurie 
derdheshin mbi çdo oxhak familjeje me organizimin 
karakteristik, despotik të jetës, lëshohej nga freri in- 
stinkti më i egër i natyrës, nxirrte krye prirja e neverit- 
shme për të bashkuar sensualitetin e ëmbël me egërsi- 
në dhe xhahilësinë, që kurdoherë e kam përfytyruar 
si dehje nga “pije shtrigash”. Nga eksitimet frelëshua- 
ra në kësi festimesh, për të cilat ishin në dijeni, me si- 
guri, edhe grekët, njerëzit e Helladës ishin të mbroj- 
tur, për njëfarë kohe, falë mbretërimit ndër ta të perën- 
disë Apolon. Qendrimi i prerë mosmiratues i Apolo- 
nit ndaj orgjive dhe festimeve frelëshuara, më së miri 
gjendet i mishëruar dhe i përjetuar në figurat përfyty- 
rime të artit dorik. E dyshimtë dhe deri e pamundur 
na duket një kundërvënie e tillë në periudhat, kur, 
prirje si këto, nxorën krye në vetë truallin grek, nën 
ndikimin e perëndisë së Delfit. U vunë re prirje për 
pajtim me gjendjen dhe këto prirje janë një moment 
shumë i rëndësishëm në marrëdhëniet brenda kultit 
grek. Gjithandej të zënë sytë gjurmë të kthesës, madje 
edhe të përmbysjes, rrjedhojë e kësaj ngjarjeje. Ishte 
një pajtim kundërshtarësh, që secili e kërkonte duke 
ruajtur sferën e ndikimit të tij, që bëhej edhe duke 

këmbyer dhurata me secilin. Mirëpo mbi greminën 
që ekzistonte s'u arrit që s'u arrit të ngrihej ura. Në 
rast se do të shohim tani sesi, nën ndikimin e këtij ba- 
shkëpajtimi paqësor, u shfaq madhështia dionisiane, 
do na duhet, në krahasim me atë që thamë për orgjitë 
babilonase dhe prirjen e tyre për ta shndërruar njeriun 
në tigër apo majmun, të pohojmë që orgjitë dionisiane 
të grekëve kanë qenë ditët e përtëritjes dhe të lartësi- 
mit shpirtëror të njerëzve. Tek këta për herë të parë 
natyra e arrin entuziazmin e vet artistik, për herë të 
parë te grekët shkatërrimi i principium individuationis 
bëhet fenomen artistik. Eshtë i pafuqishëm veprimi i 
pijes së shtrigave, nuk e gjejmë të bashkuar epshin 
me egërsinë. Vetëm ca shkulme të çuditshme dhe dy- 
natyrësia e afekteve të ëndërrimtarëve dionisianë na 
kujtojnë rrezikun e ca barnave helmuese, fjala është 
për disa dukuri të tilla si gëzimi që të jep vuajtja, entu- 
ziazmi që shoqëron rënkimet e shpirtit. Në kulmin e 
ngazëllimit dëgjohet britma e tmerrit, dëgjohet an- 
kimi pikëllimtar për humbjen e pangushëllueshme. 
Në festimet e grekëve shpërthen me forcë ana senti- 
mentale e natyrës, si të shfrente nga individët e ndarë. 

Kënga dhe pantomima e këtyre ëndërrimtarë- 
ve me qëndrim dyfish kanë qënë për këta grekë të 
botës homerike diçka e re, e padëgjuar, veçanërisht u 
ngjallte frikë dhe tmerr muzika dionisiane. Edhe në ka 
qënë e njohur prej tyre muzika si e tillë, si dukuri e 
artit apolonian, duhet ta pranojmë që njihej si ruajtje 
ritmi, forca plastike e të cilit pranohej fort mirë gjatë 
përfytyrimit të gjendjeve apoloniane. Muzika e Apo- 
lonit ka qenë muzikë dorike, arkitektonike në tonali- 

tet, me tinguj të ngjashëm me ata të kitarës. Mënjano- 
hej me kujdes çdo element që lidhej me muzikën di- 
onisiake, por edhe me çdo lloj muzike në përgjithësi. 
Kumbonin fuqishëm tonet, përsëritej në formë të një- 
trajtshme melosi dhe sigurohej një harmoni që s'mu- 
nd të krahasohej me asgjë. Ditirambi dionisian bën 
t'i zgjohen njeriut aftësitë simbolike, ajo që kurrë ndo- 
njëherë nuk është provuar, kërkon të shpërthejë ja- 
shtë. Thelbi i natyrës dora dorës kërkon të arrijë 
shprehjen e vet simbolike, është e nevojshme bota e 
re e simboleve, simbolika e trupëzuar në tërë plotësi- 
në e vet, jo vetëm simbolika e buzëve, por edhe e fy- 
tyrës, e fjalës, pale pastaj e lëvizjeve gjatë valleve, të 
kërcyera nën ritmin e caktuar. Në këtë e sipër lindnin 
dhe merrnin krahë edhe forca të tjera simbolike, forca 
të muzikës, në ritmikë, dinamikë dhe harmoni. Për 
ta kapur në tërësinë e vetë dëshirën e papërmbajt- 
shme të elementëve përbërës të muzikës për t'u çliru- 
ar nga prangat, njeriu duhej të qëndronte në atë shka- 
llë vetëtjetërsimi, që kërkon shprehje sa më të plotë 
dhe shërbëtori ditirambian i Dionisit, kështu do kupto- 
hej më së miri nga të tjerët si ai vetë. E me ç'mahni të 
pafshehur duhet ta ketë parë këtë greku apoloniani 
Aq më tepër që në këtë mes përzihej edhe vetëdija e 
tmerrshme se e gjithë kjo, në thelb, nuk ishte ndonjë 
çudi kushedi çfarë, se ishte vetëm mbulesë dhe kishte 
qenë ai vetë njeriu që ia kishte fshehur vetes botën 
dionisiane. 

Për ta kuptuar deri në fund atë që thamë, do 
na duhet ta marrim në analizë gur pas guri këtë ngre- 
hinë artistike të kulturës apoloniane, të ndalemi pastaj 
veçanërisht në shqyrtimin e bazamentit, mbi të cilin 
ngrihet. Sigurisht, pikësëpari na bien në sy figurat e 
perëndive të Olimpit, të skalitur në fasadën e kësaj ngre-' 
hine, në reliefin e saj, i cili shkëlqen përsëlargu, e zbu- 
kuron madhërisht ngrehinën. Në qoftë se mes tyre na 
bie në sy edhe figura e Apolonit si figurë hyu, që qën- 
dron përbri të tjerëve, pa pretenduar për përparësi, 
ky fakt le të mos na turbullojë e as të na çorodisë. Ka 
qenë i njëjti instinkt, që gjeti mishërim në figurën e 
Apolonit, ai që ka lindur dhe tërë botën e perëndive 
të Olimpit. Në këtë kuptim Apolonin fort mirë mund 
ta marrim për atin e tyre. Sa me ashk duhet ta kenë 
kërkuar njerëzit e asaj kohë këtë mirazh perëndishi 

Në qoftë se njeriu i ndonjë feje tjetër i afrohet 
perëndive të Olimpit me shpresën të gjejë në ta lartë- 
si morale, pale pastaj shenjtëri, e pret zhgënjimi, nga- 
që gjen perëndi të paturpshme, me sy të zgurdulluar, 
pa pikën e shprehjes së mëshirës dhe të amëshimit. 
Në këta perëndi nuk ka asgjë nga asketët, nuk ka asgjë 
të hyjnishme, gjithçka aty flet për jetë në luks, për 
ngazëllim e hare frelëshuar. Aty gjithçka është e hyjni- 
zuar, si e mira ashtu dhe e keqja. Dhe vizitori,i habitur 
deri në thellësi të shpirtit, qëndron i menduar para 
këtij bollëku jete, vetes i drejtohet me pyetjen: ç'lëngje 
hyjnore mrekullibërëse u paskan rrjedhur ndër deje 
këtyre perëndive, që e paskan gëzuar aq mrekullisht 
bukur jetën, ngado që hedhin sytë, u buzëqesh fytyra 
e përndritur e Helenës, që “noton në ajër sensuale 
dhe ëmbëloshe”, figura ideale e ekzistencës së vetë 
atyre. Këtij vizitori të gatshëm për të kthyer krahët 
dhe për të ikur, duhet t'i thërresim: “Mos u ngut me 
largimin tënd, dëgjo më parë ç'na mëson mençuria 
popullore e grekëve për vetë jetën, mënçuri e cila shu- 
më kohë përpara se të dukeshe ti në jetë, u shpalos 
me një të tillë qartësie, për ty të pashpjegueshme. Nji- 
het një gojëdhënë e lashtë, e lashtë, sipas së cilës 
mbreti Midas ndoqi për një kohë të gjatë nëpër pyje 
të urtin Silenom, bashkudhëtarin e Dionisit, por nuk 
mundi ta kapte. Kur, më në fund, i ra në dorë, mbreti 
e pyeti, ç'ishte më e mirë për njeriun, ç'ishte më e 
pëlqyeshme. Silenomi heshti kokëngjeshur, vetëm 
pasi u detyrua nga mbreti qeshi me të madhe dhe 
përmes shkulmeve të gaziti tha: “O fis fatkeq me jetë- 
gjatësi ditorel Përse më detyron të të them atë, që për 

ty është më e leverdisshme mos të ta thonë2 Më e mi- 
ra që kërkon të dish është për ty e paarritshme, e ke 
të shpejtë vdekjeni” 

Ç'qëndrim mban ndaj një të tillë mençurie po- 
pullore bota e perëndive të Olimpit2 Qëndrimin e 
hijes së martirit, të kapërthyer nga entuziazmi i torturës. 

Tani para nesh, si të thuash, mënjanohet mali 
magjiki Olimpit dhe në sipërfaqe dalin rrënjët. Grekët 
edhe i kanë njohur, por edhe i kanë prekur tmerret e 
ekzistencës. Për të jetuar, kanë qënë të detyruar t'u 
shmangen, e kanë bërë duke pjellë me fantazinë ëndë- 
rrimtare perënditë e Olimpit. Mosbesimi i jashtëza- 
konshëm te forcat titanike të natyrës, që iu vërsulën 
me aq egërsi skifterit, mikut të madh të njerëzve, Pro- 
meteut, fati rrëqethës i të urtit Edip, mallkimi që rën- 
donte mbi fisin e Atridëve dhe që e detyroi Orestin 
të bënte mëmëvrasje, shkurt fjalët, tërë kjo filozofi e 
perëndisë së pyllit, me tërë veshjen e saj të pasur mito- 
logjike, nga e cila gjetën vdekje etruskët melankolikë, 
në mënyrë të vazhdueshme, herë pas here ka qënë 
kapërcyer nga grekët me anë të ndërbotës artistike të 
perëndive të Olimpit apo, së paku, ka qënë fshehur pra- 
pa tyre, duke iu larguar nga sytë. Për të jetuar, grekët 
kanë qënë të detyruar të krijonin perënditë. Këtë ngja- 
rje duhet ta përfytyrojmë si më poshtë: nga rendi tita- 
niki perëndive, rend tmerresh, përmes instinktit apo- 
lonian për të bukurën, për çka sapo folëm, shkallë 
pas shkalle u krijua rendi i gëzuar i perëndive të Oli- 
mpit, ashtu si trëndafilat që çajnë ferrat e dendura 
dhe i nxjerrin kryet lart. Esi mund ta duronte ndryshe 
një popull tejet i ndjeshëm, i papërmbajtur në dëshirat 

e veta, aq shumë i prirë për vuajtje, po të mosi qe mi- 
shëruar ekzistenca në figurat e perëndive, të rrethuar 
nga brerore aq shkëlqimtare2 Po ai instinkt, që u bë 
shkaktar i lindjes së artit, si shtesë e përsosjes së qënies, 
që lakmon jetën, e krijoi botën e Olimpit, si pasqyrë 
e transformuar, për të afirmuar vullnetin helen. Në 
këtë mënyrë, perënditë e përligjin jetën njerëzore, du- 
ke bërë vetë këtë jetë. Kështu e shpallin jetën e njerëz- 
ve si të vetmen të arsyeshme. Ekzistenca e këtyre pe- 
rëndive në ditën me diell kuptohet si synim i denjë, 
kurse vuajtja e mirëfilltë e njeriut homerike lidhet me 
largimin e tij nga jeta, dhe sidomos me largimin e 
shpejtë, kështu që për këtë njeri tani mund të thuash 
të kundërtën e asaj që thamë më parë: “Gjëja më e ke- 
qe për të është të vdesë sa më shpejt, e dyta për nga 
barra është t'i nënshtrohet vdekjes” Ndaj dhe kur dë- 
gjohet ankimi, vjen ngaqë jeta e Akilit u këput herët, 
ankimi vjen edhe ngaqë jeta e njeriut duhet të zëven- 
dësohet shpejt si gjethet e drurëve, është ankim që 
koha e heronjve ikën aq shpejt. Shpallet dinjitoz edhe 
vijimi i jetës së heroit si shërbëtor. Eshtë zëri i “vullne- 
tit” në shkallën apoloniane të qënies ky që ndihet, aq e 
fortë është te njeriu homerik dëshira për përjetësi, për 
një vazhdimësi pa fund të jetës së njeriut, saqë kjo 
dëshirë e tij shndërrohet në këngë lavdërimi për të. 
Duhet thënë se tërë kjo, e parë me lakmi dhe 
pikëllim nga njeriu i ri, kjo harmoni, ky unitet i njeriut 
me natyrën, për emërtimin e të cilit Shopenhaueri ho- 
dhi në përdorim termin “naive”, nuk është ndonjë 
gjendje e thjeshtë, vetiu e kuptueshme, diçka e pash- 
mangshme, me të cilën doemos ndeshemi në pragun 

e çdo kulture, si me parajsën e njerëzimit. Një gjëje të 
tillë mund t'i besonte vetëm epoka, që u orvat ta shihte 
Emilin e Rusoit si artist dhe si mendimtar, ishte ajo 
që gjeti te Homeri një artisti të tillë të rritur në gjirin e 
natyrës, si Emili i Rusoit. Në ato raste kur hasim në 
art “naivët”, duam s'duam, jemi të detyruar ta pranoj- 
më ndikimin e fuqishëm të kulturës apoloniane, që 
kurdoherë është e detyruar ta shkatërrojë mbretërinë 
e titanëve, t'i asgjësojë përbindëshat dhe me ndihmën 
e fantazmagorisë së fuqishme dhe të iluzioneve nga- 
zëllyese të korrë fitore mbi dukuritë e përbindshme, 
shkaktare të vuajtjeve. Por sa rrallë arrihet ky naivitet, 
kjo përpirje me gjithësej e bukurisë së iluzioneve2 Sa 
pashprehshmërisht i lartësuar është për këtë Homeri, 
i cili, si individualitet i veçantë, mban ndaj kulturës 
popullore apoloniane qëndrim miratues, ashtu si, du- 
ke qenë artist ëndrrash, mban qëndrim miratues dhe 
ndaj ëndrrave që sheh populli në përgjithësi. “Naivi- 
teti” homerik mund të kuptohet vetëm si fitore e për- 
sosur e iluzionit apolonian. Kemi të bëjmë me një ilu- 
zioni domethënës, të cilin aq dendur e shfrytëzon na- 
tyra për arritjen e qëllimeve të veta. Qëllimi i vërtet 
fshihet prapa figurave të himerave, të këtyre trupëzu- 
eseve të ëndrrave të parealizueshme, ne i zgjasim du- 
art drejt tyre, kurse natyra, duke na gënjyer, e arrin të 
vetën. Ndër grekët ka qënë “vullneti” ai që ka dëshiru- 
ar të shohë vetveten në bëmat e gjeniut dhe në botën 
e artit. Për hir të lavdërimit të asaj që krijonin, këta 
duhej ta pranonin veten të denjët e kësaj lavdie, duhej 
ta shihnin dhe ta ndienin veten në sferat e larta, por 
me kusht që tërë kjo të mos i bënte as perandorë e as 

të qortueshëm. Një sferë e përshtatshme për realizime 
të këtilla ishte sfera e së bukurës, në krijimet e veta 
ata shihnin të pasqyruar veten, shihnin perënditë e 
Olimpit. Me këtë pasqyrim të së bukurës “vullneti” 
helen ka luftuar kundër talentit që lulëzoi përbri këtij, 
talentit artistik të vuajtjes dhe po ashtu kundër men- 
çurisë së vuajtjes. Monument i pavdekshëm i fitores 
në këtë luftë qëndron sot para nesh Homeri, ky artist 
naiv. 

Për këtë artist naiv mund të krijojmë një përfy- 
tyrim dhe të nxjerrim edhe mësime, duke parë analo- 
gjinë me ëndrrat.Të përfytyrojmë një ëndërrues, që i 
rrethuar nga iluzione, i thotë vetes se ajo që sheh është 
ëndërr, po qoftë e tillë, le të vazhdojë të jetë, dhe nga 
kjo të bëjmë përfundimin se ç'gëzim të parrëfyer ndi- 
ejmë nga ëndrrat, të përfytyrojmë, nga ana tjetër, që 
mundësia për të ëndërruar me aq shumë gëzim në 
shpirt do na bënte të harronim ditën me telashet që 
na presin, pas gjithë kësaj kemi plotësisht të drejtë t'i 
trajtojmë këto dukuri, të udhëhequr nga ëndërrshpje- 
guesi Apolon, afërsisht kështu, siç i ndiem. Ndonëse 
është jashtë çdo diskutimi se nga dy gjysmat e jetës, 

të qënit zgjuar dhe të parit ëndërr, e para na paraqitet 
më e preferuar, më e rëndësishme, më e mirëpritur, 
më e meritueshme për jetën, madje, si e vetme jetëso- 
re, prapë se prapë, po marr guximin të pohoj se, sado 
paradoksale të duket në shikim të parë, nisur nga 

këndshikimi i thelbit të qënies sonë, krejt në kundër- 
shtim me ç'u tha, po i jap përparësi ëndërrshikimit. 
Se sa më shumë që vë re në natyrë instinkte të gjithëfu- 
qishme artistike, dhe në ta gjejmë të shfaqur prirjen e 
njeriut për iluzione, për t'iu shmangur telasheve të 
jetës përmes iluzioneve, aq më fort ndiej nevojën për 
afirmim metafizik të supozimit të së Vërtetës së Qenë- 
sishme dhe Parësore, si përjetësisht e përligjur dhe e 
mbushur me kontradikta është ëndërrshikimi, nga ku 
përftohen iluzione gëzimdhënëse, që i perceptojmë 
ashtu si janë, të paqëna në të vërtetë, por që shkakto- 
hen nga realiteti empirik. Kështu që, nëse shkëputemi 
për pak çaste nga realiteti ynë, atëherë shikimi i ën- 
drrave përfton për ne rëndësinë e iluzioneve brenda ilu- 
zioneve, duke na e shtuar ashkun për iluzione të reja. 
Kjo është arsyeja që artisti naiv na e mbush zemrën 
me gëzim aq të madh, vepra e tij naive është për ne 
iluzion brenda iluzioneve. Rafacli, si njëri nga këta ar- 
tistë naivë të pavdekshëm, na ka treguar në tablotë 
simbolike forcën e iluzionit brenda iluzionit, rrjedhojë 
e konceptimit apolonian të jetës, në vazhdën e kultu- 
rës apoloniane. Në Transformimin e tij duket lebetia 
që ka përfshirë prijësit e çakërdisur, nxënësit e trëm- 
bur deri në palcë, gjejmë të përjetësuar vuajtjen e për- 
jetshme, por dhe kundërtitë e përjetshme, bashkësho- 
qëruese të jetës, atin e gjithçkaje në to. Nga ky iluzion 
ngrihet një tjetër iluzion, i ngjashëm me ëndërrshiki- 
min, figura që fluturojnë në amëshim, që shohin të 
përpirë nga shpresa. Në mënyrën më sublime shpalo- 
set para nesh bota apoloniane e së bukurës, terreni 
në të cilën kjo botë shpaloset, duket urtësia e tmerrsh- 

me e Silemit, dhe ne me intuitë e kuptojmë domosdo- 
shmërinë e ekzistencës së tyre njëra përbri tjetrës. 
Apoloni na del përsëri si perëndi që krijon principii 
individuationis, në të cilin gjen përmbarim ideja e përjet- 
shme e unitetit të botës, realizimi i kësaj përmes ilu- 
zionit. Me një gjest të gjithëfuqishmi ai na tregon se 
sa e domosdoshme është vuajtja në këtë botë, sepse, 
duke u njohur me të, gjithësecili do të kërkonte rrugët 
për të shpëtuar prej saj, në këtë përpjekje do të mbahej 
i qetë pas bordit të kaikes që përkundet në detin e ta- 
llazitur. 

Ky hyjnizim i individit, në e marrshim për 
nevojë të ngutshme, njeh vetëm një ligj, atë të individit, 
domethënë, parashikon ruajtjen rigoroze të kufijve 
të individit, kërkon masë në kuptimin helen të kësaj 
fjale. Apoloni, si perëndi etike që është, kërkon nga 
të tijët masë, krijon dhe mundësi për respektimin e 
saj, kjo është mundësia për vetënjohje. Krahas nevojës 
për bukuri estetike qëndrojnë kërkesat: “Njih vetve- 
teni” dhe “Ruaju nga zullumil” Ngrehosja prej fodulli 
dhe zullumi shihen si armiqësore, si demonë jo apolo- 
nianë, si të tilla kanë qënë të pranishme në kohët para 
Apolonit, në kohën e titanëve, janë të huaj për botën 
apoloniane, domethënë, për botën e barbarëve. Për 
dashurinë e tij titanike ndaj njeriut Prometeu iu nën- 
shtrua copëtimit nga skifterët vdekjeprurës, mençuria 
e pamatë, që e mundi sfinksin, e detyroi Edipin të fu- 
tej në keqbërje të pavetëdijshme. Kështu e ka interpre- 
tuar perëndia e Delfit të kaluarën e Greqisë. 

“Titanike” dhe “barbare” i ka përfytyruar gre- 
ku apolonian dhe veprimet e fillesës së Dionisit, ndonëse 

nuk e ka fshehur edhe të qënit farefis me titanët dhe 
heronjtë e rrëzuar. Më shumë se kaq, do t'i duhej të 
pranonte që tërë ekzistenca e tij, ashtu i matur dhei 
bukur, siç synonte të ishte, prehet në terrenin e paduk- 
shëm të vuajtjes dhe të njohjes, që, përsëri e përsëri, i 
dilte përpara në këtë fillim dionisian të jetës. E pra, 
Apoloni nuk mund të jetonte pa Dionisini “Titanikja” 
dhe “barbarja” dolën të ishin një domosdoshmëri rea- 
le, aqsa edhe apolonianial Merreni me mend tani që 
në këtë botë, të ngritur mbi iluzion dhe mbi vetëkufi- 
zim, të mbrojtur artificialisht nga lloj-lloj digash, befas 
dëgjohen tinguj të huaj, që paralajmërojnë triumfin e 
fillesës dionisiane, motivi sa vjen e forcohet, në të der- 
dhet tërë tepëria e natyrës, e mishëruar në gëzim, në 
vuajtje, në njohje, tingujt dalëngadalë shndërrohen 
në britma, pastaj në klithma zemërçjerrëse. S'ka si të 
mos pyesim lidhur me këtë: “E çfarë vlere ka pas tërë 
këtyre këngëve popullore demoniane psallmi apolo- 
nian dhe tingujt e butë të lirës që e shoqëronin atë2” 
Muzat e artit “të iluzioneve” u zbehën para artit, që 
me aq forcë kumtonte të vërtetëni Mençuria e Silemit 
gjithë më tepër zë e thërret: “O kujel O mënxyrël” 
Perënditë e Olimpit gëzohen nga kjoi Individi me të 
gjithë kufijtë striktë dhe masat e përcaktuara zhytet 
në vetëharresë, pushtohet me gjithësej nga gjendjet 
dionisiane, zuri ta harronte ligjshmërinë e vendosur 
nga apoloniania. Zullumi doli i vërtetë, kontradiktat 
ngritën krye dhe dolën nga vetë gjiri i natyrës, harmo- 
nia e selitur me aq mundim, u vu në pikëpyetje. Gjith- 
kund, ku depërtoi fillesa dionisiane, apoloniania u 
vu në dyshim dhe erdhi duke u zhdukur. Por është 

poaqe padyshimtë edhe tjetra: aty ku sulmii parë u 
thye, prestigji dhe madhështia e perëndisë së Delfit 
u ruajtën edhe më me fanatizëm, më me rreptësi, si 
askurrrë ndonjëherë. Kam parasysh shtetin dhe artin 
dorik, të cilët kanë qenë arenë luftrash të pandërprera 
të fillesës apoloniane. Vetëm falë kundërvënies dhe 
kundërshtimit të thelbit titanik-barbar të fillesës dioni- 
siae mundën të qëndrojnë llojet e artit apolonian aq 
të mirëmbrojtura deri edhe të koracuara, mundi të 
qëndronte edukimi rigoroz, ushtarak, të mbahej në 
këmbë një shtet i palëkundur. 

Deri më tani fola për dukuri që i kam vënë re 
unë vetë, parashtrova pikëpamjen time përse fillesa 
dionisiane dhe apolonian përmes varianteve të ndry- 
shme, të diktuara nga jeta, duke e nxitur dhe çuar 
përpara njëra-tjetrën, zotëruan në Helladë, sesi që prej 
kohës së bronzit, me betejat e titanëve, me filozofinë 
e ashpër popullore, nën pushtetin e prirjes apoloniane 
drejt së bukurës, lulëzoi bota e Homerit, fola sesi kjo 
madhështi “naive” u përshkua nga vrunduj të fuqi- 
shëm dionizmi, dhe sesi në kundërshtim me këtë pu- 
shtet të ri ngriti krye apolinizmi, i mbërthyer në ma- 
dhështinë e palëkundshme të artit dorik dhe të botë- 
kuptimit dorik. Kështu që, në rast se historia e vjetër 
helene, falë përplasjes në të të dy parimeve të përkun- 
dërt me njëri-tjetrin, krijoi kushte për katër shkallë të 
mëdha të artit grek, kjo na nxit të ndërmarrim studime 
për përcaktimin e rrugëve të këtyre zhvillimeve. Në 
këtë ngrehinë të mrekullueshme të kulturës greke, 
pa dyshim, që lartësohet e madhërishme në mënyrë 
të pakrahasueshme krijimi artistiki tragjedisë greke dhe 

i ditirambit dramatik si bashkim i të dy instinkteve, 
martesa misterioze e të cilëve, pas një lufte të gjatë 
paraprake, u kurorëzua me lindjen e fëmijës së parë, 
që ngjizi në veten e vet Antigonën dhe Kasandrën. 

Po i afrohemi kështu qëllimit tonë të vërtetë, 
që kemi vënë për këtë studim: njohjes në brendësi, 
në thellësi të gjeniut dionisian dhe apolonian dhe të 
njohjes me krijimin e tij artistik, të paktën të arrijmë 
ta prekim sa të mundemi më shumë dhe më nga afër 
këtë mister. Puna e parë që duam të bëjmë është të 
parashtrojmë pyetjen: ku pikërisht në botën helene 
hodhi rrënjë kjo filizë e re, që më pas u degëzua në sa 
e sa tragjedi dhe ditirambe dramatike. 

Përgjigjen e figurshme për këtë pyetje na e 
jep vetë lashtësia, kur në bareliefet dhe vazot që kanë 
ardhur deri sot na e paraqet Homerin dhe Arkilokun si 
baballarë dhe shenjtorë të poezisë greke dhe na e bën 
të qartë se vetëm këta dy poetë e gëzojnë të drejtën të 
konsiderohen tërësisht origjinalë, se këta të dy kanë 
derdhur shpirtin e tyre dhe janë përjetësuar në kultu- 
rën greke. 

Homeri, ky plak i verbër, është mishërim i 

ëndërrshikuesit të lashtë, tipi mëi spikatur iartit apo- 
lonian, krijues naiv i mahnitur nga përfytyrimi për 
jetën e vrullshme që i del para syve: kështu qëndron 
para nesh shërbëtori i zellshëm i muzave. 

Arkiloku, është poeti, për të cilin në estetikën 
e sotme është përpunuar mendimi si për artistin “sub- 
jektiv”, i cili i kundërvihet artistit “objektiv”. Neve 
një interpretimi i tillë nuk na ngroh, sepse kemi bin- 
djen që artisti subjektiv është artisti keq, nga anajonë 
këmbëngulim që çdo lloj arti duhet të dalë fitimtar 
mbi subjektiven, t'i shmanget me të gjitha mënyrat 
“unit” subjektiv, ta detyrojë për të heshtur vullneti 
dhe teka individuale. Ne pohojmë se jashtë objekti- 
ves, jashtë perceptimit të pastër, të paanshëm s'kemi 
si ta besojmë krijimin artistik. Për këtë arsye estetika 
jonë duhet pikësëpari t'i japë zgjidhje pyetjes, në qën- 
dron poeti “lirik” si artist apo nuk qëndron. Njihet 
që kur s'mbahet mend si pohues i “unit” poetik, 
mbarështrues poetik i dëshirave dhe pasioneve vetja- 
ke, posiartista qëndron” Eshtë Arkiloku i vënë pranë 
Homerit ai që na tremb me britmat e urrejtjes dhe të 
përbuzjes, me shpërthimet e pasioneve prej të dehuri. 
A nukështë ky, për këtë arsye, artisti i parë që mbarti 
mbi vete subjektiven, në thelbin e vet jo artist2 Po 
atëherë si ta kuptosh respektin e padiskutueshëm që 
ka shprehur për të orakulli i Delfit, që ka qenë vatra e 
artit “objektiv”, dhe e ka bërë me shprehje nga më 
vlerësueset2 

Shileri vetë ka hedhur dritë mbi procesin kriju- 
es vetjak gjatë një vrojtimi psikologjik krejt të pashpje- 
gueshëm, por që duket qartë se e ka bërë pa më të 


55 


voglën mëdyshje. Shileri ka thënë se, kur po përgatitej 
për të shkruar, nuk ka patur as përfytyrimin e sa e sa 
tablove, që më pas dolën të skalitura nga pena e tij, 
ato, sipas tij, janë frut i një gjendjeje shpirtërore muzikore, 
që ka përjetuar. (“Ndijimi në fillim më vjen jo në for- 
mën e ndonjë sendi të përcaktuar mirë, të qartë, sii 
tillë ai përcaktohet më pas. Eshtë gjendja shpirtërore 
muzikore ajo që më shtyn ta arrijë atë përcaktim, pas 
kësaj më vjen dhe ideja poetike”). Bashkojmë në këtë 
konstatim të Shilerit fenomenin aq shumë të rëndësi- 
shëm të lirikës antike. Vihet re se pranohet si diçka 
krejt e natyrshme bashkimi, deri dhe identifikimi, 1 
lirikëve me muzikantët. Në krahasim me këtë lirika jonë 
e sotme duket si trupore pa kokë, nisur nga ideja jonë 
për metafizikën estetike fort mirë mund ta përfytyroj 
më lirikun si të këtillë. Në fillim, si artist dionisian 
që është, shkrihet i tëri me vetëshprehësin, e sheh ve- 
ten të zhytur në pikëllimin e tij, të brejtur nga kundërti 
si edhe ai, figurën e vetëshprehësit e jep përmes mu- 
zikës, në e quajtshim këtë përsëritëse të botës dhe 
kopje të nxjerrë prej saj, më pas muzika shndërrohet 
në diçka të dukshme në ëndërr, kjo ndodh nën ndikimin 
apolonian të ëndrrës. Pikëllimi fillestar, i mishëruar 
në muzikë, i pa derdhur në figura dhe nocione, i marrë 
si iluzion, derdhet mandej në një pasqyrim dytësor, 
në figura poetike të konkretizuara.:Subjektiven, vetja- 
ken poeti tani e ka mishëruar në procesin dionisian, 
tabloja që e ka pasqyruar tani këtë unitet me zemrën 
e botës, është fryt ëndërrimi, e paraqitur si kontradik- 
të fillestare dhe si pikëllim fillestar, por edhe si gëzim 
fillestar i mishëruar në iluzion. Në këtë mënyrë “uni” 

i lirikut tingëllon që nga thellësia e pamatë e qenies, 
kurse “subjektiviteti” i tij, në atë kuptim që futin në 
këtë fjalë estetët e sotëm, është vetëm i imagjinuar. 
Kur Arkiloku , liriku i parë i grekëve, shpreh dashuri- 
në e vet të tërbuar dhe në të njëjtën kohë edhe përbuz- 
jen e vet për të bijat e Likambit, nuk është pasioni ve- 
tjak i tij ai që hedh valle sy nesh në kohën e dehjes 
gjatë orgjisë, por përpara nesh qëndron vetë Dionisi, 
para nesh është Arkiloku ëndërrimtar i çmendur, i 
zhytur në ëndërr, që ka rënë në tokë, siç na e ka për- 
shkruar Euripidi në “Bokhanet”, që fle në shpellën e 
lartë alpine, kui shkon Apoloni dhe e prek paksa me 
degë dafine. I mallëngjyer tani nga muzika dionisia- 
ne, ashtu në gjumë, vërvit sa andej-këtej shkëndia fi- 
gurash, vargje lirike, të cilat në zhvillimin e tyre më 
të lartë mbajnë emrin tragjedi dhe ditirambe drama- 
tike. 

Artisti plastik dhe njëlloj si ky edhe poeti 
epik, i afërt me të, është i zhytur në plazmimin e drejtë- 
përdrejtë të figurave. Muzikanti dionisian, pa u ndih- 
muar nga figura, vetëshpreh pikëllimin, duke i bërë 
jehonë asaj që ndien. Gjeniu lirik e ndien sesi nga gje- 
ndje të caktuara mistike të vetëtjetërsimit, por edhe 
të bashkimit, lind bota e figurave dhe e simboleve, 
që kanë ngjyresa krejt të tjera, kanë shkaqe po të tjera, 
kanë shpejtësi tjetër shfaqjeje nga figurat plastike të 
epikut. Ky i fundit rron i mbushur me këto figura, 
s'pushon së vrojtuari e së ndjekuri me dashuri, ua 
njeh edhe hollësitë. Për të edhe figuara e Akilit të ze- 
mëruar s'është tjetër veçse figurë, shprehjen prej tij 
të zemërimit ai e ndien dhe e admiron me gjithë ze- 

mër,i bashkëshoqërohet edhe nga iluzionet që i lindin 
prej ëndrrave. Figurat e lirikut, përkundrazi, s'janë 
tjetër veçse ai vetë, janë objektivizime të atij vetë, duke 
qenë strumbullar, rreth të cilit vërtitet bota mbarë, ndi- 
en edhe të drejtën për të shpalosur unin poetik. Veç ky 
unë nuk ngjason aspak me njeriun real empirik, por 
përfaqëson një qënie unikale, vërtet të rëndësishme, 
të veçantë, të përjetshme, që përbën themelin e unit 
kasnec. Përmes këtij dëpërton syri i gjeniut lirik në 
brendësi të sendeve. 

Ta përfytyrojmë tani poetin, i cili, i rrethuar 
nga këto përfytyrime, pa veten e vet, e pa jo si gjeni, 
domethënë, pa “subjektin”, pa të shprehura pasionet 
“ Subjektive ndaj sendeve të përcaktuara dhe ndaj lu- 
hatjeve të vullnetit. Ta përfytyrojmë tani se poetit mu- 
nd t'i duken të shkrirë në një si gjeniu lirik ashtu dhe 
gjeniu jo lirik, ku i pari thotë për veten e vet fjalën e 
“unit”. Kjo dukje ne nuk ka si na huton, siç i hutoi 
ata që e përcaktuan lirikun si poet subjektiv. Në të 
vërtetë Arkiloku , që digjet nga pasioni, që e do dhe 
e urren njeriun, s'është tjetër veçse hije e këtij gjeniu, 
që tanimë nuk është Arkilok, por është gjeni i botës 
dhe simbolikisht shpreh pikëllimin fillestar të njeriut- 
Arkilok. Ndërkaq njeriu-Arkilok, që dëshiron subjek- 
tivisht të jetë poet, s'ka si te jetë i tillë. Nuk ka aspak 
nevojë që liriku të ketë para syve të vet pasqyrimin e 
qënies së përjetshme pikërisht si fenomen i njeriut- 
Arkilok, tragjedia më së miri na e vërteton sa shumë 
mund të largohet bota e parë nga liriku. 

Shopenhaueri, që u ndodh përpara vështirësisë 
në përcaktimin e lirikut në kuadrin e filozofisë së artit, 

e quan se e gjeti rrugëdaljen, të cilën, unë s”e quaj të 
tillë, që të mundja t'i shkoja pas. Metafizika mendje- 
thellë e muzikës i dha mundësi Shopenhauerit ta 
shmangte vështirësinë në fjalë, ky na ka lënë këtë për- 
kufizim të thelbit të këngës (“Bota si vullnet dhe përfy- 
tyrim” 1,295): “Subjekti i vullnetit, domethënë dëshira 
vetjake, ja ç'më kujton vetëdija e atij që këndon, në 
më të shumtën i çliruar nga prangat, me vullnet të 
kënaqur (me gëzim) edhe më shpesh akoma si vullnet 
i përmbajtur (pikëllim), por kurdoherë si afekt, si pa- 
sion, si gjendje e eksituar e shpirtit. Pranë kësaj dhe 
bashkë me këtë, këngëtari, duke i hedhur një vështrim 
natyrës përreth, e përfytyron veten si subjekt të pastër, 
që njeh në mënyrë të pavetëdijshme, qetësia e patun- 
dur shpirtërore e të cilit arrihet duke u ndeshur me 
kufizimet, me dëshirën ende të pamjaftueshme. Ndi- 
jimi i një kontrasti të tillë, të këtij bashkëveprimi, është 
ajo që shprehet në tërësinë e këngës dhe që përbën 
thelbin e gjendjes lirike në përgjithësi. Përmes këtij 

na jepet vetëdija e pastër, për të na shpëtuar nga pre- 
sioni i vullnetit, ecim pas tij, por vetëm për një çast, 
dëshirat dhe kujtimet për qëllimet tona personale na 
nxjerrin nga krahët e prehjes, e soditjes së qetë, por 
edhe bukuria e afërt që na rrethon, që na është bërë e 
njohur mirë, përsëri na largon nga vullneti. Ndaj si 
në këngë, ashtu dhe në gjendjen shpirtërore lirike aq 
çuditshëm përzihet vullneti (interesi vetjak i qëllime- 

ve) dhe soditja e pastër e gjithçkaje që na rrethon. Na 

duhet të gjejmë raportin dhe vartësinë ndërmjet tyre, 

apo t'i marrim me mend, gjendja shpirtërore subjekti- 

ve, afekti i vullnetit, i japin soditjes ngjyresa origjinale, 

ndërsa këto, duke u reflektuar, i kalojnë dhe vetë atij. 
Kënga e vërtetë do të jetë simbiozë e gjithë këtyre, 
por do të jetë në të njëjtën kohë edhe shprehje e gjend- 
jes shpirtërore të veçantë.“ 

E kujt nuk i bie në sy në këtë konstatim fakti 
që lirika karakterizohet si jo plotësisht e arrirë, si e 
shpalosur me hope, ndaj si e tillë rrallë e përmbushka 
qëllimin e lartë të artit, thelbi i të cilit qëndron në atë, 
që dëshira dhe soditja e pastër , domethënë, gjendjet 
jo estetike dhe ato estetike i gjejmë të përziera në një 
mënyrë të çuditshme me njëra tjetrën” 

Ne, nga ana jonë, pohojmë se tërë kjo kun- 
dërti, që ka futur Shopenhaueri në themel të ndarjes 
së arteve si masë për vlerësimin e tyre, kjo kundërti 
ndërmjet subjektives dhe objektives, në përgjithësi 
s'ka vend në estetikë, sepse subjekti, që ndjek qëlli- 
met e tij egoiste është individ, sii tillë ai mendohet të 
jetë kundërshtar i artit dhe jo burim i tij. Përderisa 
subjekti është artist, ai është i çliruar nga vullneti indi- 
vidual, bëhet zëdhënës e ndërmjetës, bëhet mjedis, 
përmes të cilit subjekti i vetëm që ekziston, vërtet fes- 
ton çlirimin e vet në iluzion. Se, para së gjithash, duhet 
ta kemi të qartë që tërë kjo komedi arti luhet jo për 
ne, po për korigjimin dhe rregullimin tonë, se ne nuk 
jemi aspak krijuesit e botës së artit, por që, sigurisht, 
kemi të drejtë të supozojmë se në krijimin e figurave 
dhe në projektimet artistike, ndihet edhe dinjiteti ynë, 
sepse qënia dhe bota përligjen vetëm si fenomen estetik 
në përjetësi, ndonëse vetëdija jonë, në këtë rast, zor 
se dallohet nga luftëtarët e paraqitur në një tablo, të 
cilët, me siguri, nuk kanë marrë pjesë në betejë.: Në 

qoftë kështu, edhe dija jonë artistike në të vërtetë është 
iluzore, sepse si të tillë, nuk jemi identikë me qënien, 
që duke qënë krijues i vetëm dhe shikues i vetëm i 
kësaj komedie arti, krijon në të dhe gjen në të këna- 
qësi të përjetshme. Aq sa gjeniu shkrihet me Artistin 
e Parë të botës në aktin e tij të lindjes së veprës artisti- 
ke, aq di edhe për thelbin e përjetshëm të artit, sepse 
në këtë akt të vetin ai ngjason shumë me figurën pë- 
rrallore, po aq ky ka mundësi edhe të kthejë kokën e 
të shohë vetveten: në këtë kohë ai është njëherazi su- 
bjekt dhe objekt, është në të njëjtën kohë poet, aktor 
dhe spektator. 

Studiuesit e krijimtarisë së Akilokut kanë ve- 
në në dukje se ka qënë ky i pari që e futi këngën popu- 
Ilore në letërsi. Nga vlerësimi i përgjithshëm i grekëve 
del që kjo veprimtari i caktoi këtij poeti një vend të 
posaçëm, e bëri të vihet përbri Homerit. Po ç'përfaqë- 
son në vetëvete kënga popullore e parë si e përkundërt 
me eposin apolonian2 Ç'është tjetër përveçse perpet- 
uum vestigium i shkrirjes së fillesave apoloniane dhe 
dionisiane2 Përhapja e saj e madhe, e shtrirë mbi tërë 
popullsinë dhe e pasuruar vazhdimisht me variante 
dhe versione të reja a nuk është dëshmi e gjallë e prir- 
jeve artistike të fuqishme, me natyrë dyfishe të vetë 
natyrës, që ka lënë në këngën popullore gjurmë të 
pashlyeshme, të ngjashme me ato që vihen re edhe 
në muzikën popullore, të kurorëzuara me emocionet 
e fuqishme që ngjallin” Me siguri, edhe me rrugën e 
historizmit fare mirë mund të vërtetohet që çdo epokë 
historike, e pasur me këngë dhe me muzikë popullo- 

re, ka qënë e përshkuar bujarisht edhe nga ndikime 
dionisiane e rryma dionisiane, të cilat kurdoherë du- 
hen parë si terren dhe mundësi për lindjen e përhap- 
jen e këngës popullore. 
Në mënyrë më imediate, kënga popullore ka 
për ne rëndësinë e pasqyrës muzikore të botës, të 
melodisë fillestare, që tani kërkon dukuri paralele në 
ëndërrime, të shprehura në poezi. Melodia, pra, është 
më e para dhe e përbashkëta, ndaj mund të ketë pamje të 
ndryshme në tekste të ndryshme. Melodia vlerësohet në 
përfytyrimin naiv të popullit pa u vënë në krahasim 
me asgjë, si përbërësi më i rëndësishëm i poezisë. 
Melodia është ajo që lind veprën poetike dhe e lind 
dita ditës. Për këtë na flet edhe ndarja e poezisë popullore 
në strofa. Kurdoherë më ka habitur një dukuri e tillë, 
ia gjeta shpjegimin. Po t'i hedhësh një sy përmbledh- 
jeve me këngë popullore, për shembull, “Des Knaben 
ëunderhorn”, duke e parë me këtë sy, gjen shëmbuj 
të panumërt sesi melodia e re kurdoherë tërheq pas 
vetes nevojën për figura të reja, larmia e këtyre, këm- 
bimi i rrufeshëm i një figure me tjetrën, dëshmojnë 
për forcën, që s'ka as të krahasuar me atë të iluzionit 
epik dhe rrjedhën e tij të qetë melodike. E parë nga 
pozitat e eposit kjo larmi melodike e lirikës, ndonjë- 
herë krejt e çrregullt, është për t'u qortuar, me siguri 
që të tillë qëndrimi duhet të kenë mbajtur ndaj saj ra- 
psodët epikë solemnë të festave të Apolonit në epo- 
kën e Terpadrit. 
Në krijimtarinë poetike të këngës popullore 
kemi, pra, një tendosje të dukshme të gjuhës, që synon 
të shkojë pas muzikës, prandaj dhe Akiloku u bë zëdhë- 

nës dhe fillim i botës së re poetike, që në thelb iu 
kundërvu poezisë homerike. Folëm për mundësinë 
e vetme të marrëdhënieve të poezisë me muzikën, të 
fjalës me tingullin. Fjala, figura, nocioni kërkojnë të 
shprehen në analogji me muzikën, në këtë e sipër 
ndiejnë fuqinë e saj. Në këtë kuptim mund të dallojmë 
në historinë e gjuhës së popullit grek dy rryma krye- 
sore lidhur me faktin në imitoi gjuha botën e shfaqjeve 
jetësore dhe të figurave, apo imitoi botën e muzikës. 
Mjafton të thellohesh në shqyrtimin e nuancimeve të 
ndryshme sintaksore dhe materialit leksikor të Home- 
rit dhe të Pindarit, që të kuptosh rëndësinë që ka kjo 
dukuri. Ndërkaq të bëhet e qartë se ndërmjet Homerit 
dhe Pindarit duhej të dëgjoheshin meloditë orgjike të 
flautit të Olimpit, që edhe në shekullin e Aristotelit, kur 
kishte një muzikë shumë më të zhvilluar se atëherë, 
të çonte në ekstazë ajo lloj muzike, dhe ka të ngjarë 
që, për shkak të ndikimit të saj të fuqishëm, të imitohej 
nga të gjitha mjetet e shprehjes poetike. Po kujtoj këtu 
një dukuri tejet të njohur të ditëve tona, e parë në 
këndshikimin e estetikës së sotme vetëm nga ca para- 
gjykues. Jo një herë na ka rastisur të dëgjojmë që kjo 
apo ajo simfoni e Bethovenit shkakton te dëgjues të 
caktuar lindjen e figurave të caktuara, nga të cilat shu- 
më janë tepër fantastike, laragane deri edhe të për- 
kundërta, të merresh vetëm me vënien në lojë të njërit 
apo tjetrit për këtë dhe të mos merresh me zbërthimin 
e dukurisë si të këtillë, është në natyrën e kësaj paloes- 
tetike të sotme. Edhe në rast se kompozitori i është 
drejtuar figurave për interpretimin e asaj që ka dashur 
të na thotë përmes muzikës, edhe nëse, bie fjala, një 

pjesë të simfonisë do të pagëzonte me emrin “Buzë 
burimit”, një pjesë tjetër do ta quante “Mbledhje gaz- 
more e burrave”, këto nuk janë veçse përshtatje të 
asaj që shpreh melodia dhe s'kanë të bëjnë me atë që 
thuhet se qënkan objekte imitimesh nga muzika. E 
parë me syrin e brendisë dionisiane të muzikës, s'kemi 
si gjejmë kurrfarë vlere në këto figura bashkëshoqëru- 
ese të melodive. Ta kalojmë tani këtë parim në shqyr- 
timin e dukurisë së freskët që u vu re në muzikën 
popullore lidhur me shfaqjen në të të strofës dhe na 
dele qartë sa e predispozuar ishte forca potente kriju- 
ese popullore për t'iu bindur parimit të imitimit të 
muzikës. 

Në rast se e shohim me këtë sy poezinë lirike, 
lind pyetja: “Ç'është kjo muzikë në dritën e figuracio- 
nit dhe të nocioneve2 Eshtë vullnet, në kuptimin që i 
jepte këtij nocioni Shopenhaueri, domethënë, është e 
përkundërta e estetikës, është diçka që i jepet vetiu 
gjendjes së caktuar shpirtërore” Që në fillim e theksoj- 
më se muzika për nga natyra e saj kurrë s'ka si të jetë 
vullnet, po të ishte kështu, do qe zbuar nga caqet e 
artit, sepse vullneti është dukuri jashtë estetike në 
thelbin e vet, por muzika vepron si vepron vullneti. 
Për shprehjen e dukurisë së muzikës poeti vë në lëviz- 
je pasionin e vet, që nga mërmërimat në shprehjen e 
simpatisë e deri te britmat e çmendura për shprehjen 
e zemërimit. Por për sa kohë që ky muzikën e fut në 
figura, aty e interpreton, ndërsa vetë prehet në qetë- 
sinë e thellë të vrojtuesit apolonian, sado që gjithçka 
përreth tronditet. Gjatë kësaj mundet të ndiejë pakë- 
naqësi nga mënyra si është shprehur në atë muzikë. 

Edhe fenomeni i lirikut, si gjeni apolonian që është, e 
interpreton muzikën në figura të vullnetit, ndërkohë 
që ai vetë është krejt i çliruar nga përdhunimi i vull- 
netit, është i pastër, është sy i kthjellët i diellit. 

Tërë ky arsyetim bazohet mbi faktin që lirika 
është aq e pavarur nga fryma e muzikës, sa dhe vetë 
muzika në pakufishmërinë e saj nuk ka nevojë për figu- 
rat dhe nocionet, ajo vetëm se i duron ato pranë vetes. 
Se teksti poetik nuk ka si të shprehë diçka që nuk 
përfshihet plotësisht brenda muzikës, sepse është mu- 
zika ajo që e detyron poetin të gjejë fjalët e figurshme 
për të. Simbolikën mbarënjerëzore të muzikës s'ke si 
e jep përveç se me mjetet e vetë muzikës, prandaj 
dhe kjo kërkon harmoni të plotë me fjalën poetike, 
muzika është shprehëse e gëzimit dhe e pikëllimit të 
shpirtit të krijuesit të parë, si e tillë ajo qëndron mbi 
çdo dukuri tjetër artistike. Në krahasim me të çdo du- 
kuri të duket vetëm si e përshtatur për t'i shkuar asaj 
pas. Edhe gjuha, si organ dhe simbol i dukurive, s'ka 
si na e zbulon me mjetet që disponon kuptimin e 
brendshëm të muzikës, veç, në orvatjet për ta imituar 
muzikën, gjithë më tepër bie në takim me të, por vetëm 
sipërfaqësisht. Për sa i takon kuptimit më të shenjtë 
të muzikës, pavarësisht nga elokuenca shprehëse e 
poezisë, nga kjo muzika nuk ka si na bëhet më e dashur. 

Po përpiqemi tani të thërresim në ndihmë 
studimin e deri më tanishëm të parimeve të artit, për 
t'u orientuar si duhet në labirintin e këtyre parimeve, 
me synimin ta shkoqisim sa më plotë problemin e 
prejardhjes së tragjedisë. Them se nuk shkel mbi të vërte- 
tën, po të pohoja se deri më sot kjo çështje nuk është 
shtruar ndonjëherë me seriozitetin e duhur, pale pas- 
taj ç'mund të thuhet për zgjidhjen e saj shkencore. 
'Kemi dëgjuar vetëm copëra të gjojëdhënës antike, në 
kombinime të ndryshme, por që zor t'i ngjizësh në 
një. Gojëdhëna na e thotë me saktësi të skajme gë tra- 
Qjedia ka lindur nga kori i tragjedisë dhe fillimisht tragje- 
dia ka ekzistuar si kor. Ky fakt të detyron të merresh 
seriozisht me shqyrtimin e shpirtit të këtij kori, që në 
vetvete ka përfaqësuar dramën fillestare. S'kemi si 
kënaqemi me gjithfarë pohimesh frazerësh se ky kor 
na paska qenë shikuesi ideal, i cili përfaqsonte popu- 
Ilin, dhe i qënka kundërvënë vendit mbretëror të ske- 

nës. Një interpretimi i tillë në veshin e politikanëve 
mund të tingëllojë joshës (kori popull shpërthen kun- 
dër paudhësive të mbretërve dhe pushtetarëve të tje- 
rë, e drejta është me të, në të ka gjetur mishërim shpirti 
demokrat i athinasve, mendim i shprehur nga Aristo- 
teli), kurse ne na duket se për atë shkallë të parë të 
zhvillimit të tragjedisë kjo nuk duhet të ketë patur 
ndonjë rëndësi kushedi çfarë, sepse në fillimet e veta 
fetare një kundërvënie e tillë e popullit me pushtet- 
mbajtësin përjashtohet kryekëput, siç përjashtohet në 
përgjithësi çdo dukuri me karakter politik dhe so- 
cial. Por edhe po të bëhej fjalë për korin klasik të Eski- 
lit dhe te Sofokliut, do na dukeji çuditshëm interpreti- 
mi i tij si “shënjë e kërkimit të të drejtës konstitucio- 
nale të përfaqësimit të popullit”, ndonëse janë gjetur 
njerëz që kuturisën dhe parashtruan një argument të 
tillë të shpifur. Koncepte që lidhen me pushtetin kon- 
stitucional kanë qënë të panjohur nga sistemi shtetë- 
ror antik, themi se edhe në tragjeditë s'do të kishte 
vend, qoftë edhe si “dëshirë e aspiratë”. 

Më të famshme se pikëpamjet politike për ko- 
rin janë mendimet e shprehura nga A.V.Shlegeli, që 
e sheh korin si pjesë të shikuesit, si “pjesa më ideale 
e tij”. Në ballafaqim më qëndrimin historik ndaj prob- 
lemit, ku shihet kori si fillesë e tragjedisë, del të jetë 
një koncept vulgar, antishkencor, dhe populluaritetin 
ua dha forma e koncentruar e shprehjes, pale pastaj 
pasioni gjerman për “idealen”, me të cilin spekullo- 
het. Vetëm nga një krahasim i thjeshtë i publikut tonë 
teatror me korin në fjalë na lë pa mendje, nuk mund 
të mos e pyesim dot veten: si është e mundur që, duke 

idealizuar këtë apo atë shikues, të gjendet diçka ana- 
loge me korin e tragjedisë. Apriori e mohojmë këtë 
pohim të Shlegelit. I jemi përmbajtur kurdoherë dhe 
vazhdojmë t'i përmbahemi pikëpamjes se shikuesi i 
sotëm, sido që të jetë, me siguri matematike e kupton 
se ka përpara një vepër arti e jo realitetin empirik. 
Del që kori i tragjedisë greke paska qënë i detyruar 
t'i marrë figurat vepruese në skenë si qënie reale, të 
gjalla. Korii Oqeanidëve paska menduar se ka përpa- 
ra vërtet titanin Promete, ndërsa veten e paska mbaj- 
tur për aq real, saqë me vetëdije të plotë e paska pra- 
nuar qënien reale në skenë të Prometeut. Këtij lloj 
shikuesi s'i paska mbetur tjetër veçse të ngrihej në 
skenë dhe ta shpëtonte realisht Prometeun real nga 
torturat e pashpirtal Kurse neve s'na mbetet tjetër veç- 
se të besojmë te ky lloj shikuesi, dhe ta quajmë atë 
me dhunti të tilla, që ta kuptojë artin si vepër reale 
dhe të veprojë realisht në skenël Pas kësaj s'mund si 
të mos themi dot me psherëtimë: “Ah, këta grekëti 
Tërë estetikën tonë po na e vënë me këmbë përpjetël” 
Kjo është e vërteta, por ja që ne u mësuam me këto 
pohime të Shlegelit dhe mekanikisht përsëritim atë 
që ai ka thënë për korin e tragjedisë greke. 
Vetë gojëdhëna e sipërpërmendur më së miri 
e hedh poshtë këtë mendim të Shlegelit. Kori si i tillë, 
pa skenën, domethënë, si formë e tragjedisë, dhe kori 
ideal, për të cilin folëm, si grumbull shikuesish idealë, 
s'kanë si qëndrojnë në të njëjtën kohë dhe në të njëjtin 
vend. E ç'lloj arti do na dilte, nëse në themelin e tij do 
të kishte nocionin për shikuesin e gjallë në rolin e ko- 
rit dhe forma e mirëfilltë e tij do të ishte të quajturit e 

këtij shikuesi si diçka në vetvete2 Shikuesi pa shfaqjen 
është i pakuptimtë. Sipas nesh, lindja e tragjedisë do 
kërkuar jo në respektin e pazakontë për intelektin mo- 
ral të masës, as në nocionin për shikuesin pa shfaqje 
teatrale, por shumë më thellë, që s'ka si ravijëzohet 
nisur nga pohime aq sipërfaqësore dhe të pavërteta. 

Një shikim të drejtë, tepër të çmuar për ne të 
problemit të lindjes së tragjedisë greke ka patur Shile- 
ri, të shpallur në parathënien e dramës “Nusja e Mesi- 
nës”. Shileri e sheh korin si mur i gjallë, të ngritur 
nga vetë tragjedia rreth vetes, për t'u izoluar sa më 
plotë nga bota reale, për të ruajtur sa më të pacënuar 
terrenin ideal dhe lirinë poetike. 

Shileri u armatos me këtë armë për të luftuar 
kundër përdhunimit të natyrshmërisë së skenës, kun- 
dër pikëpamjes së përhapur për nevojën e iluzionit 
dramatik. Pavarësisht nga fakti që vetë dita si e tillë 
në skenë është diçka artificiale, se arkitektura ka ka- 
rakter butaforik e simbolik, kurse gjuha e vargëzuar 
është diçka ideale, rreth tragjedisë në tërësi ende va- 
zhdon të ketë moskuptime. Nuk ka pse pranohet si 
thjesht liri poetike ajo që përbën thelbin e çdo poezie. 
Me futjen e korit në skenë u bë një hap përpara, me të 
cilin i shpallet luftë natyralizmit në art. Sipas mendi- 
mit tim, kjo pikëpamje ngrihet kundër thënies së laku- 
ar në këtë shekullin tonë dhe të emëruar me nofkën 
aq përbuzëse si “pseudoidealizëm”. Druhem se ne 
sot, me gjithë respektin e thellë që kemi për të natyrsh- 
men dhe realisten, po anojmë gjithë më tepër nga idea- 
lizimi, dhe pikërisht, po merremi me krijimin e ca fi- 
gurinave prej dylli. Edhe këtu gjejmë art, siç gjejmë 

në romanet e sotëm, që gëzojnë dashurinë e përgjith- 
shme, veç s'kanë pse na bukosin me gjithfarë pohi- 
mesh false, se gjoja ky lllojarti e paska superuar “pseu- 
doidealizmin” gëte-shilerian. 

Dhe vërtet, “ideal” ka qënë trualli, nëpër të 
cilin ka ecur kori grek i satirëve, ky kor fillestar i filli- 
mit të tragjedisë, siç ka vënë në dukje me të drejtë 
Shileri. Në është lartësuar veprimi i tij, kjo ka ndo- 
dhur në mënyrë të natyrshme, ka qënë dora e vetë të 
vdekshmëve ajo që e ka bërë të lartësohej. Për këtë 
kor grekët bënë një podium të posaçëm, nisur nga 
mendimi për të qënë gjendje sa më e natyrshme, në të 
ata ngjitën qënie të natyrshme, të shpikur nga ata vetë. 
Mbi këtë bazë lindi tragjedia dhe ka qenë e privuar 
nga detyra për të portretizuar me saktësi skrupuloze 
realitetin. Ndërkaq do theksuar se ajo që u sajua nuk 
ka qënë livadhisje pa fre e fantazisë, ka qënë botë, si- 
pas të gjitha gjasave krejt e ngjashme me botën reale, 
afërsisht si ajo që e njihnin mirë helenët, ngaqë në të 
jetonin, por e dinin veçanërisht mirë helenët besim- 
tarë, që thoshin se ekzistonte një Olimp. Satiri, si korist 
dionisian, jeton në një realitet fetaro-efemer, në ngja- 
sim me atë që thotë miti dhe bën kulti. Që me të zë 
fill tragjedia, që me gojën e tij flet urtësia dionisiane 
e tragjedisë, në rastin e dhënë është sa e habitshme 
aq dhe mikluese, siç është në përgjithësi dukuria e 
lindjes së tragjedisë nga kori. Ndoshta, do të mun- 
dnim ta kapnim pikën fillestare të shpalosjes së pro- 
blemit në fjalë, nëse do të pohonim që ky satir, si qënie 
e trilluar natyrore që është, qëndron në raporte të tilla 
me njeriun e kulturuar, si muzika dionisiane qëndron 

ndaj civilizimit. Për këtë të fundit, Rikard Vagneri ka 
thënë se e humbet po aq rëndësinë e vet para muzikës, 
sa drita e llambës humbet para dritës së diellit. Në të 
njëjtën mënyrë, sipas mendimit tim, njeriu i kulturuar 
grek e ka ndier veten të asgjësuar para korit të satirëve, 
dhe veprimi më i afërt i tragjedisë dionisiane konsis- 
ton pikërisht në atë, që shteti dhe shoqëria, gremina 
ndërmjet njeriut dhe njeriut zhduket përpara fuqisë 
së gjithëpushtetshme të ndjenjës së unitetit, që na 
kthen në gjirin e natyrës. Ngushëllim metafizik, për 
të cilin aludova pak më parë, na jep çdo tragjedi e 
vërtetë. Ngushëllimi vjen nga ideja se jeta, që ndodhet 
në themel të gjithçkaje, pavarësisht nga këmbimii du- 
kurive, është e plotfuqishme dhe gëzimplote. Këtë 
lloj ngushëllimi e gjejmë me qartësi të mrekullueshme 
në korin e satirëve, në korin e qënieve të natyrës të 
mbetura gjallë, që rrojnë të fshehura në çdo civilizim, 
dhe, pavarësisht nga ndërrimi i brezave në historinë 
e popujve, qëndrojnë të pandryshuara. 

t Ky lloj kori ka shërbyer si ngushëllues i hele- 
nit të thellë në mendime, të predispozuar për vuajtje 
të stërholluar, shikimi i mprehtë i të cilit dëpërtonte 
në dukurinë e çuditshme të zhdukjes, që karakterizon 
historinë e përbotshme, por edhe egërsinë e natyrës. 
Kërcënohej të binte pre e mohimit budist të vullnetit, 
ndërkaq shihte i kënaqur që po e shpëtonte arti, kurse 
përmes artit po e shpëtonte jeta. 

Solemniteti i gjendjes dionisiane, me prirjen 
për zhdukjen e caqeve dhe të kufijve të ekzistencës, 
përmban brenda vetes, për aq kohë sa zgjat, një ele- 
ment letargjik, në të cilin zhytet gjithë ç'ishte përjetuar 

personalisht në të kaluarën. Kështu që ndërmjet jetës 
së përditshme dhe realitetit dionisian qëndron honi i 
harresës. Por me t'u ndërgjegjësuar për ekzistencën 
e këtij realiteti të përditshëm, fillon të ndiejë neveri 
për të, bëhet pre e një gjendjeje shpirtërore asketike, 
që e mohon vullnetin. Ndeshemi kështu me gjendje 
të caktuara depresive të njeriut. Në këtë kuptim njeriu 
dionisian na del i ngjashëm me Hamletin. Si njëri, si 
tjetri një herë e një kohë, mundën ta shohin thelbin e 
vërtetë të sendeve, pasi e njohën, nuk kishin më dëshi- 
rë për të vepruar, ngaqë veprimi si tillë asgjë nuk mu- 
nd të ndryshonte në thelbin shekullor të gjërave, e 
quajtën qesharake dhe të turpshme orvatjen për ta 
futur këtë botë në rrugën e drejtë. Njohja e së vërtetës 
ua vret vullnetin, ua paralizon veprimin, sepse për 
të vepruar kërkohet mbulesa e iluzioneve. Kjo dhe 
është shkenca hamletiane, që s'ngjason me mençurinë 
e Hansit ëndërrimtar, i cili nga tepëria e reflekseve, 
nga tepëria e mundësive, nuk arrin dot të kapet pas 
asaj që duhet. Njohja e vërtetë, shikimi, që e depërton 
tejetej të vërtetën tmerruese, merr kështu përparësi, 
fiton mbi çdo motiv që të shtyn të veprosh, siç ndodh 
me Hamletin, po ashtu edhe me njeriun dionisian. 
Në këtë rast s'të ndihmon asnjë lloj ngushëllimi, dë- 
shira e pasionshme nuk ndalet në ndonjë botë të pas- 
vdekjes, madje edhe në rastin e perëndive. Ekzistenca 
mohohet në tërësinë e vet, së bashku me vezullimin 
e perëndive, me jetën shkëlqimtare të matanë varrit. 
Pas kësaj njeriut i fanitet në çdo hap që hedh vetëm 
tmerr, kotësi ekzistence, tani e kupton fort mirë fatin 
simbolik të Ofelisë, tani e ka të qartë mençurinë e pe- 

rëndisë së pyllit Silemit, jeta i bëhet pus e zezë, i bëhet 
e padurueshme. 

Në këto çaste aq të rrezikshëm për vullnetin, 
afrohet si magjistar shpëtimtar arti. Ky ka forca t'i 
shndërrojë këto mendime që shkaktojnë neveri për 
tmerrin dhe kotësinë e qënies, në përfytyrime, sipas 
të cilave ende mund të jetohet: të tilla janë përfytyri- 
met për të lartësuarën, si mundësi artistike për kapërci- 
min e të tmerrshmes, për komiken, si çlirim artistik nga 
e neveritshmja, të shkaktuar nga kotësia. Kori satirik 
i ditirambit është një faktor shpëtimtar në artin grek. 
Thirrjet e tij ngazëllyese dhe shpresëdhënëse, në të 
cilat lavdërohej Dionisi, bënin të fashiteshin krizat, 
të fshihej dëshpërimi i njerëzve me gjendje shpirtërore 
të dërrmuar. 

Satiri, ashtu si bariu idilik i kohëve të reja, 
është pjellë e pikëllimit dhe e mallit për të dikursh- 
men dhe të natyrshmen. Me çfarë ngulmi, me çfarë 
trimërie kapet greku pas njeriut të pyllit, ashtu siç 
bën sot njeriu modern, kur kapet fort pas figurës së 
bariut idilik, që i bie fyellit me aq ndjenjë dhe, ndërko- 
hë që vetë është mishërim ndjenje' Në figurën e satirit 
greku shihte të mishëruar natyrën, të cilën ende s'e 
kishte përqethur njohja, në të cilën ende ishin të mby- 
llura dyert e kulturës, veç nuk e identifikoi kurrë me 
majmunin. Përkundrazi, në figurën e këtij mishërohej 
njeriu i mirëfilltë, pjellë e natyrës, me shtysa dhe prirje 
të larta njerëzore, plot me ëndërrime për më mirë, që 
entuziazmohej nga afëria me perënditë. Ishte një shok 
i dhimsur ei gjendur në fatkeqësi, në të mishëroheshin 
vuajtjet e perëndive, ishte zëdhënës i urtësisë së tyre, 
falë jetës në gjirin e natyrës, ishte personifikim i forcës 
pjellore të gjithanshme të natyrës, që grekët e kanë 

parë kurdoherë me një mahni të mirëfilltë. Satiri ishte 
qënie e lartësuar dhe e hyjnishme, i tillë duhej t'i para- 
qitej sidomos njeriut dionisian me shikim të turbullu- 
ar dhe të mjegulluar. Pamja e spitullaqit të stolisur e 
të krekosur do ta neveriste, ndaj nuk është i tillë, shiki- 
mi i tij qetohet në ato që thotë dhe bën natyra, atë aie 
sheh me kënaqësi të shumëfishuar nga entuziazmi. 
Nuk gjejmë tek ai asnjë iluzion kulture, në të jeton 
njeriu i vërtetë, satiri mjekërosh, që ngazëllehet dhe 
deri shkrihet në ekstazë para perëndisë së adhuruar. 
Para një qënieje të këtillë njeriu i kulturuar 
do të rrudhoste turiçkat i degustuar, do ta merrte për 
karikaturë. Edhe kur flet për këtë anë të fillimit të 
tragjedisë, Shileri ka të drejtë. Kori është vertet një 
mur i gjallë, i ngritur për t'i bërë ballë presionit të re- 
alitetit, kori i satirëve pasqyron jetën me një plotësi 
më të madhe, me një realizëm më të kulluar, me një 
vërtetësi prekëse të tillë, që njeriu i kulturuar s'ka si 
e arrin kurrë. Sfera e poezisë nuk gjendet jashtë kufij- 
ve të botës, si ndonjë fantastikë e pamundur të arrihet, 
ajo lindet nga kokat dhe zemrat e kurdisura poetikisht. 
Poezia synon të jetë e kundërta e kësaj pamundësie, 
ajo kërkon të jetë shprehje pa zbukurime e së vërtetës, - 
ndaj dhe bën shumë për ta flakur tej stolinë e gënje- 
shtërt, realitetin e rremë të njeriut të kulturuar. Kon- 
trasti ndërmjet së vërtetës sublime të natyrës me gë- 
njeshtrën e kulturuar, që e shpall veten si të vetmen 
reale, i ngjan kontrastit ndërmjet bërthamës së përjet- 
shme të sendeve dhe sendeve në vetvete, tërësisë së 
botës së dukurive. Ashtu si tragjedia me ngushëllimin 
metafizik karakteristik e orienton shikuesin drejt jetës 

së përjetshme, përmes zhdukjes së pandërprerë të du- 
kurive, ashtu dhe simbolika e korit të satirëve në ngja- 
shmëri të plotë shpreh raportin fillestar ndërmjet sen- 
dit në vetvete dhe dukurisë. Bariu idilik i sapo për- 
mendur, i krijuar nga njërëzit e sotëm, përfaqëson një 
skalitje të saktë, të mbledhur në një, të iluzioneve libre- 
ske, të marra për tipare natyre. Greku dionisian e kër- 
konte të vërtetën, që gjendet kurdoherë në natyrë, t'i 
shaqej në tërë potencën e vet, kur e shihte që këtë e 
mishëronte satiri, magjepsej prej tij. 

Ndaj dhe turmat e shërbyesve të Dionisit, të 
pushtuara nga kjo gjendje shpirtërore, të bindur për 
drejtësinë e asaj që thoshin satirët, ngadhnjenin dhe 
harboheshin. Kur e pikasnin që i gënjenin, i drejtohe- 
shin me shpresë gjeniut të natyrës, të rilindur dhe të 
përtërirë, të mishëruar në figurat e satirëve. 

Më vonë në tragjedi vihet re një imitim artifi- 
cial i kësaj dukurie aq të natyrshme, me këtë rast u 
bë e domosdoshme ndarja e shikuesve dionisianë nga 
të magjepsurit prej Dionisit.Ndërkaq, duhet patur pa- 
rasysh që publiku 1 tragjedisë së Atikës në kor shihte 
orkestrët, të cilët faktikisht e fshinë kundërvënien 
ndërmjet korit dhe publikut, bashkërisht ata përbëjnë 
tani një kor të madh madhështor, të satirëve që kërcej- 
në dhe këndojnë, apo të njerëzve që i mishërojnë këta 
satirë. 

Mendimet e shprehura nga Shlegeli në këtë 
rast marrin një kuptim të ri më të thellë. Kori është 
“shikuesi ideal”, sepse është i vetmi perceptues, është 
perceptues i asaj që sheh në skenë. Publiku spektator, 
siç e kuptojmë ne sot, ka qënë kuptuar ndryshe nga 

grekët, në amfiteatrot e tyre secili mund ta largonte 
veten nga bota e kulturuar dhe ta përfytyronte veten 
korist. Në këtë kuptim korin mund ta quajmë vetëpas- 
qyrim të njeriut dionisian, i cili hynte në bashkëvep- 
rim me aktorin, që mishërohej në rol me qartësi dhe 
vetëdije të plotë. Kori i satirëve është para së gjithash 
të shikuarit e masës dionisiane, ndërkohë që bota e 
skenës është të shikuarit e këtij kori të satirëve. Forca 
e shikimit është e mjaftueshme për t'u shkëputur nga 
realja. Amfitetrot greke të kujtojnë një lëndinë të vet- 
muar malore, të ndriçuar bujarisht nga reflekset e re- 
ve, e parë nga lartë prej bakhanteve, në këtë mjedis 
të mrekullueshëm ngrihet para nesh figura e Dionist. 

Dukuria, për të cilën u fol, e parë si këndshi- 
kim elementar i proceseve artistike dhe si e tillë jo 
fort e hijshme, neve na duket mjaft e saktë, nuk ka të 
krahasuar për nga saktësia me pohimin se poeti ve- 
tëm atëhërë na qënka poet, kur e shikoka veten të rre- 
thuar nga figurat, që jetojnë dhe veprojnë para syve 
të tij, ndërsa ai ua zhbiron botën. Falë aftësive tona të 
sotme, ne priremi ta shohim fenomenin parësor este- 
tik si tepër të koklavitur dhe abstrakt. Për një poet të 
vërtetë metafora nuk është ndonjë figurë retorike, ësh- 
të thjesht figurë që nxë shumë, karakteri nuk është 
diçka e koklavitur, i formuar nga tipare të zgjedhura 
si me qiri, është person i gjallë, i parë dhe i njohur 
nga poeti, dallohet nga ajo që bën piktori vetëm se 
ka mundësi të tregohet në zhvillim. E pse tablotë e 
krijuara nga Homeri ua kalojnë dukshëm atyre që kri- 
jojnë poetët e tjerë2 Po sepse Homeri sheh më shumë. 
Flasim për poezinë me fjalë abstrakte dhe deri të sofis- 

tikuara, sepse ne vetë jemi poetë të këqij. Në thelbin 
e vet fenomeni estetik është i thjeshtë, duhet vetëm 
të zotërosh aftësi të shohësh para syve lodrën e përher- 
shme të shpirtrave, të rrethuar nga turma. Vetëm në 
këtë rast do jesh poeti vërtetë. Mjafton vetëm të pika- 
sësh synimin për t'u shndërruar në figura të ndryshme 
dhe të flasësh në emër të shpitrave dhe trupave të tje- 
rë dhe do jesh dramaturg. 

Frymëzimi dionisian zotëron mundësinë për 
t'ia komunikuar masës këtë dhunti për të parë veten 
të rrethuar nga turma e shpirtrave dhe për ta ndier 
unitetin tënd të brendshëm me ta. Ky proces i korit 
tragjik përbën elementin e parë dramatik: ta shohësh 
veten të shndërruar dhe mandej të veprosh, si të gjen- 
desh në trupin e tjetër kujt, si ta kesh bërë tëndin kara- 
kterin e tjetrit. Ky proces përbën thelbin e rikrijimit 
dramatik të jetës. Ndryshon kjo e këtushmja me atë 
që ndodh me rapsodin, i cili nuk shkrihet me rolin, 
por ashtu si piktori e skulptori i sheh ata jashtë vetes, 
i zhbiron, i përvetëson, i rikrijon. Nga kjo që bën dra- 
maturgu turma njerëzish e ndiejnë veten të mahnitur 
deri të magjepsur. Ndaj dhe ditirambi në thelbin e 
vet dallohet nga çdo lloj tjetër kënge korale. Vashat, 
që marshojnë solemnisht me degë dafine ndër duar 
drejt tempullit të Apolonit dhe këndojnë këngë sole- 
mne, mbeten kurdoherë ato që janë, ruajnë emrat, kur- 
se kori ditirambik është kor të transformuarish, madje, 
e kaluara qytetare dhe gjendja shoqërore e pjesëma- 
rrësve harrohen plotësisht. Qëndrojnë jashtë kohës, 
jashtë përkatësisë shoqërore, harrohen si individume, 
janë shërbyese të perëndisë së tyre. Lirika tjetër korale 

e helenëve priret nga forcimi i rolit individual të kë- 
ngëtarit apolonian, kurse në ditirambe kemi të bëjmë 
me bashkësi aktorësh të pandërgjegjshëm, që i shohin 
si veten, si të tjerët të transformuar. 

Magjepsja është parakusht i çdo arti drama- 
tik. I pushtuar nga magjia, ëndërrimtari dionisian e 
sheh veten satir, mandej satiri sheh perëndinë, domethë- 
në, në transformimin që pëson, sheh dukuri jashtë ve- 
tes, si plotësim apolonian i gjendjes. E parë në këtë 
kënd shikim të ri, drama e arrin përsosjen e saj. 

(Mbi bazën e tërë këtyre konstatimçve, duhet 
ta përfytyrojmë tragjedinë greke si kor dionisian, që 
gjithë më tepër shkrihet në botën e figurave apolonia- 
ne. Këngët e korit, prej të cilave përbëhet tragjedia, 
përfaqësojnë sfondin e nevojshëm për zhvillimin e 
dialogjeve, pra për shpalosjen e dramës. Ajo që shpa- 
loset është fund e krye shikim ëndrre, sie tillë ka naty- 
rë epike, por, nga ana tjetër, si objektivizim i gjendjes 
dionisiane që është, nuk përfaqëson në vetvete proces 
shpëtimi apolonian në iluzion, përkundrazi, ndodh 
shkatërrimi i individualiteteve dhe bashkimi me gjen- 
djen fillestare. Kështu që drama është mishërim apo- 
lonian i njohjeve dhe i ndikimeve dionisiane dhe, me 
këtë veçori të vetën, ndahet nga eposi me një hon të 
pakapërcyeshëm. 

' Kori i tragjedisë greke, ky simboli masës dio- 
nisiane të eksituar në tërësinë e vet, gjen në këtë kënd- 
vështrim tonin një shpjegim të plotë. Ndërkohë, nisur 
nga roli që luan kori në skenën e sotme, sidomos në 
opera, nuk po na rezulton të jetë e qartë përse korii 
tragjedisë greke mundi të ishte më i vjetër dhe më 

burimor, madje edhe më fillestar se vetë “veprimi”, 
për çka flitet qartë në gojëdhënë. Pale pastaj që nuk 
arritëm dot të bashkërendonim në përfytyrimin tonë 
rëndësinë e dukurisë së korit, për të cilën flitet qartë 
në gojëdhënë, dhe nuk e bëmë dot, ngaqë e ndiem 
veten të befasuar nga rrethana që ky kor, sidoqoftë, 
përbëhej nga qënie të ulta shërbimi, në fillim, madje, 
përbëhej nga satirët me pamje cjapi, ndërkohë që edhe 
orkestra para skenës për ne ka qënë kurdoherë një 
enigmë. Tani ne arritëm ta kuptojmë që skena, së bash- 
ku me veprimin që do shpalosej në të, ka qënë e men- 
duar si vend parjeje dhe se “realitet” i vetëm është kon- 
sideruar kori, që fliste me tërë simbolikën e fjalëve, 
të tingujve, të valleve. Eshtë kori ai që vrojton zotërinë 
dhe mësuesin e vet, Dionisin, ndaj dhe kurdoherë e 
përgjithmonë do të jetë kor shërbyesish: është ai që sheh 
si vepron e lartësohet perëndia, ndaj dhe nuk merr 
pjesë vetë në veprim. Ndërkaq aii vetëm është shpre- 
hësi dionisian i natyrës dhe e bën sepse fjalët që thotë 
janë fjalë urtësie dhe orakulli, i thotë si bashkëvuajtës, 
është i urti që shpall të vërtetën. Që këtej buron kjo 
figurë fantastike, tepër e çuditshme e satirit të mençur 
dhe të frymëzuar, që në kundërshtim me perëndinë 
është në të njëjtën kohë “i thjeshtë”, është mishërim i 
natyrës në shkulmet e saj të fuqishme, madje është 
simbol i saj, por edhe lajmëtar i urtësisë së saj dhe i 
artit, është poet, valltar, profet njëherazi. 

Dionisin, këtë hero të vërtetë të skenës dhe që- 
ndër të shikimit të spektatorëve, gjithmonë sipas gojë- 
dhënës, në periudhën e vjetër të zhvillimit të tragjedi- 
së, nuk e gjejmë në skenë, ai vetëm merret me mend 


81 





sii pranishëm në ngjarje. Kjo ngaqë tragjedia në pam- 
jen e saj fillestare ka qënë “kor” ejo “dramë”. Më vo- 
në u quajt më e arsyeshme që perëndia të vepronte 
në skenë, të paraqitej në tërë madhështinë e tij, me të- 
rë forcën transformuese që e karakterizon. Këtu zuri 
fill “drama”, në kuptimin më të ngushtë. Kori ditiram- 
bik me këtë rast mori për detyrë ta ngrejë gjendjen 
shpirtërore të shikuesve deri në atë shkallë, që e ka 
atë vetë Dionisi. Heroin tragjik në skenë zunë ta shih- 
ninjosi qënie të gjymtuar, të maskuar dhe të shëmtuar, 
por të dalë nga vetë natyra e tij njerëzore. Përfytyrojmë 
për një çast Admetin, të zhytur në mendime, duke 
kujtuar të shoqen Alkestën, me të cilën sapo ka kaluar 
mbrëmjen, i mbytur nga pikëllimi që i shkaktojnë këto 
kujtime, befas i afrohet një grua e mbuluar, e marrim 
me mend hutimin dhe tronditjen e madhe që e push- 
ton, krahasimin plot pasion të kësaj me të shoqen, 
besimin instinktiv që kjo është ajo. Shikuesi provon 
e përjeton ndijime të njëjta, me ato që do të provonte, 
po të shihte vetë Dionisin të ecte nëpër skenë, vuajtjet 
e të ciliti ka mbajtur për të vetat. Tërë këto drithma 
shpirti ia kalon figurës së maskuar, e shndërron këtë 
qënie të fshehur në qënie reale. Kemi të bëjmë tani 
me gjendje apoloniane ëndrre, në të cilën dita reale 
mjegullohet, zëvendësohet nga një tjetër botë, më e 
qartë, më e kuptueshme, më prekëse se ajo e mëparsh- 
mja, realja. Të kushtëzuar nga ky ndryshim situatash 
vëmë re në tragjedi ndryshime në stil: gjuha, nuanci- 
met, lëvizjet, dinamika e veprimit dhe e të folurit ndry- 
shojnë kryekëput në krahasim me ato që vumë re në 
lirikën dionisiane të korit. Kemi të bëjmë me dy 

shtresa të dryshme stilistikore. Dukuritë apoloniane, 
në të cilat objektizohet Dionisi, nuk janë më “det i 
përjetshëm, këmbime të vazhdueshme, jetë që digjet 
flakë”, siç është muzika e korit, tani ndihet afrimi i 
perëndisë Dionis, theksohet epizmi i figurave, Dioni- 
si flet jo përmes forcash të ndërmjetme, por flet si hero 
epik, flet thuajse me gjuhën e Homerit. 

Ajo që në pjesën apoloniane të tragjedisë gre- 
ke shpaloset përmes diologëve ka një pamje të tej- 
dukshme dhe të mrekullueshme. I parë me këtë sy, 
dialogu është përfytyrimi ynë për helenin, natyra e 
të cilit zbulohet në valle, sepse në valle edhe forca 
më e madhe tregohet si forcë ponteciale, ndonëse tran- 
smetohet përmes lëvizjesh elastike dhe të bujshme. 
Kjo është arsyeja që të folurit e personazheve të Sofo- 
kliut na habit me përcaktueshmërinë e vet apoloniane 
dhe na duket se futemi me lehtësi në thelbin më sub- 
lim të qënies së tyre, mbetemi të habitur që rruga për 
në këtë thelb del të jetë aq e shkurtër. Sikur të largohe- 
shim paksa nga kjo mënyrë e zbulimit të karaktereve 
të heronjve, që të kujton dritën e hedhur mbi një send 
që ndodhet në errësirë, sikur të orvateshim të depërto- 
nim në mitin, projektim i të cilit janë këta objekte të 
ndriçuar në errësirë, do të përftonim një dukuri krejt 
të kundërt. Kur, të verbuar nga drita e diellit, kthejmë 

kokën, para syve, si mjet kurimi, na dalin njolla. Edhe 
hija e maskave apoloniane, në rastin e ndriçimit të 
fortë të personazheve të Sofokliut, këtë rol luan. Nisur 
nga kjo, mund të themi se e paskemi kuptuar si duhet 
atë që është bërë zakon të quhet “ngazëllim grek”, 
ndërkohë që në mendimin e sotëm vihen re prirje për 
ta parë një dukurie të tillë si rrjedhojë suksesi të pa- 
errësuar. I 
Fatkeqi Edip, kjo figurë e tragjedisë, greke e 
rënduar më shumë se kushdo tjetër nga vuajtjet, ka 
qënë menduar nga Sofokliu si tipi i njeriut fisnik, i ci- 
li pavarësisht nga urtësia karakteristike, është para- 
caktuar të vuajë, i mbuluar nga fatkeqësi, por që, më 
në fund, përmes vuajtjesh të jashtëzakonshme, bëhet 
burim mirësie për ata që e rrethojnë. Madje mirësia e 
tij vazhdon të japë fryte edhe pas vdekjes së tij. Njeriu 
fisnik nuk bën gjynahe, ja mendimi që na përçon poeti 
mendjendritur. Le ta pësojnë ligjet, rendi i natyrshëm 
i gjërave, deri edhe bota e moralit, nga bëmat e tij do 
të ringjallet e madhërishmja, e vërteta, do përmbyset 
e vjetra dhe do të lulëzojë e reja. Ja mesazhi madhësh- 
tor që na përcjell poeti gjenial. Që në fillim të bie në 
sy koklavitia e ngjarjeve dhe ndodhive, që lidhen me 
heroin, hap pas hapi ky shkon drejt greminës. Shpirti 
helen shpaloset aq madhërisht bukur, saqë veprën 
aq thellësisht tragjike e përshkon një si ngazëllim vetë- 
besimi. Në tragjedinë “Edipi në Kolonë” hasim po 
atë ngazëllim, por tanimë të përshkuar nga një dritë 
e pafund, ndonëse mënxyrat që i bien në kokë plakut 
s'kanë të sosur. Para nesh qëndron një tip i përvuajtur 
në mënyrë të jashtëzakonshme, të ciliti kundërvihet nga- 

zëllimi i pandashëm që rrezatohet në tokë nga bota e 
perëndive dhe na lë të kuptojmë se në pasivitetin e 
vet, heroi arrin aktivitetin më të lartë, që shtrihet jashtë 
caqeve të jetës, ndërkohë që veprimtaria e ndërgjegjë- 
suar e kishte hedhur në pasivitet. Kështu dhe shkoko- 
lepset lëmshi i ngatërruar i legjendës për Edipin, ve- 
ten e shohim të pushtuar nga një gëzim i paanë. Po a 
u shterua domethënia e mitit, apo kjo që u bë, ngjan 
me njollat e errëta që na dalin para syve për të na qe- 
tësuar pas dritës së fortë. Edipi është atëvrasës, është 
bashkëshorti së ëmës, Edipii përgjigjet pyetjeve enig- 
matike të sfinksit. Po ç' domethënie paska kjo fshehtë- 
si trefishe e bëmave të tij7 

Njihet një bestytni e lashtë popullore persia- 
ne, sipas së cilës magu i urtë lind vetëm pas përzierjes 
së gjakrave. A mund të thuhet se veprimet dhe fatin 
e Edipit e përcaktuan kapriçiot e forcave misterioze, 
të kundërnatyrshme2 Po të mos ishte kështu, si do ta 
detyroje natyrën të zbulonte të fshehtat e saj” I duhej 
kundërvënë si fitimtar. Ai që iu përgjigj gjëzës së sfin- 
ksit, duhej të shkelte edhe ligjet: u bë vrasës i të atit 
dhe bashkëshort i së ëmës. Përveç kësaj miti na pësh- 
përit në vesh që urtësia, më e saktë është të thuhet 
urtësia dionisiane, është e keqe, e kundërnatyrshme, 
na thotë se kush kuturis, e pret shkatërrimi i pafund. 
“Maja e mprehtë e urtësisë drejtohet kundër të urtit, 
urtësia është veprim kriminal kundër natyrës”, - ja 
përfundimet e tmerrshme ku na çon miti. Mirëpo poeti 
helen, si rrezja e dritës, ka guxuar ta prekë statujën e 
madhërishme, por edhe të frikshme të mitit. E ndiejmë 
të kumbojë nga melodia sofoklianel 

Pasiviteti tani ia lë vendin aktivitetit, të mishë- 
ruar në Prometeun eskilian. Ajo që mendimtari Fskil 
ka ç'të thotë, ajo që poeti Eskil na la ta kuptojmë në 
këtë figurë simbolike, na e ka bërë të qartë Gëtia i ri 
në fjalët e flakta për Prometeun: 


Rri këtu e njerëz krijoj, 
Njerëz krejt si vetja. 
Brezi që kam mëkuar 

Të vuajë e të vajtojë, 

Të ngazëllehet me hare 
Dhe mua mos t'më çmojë, 
Atëherë ç'jam unël 


Njeriu i ngritur në lartësinë e titanit me bëmat 
e mrekullueshme arrin t'i bëjë për vete perënditë, të 
bëhet aleati tyre, sepse në urtësinë e fituar mban ndër 
duar ekzistencën dhe cakun e veprimeve të tyre. Por 
ajo që të habit në këtë dramë të Prometeut, nisur nga 
kuptimi kryesor i futur në të, është etja e pamatë e 
Eskilit për drejtësi. Nga njëra anë qëndron para nesh 
vuajtja e paimagjinueshme e “vetmitarit”, nga ana tje- 
tër shohim nevojën e ngutshme të perëndive për këtë 
vetmitar, parandjenja e perëndimit të afërm, që i shtyn 
të pajtohen, të mbledhin në një botën metafizike të 
vuajtjes. Tërë kjo depërtohet nga botëkuptimi eskilian 
për të vërtetën e përjetshme, që njëlloj vepron si në 
botën e njerëzve, ashtu dhe në atë të perëndive. Guxi- 
mi mahnitës, me të cilin Eskili e vë botën e perëndive 
në të njëjtin kandar drejtësie me botën e njerëzve, 
shpjegohet me rrënjët e shëndosha që kishte hedhur 

në grekët mendimi metafizik, në çaste të caktuara 
skepticizmi ky fort mirë mund t'ua hidhte barrën perë- 
ndive të Olimpit. Artisti grek provonte në lidhje me 
këta perëndi një lidhje të ndërsjelltë, në figurën e Pro- 
meteut ka gjetur mishërim pikërisht ky reciprocitet. 
Artisti titanik mbante në gji besimin kokëfortë në for- 
cat e veta, për të krijuar njerëzit, kurse perënditë e 
Olimpit të paktën t'i asgjësonte, dhe kjo përmes urtë- 
sisë më të lartë, për të cilën, ç'është e vërtetë, ishte i 
detyruar të paguante me vuajtje të përjetshme. Kjo 
“forcë krijuese” mahnitëse e gjeniut të madh, kjo kre- 
nari prej njeriu sypatrëmbur, prej artisti të guxim- 
shëm, përbën shpirtin e poezisë eskiliane. Në qoftë 
se Sofokliu në Edipin i këndon njeriut këngën e nga- 
dhnjimit, këngën e shenjtorit, Eskili në Prometeun i 
këndon heroizmit në emër të të madhërishmes, pava- 
rësisht nga dënimi i rëndë, vuajtja e përjetshme, e tillë 
është krenaria e artistit, Tek Eskili gëzimi i artistit është 
mbarëpërfshirës, i tillë që s'përfill asnjë fatkeqësi e 
ndëshkim, asnjë vuajtje, para nesh qëndron një figurë 
e përndritur, mëse hyjnore në aspiratën e lartë, ndonë- 
se noton në liqenin e zi të pikëllimit dhe të vuajtjes. 

Rrëfimi për Prometeun është pronë e të gjithë 
popujve arianë, është dokument që dëshmon për 
dhuntitë e tyre të larta njerëzore, për aftësinë e të de- 
përtuarit në thellësitë më të mëdha të tragjikes, dhe 
s'gabohemi në themi që ky mit është përcaktues i thel- 
bit të mbarë botës arianë, jo më pak se miti për blasfe- 
minë edipiane, që të dy janë gjiri të një gjaku, janë 
motër e vëlla. 

Si motiv i mitit për Prometeun ka shërbyer 

çmimi aq i lartë prej naivësh që njeriu primitiv i ka 
pas caktuar zjarrit, fillesë e kulturës njerëzore në rritje. 
Që njeriu filloi ta përdorë lirisht dhe të përfitojë nga 
të mirat e zjarrit, primitivit i dukej keqbërje ndaj pe- 
rëndive, zotër të të cilit ishin. Këtu hodhi rrënjë kon- 
tradikta nga më të bujshmet ndërmjet njeriut dhe perë- 
ndive, pa zgjidhjen e së cilës s'kishe si rrokulliseshe 
përpara drejt kulturës. Më e mira dhe më e lartësuara 
që mund të arrihet nga njeriu, arrihet vetëm me rru- 
gën e krimit, pastaj me kokën ulur të pranosh ndëshki- 
min, rrjedhojat e krimit, vuajtjen më të përbindshme 
që janë mjeshtra të ta pllakosin mbi kokë banorët e 
qiellit, perënditë e zemëruara. Duhet ta dërgojnë mbi 
njerëzimin që synon të ngrihet lart e më lart, dënimi 
duhet të jetë i merituar, në përputhje me peshën e më- 
katit. Kemi të bëjmë kështu me një motiv të përsëritur 
të miteve antike. Veçoria e miteve ariane qëndron në 
atë, që në ta gjejmë një këndshikim të lartësuar të akti- 
vitetit të mëkatit, siç është bujaria dhe njeridashja pro- 
metejane, në këtë motiv gjeti një terren etik të begatë 
për lulëzimin e saj tragjedia pesimiste, si përligjje e së 
keqes së pashmangshme, por edhe të ndëshkimit të 
pashmangshëm. Fatkeqësia, që qëndron në thelbin e 
sendeve dhe që ariani nuk prirej ta mohonte përmes 
gjithfarë dredhave, kontradikta që ka zënë rrënjë në 
zemër të botës, shpaloset para syve të tij si e ndërka- 
llur njëherazi në të dyja botët, në botën njerëzore dhe 
në botën hyjnore. Nuk mohohet e drejta e individit 
për të vepruar, veç, pas veprimit, në vartësi të kushte- 
ve të caktuara, në të cilat jeton, përkatësisht është i 
detyruar të vuajë dënimin për atë veprim që i lejoi 

personit të tij. Vrulli heroik i individit, me prirjen për 
të qënë ai vetë e vetmja qënie e botës me prirje të lartë- 
suara, e çon njeriun me doemos drejt vuajtjes nga ndë- 
shkimi për veprimin heroik. 

Kush e kupton drejt këtë thelb të legjendës së 
Prometeut, domethënë, prirjen prej titani për të kryer 
patjetër krim, duhet të ndiej në të njëjtën kohë edhe 
elementin jo apolonian të kësaj shfaqjeje të pesimiz- 
mit, se Apoloni ndaj dhe rropatet, t'u ngul qënieve të 
veçanta në shpirt qetësinë, për t'i larguar dhe veçuar 
nga njëri-tjetri, ai kurdoherë ua kujton kufijtë, duke 
ua bërë të ditur se janë të paracaktuar nga ligje të she- 
njta, të përbotshme, bën thirrje për vetënjohje dhe njo- 
hje të masës. 

Ndërkaq forma e shfaqjes nuk u ngurtësua, 
si në ngurtësimet egjiptiane, ngrirja e valëve të veçan- 
ta nga vuajtja e tmerrshme nuk u shoqërua me ngrir- 
jen e tërë liqenit, vërshimet dionisiane e shkrinin këtë 
ngrirje të pjesshme. Eshtë vërshimi i herëpashershëm 
dionisian ai qëi mori me vete valët e vogla të veçanta, 
të formuara nga veprime të individëve si Prometeu, 
titani Atlant e të tjerë. Synimi titanik për të qënë Atlant 
(kupë qiellore) i tërë njerëzve dhe mbi shpatullat e 
forta t'i çosh njerëzit la e më la, është elementi që e 
bashkon fillesën prometejane me fillesën dionisiane. 
Prometeu i Eskilit, parë me këtë sy, është maskë dio- 
nisiane, ndërkohë me prirjen e pandërprerë për drejtë- 
si, Eskili në sytë e bashkëkohësve veten e afronte me 
Apolonin, perëndinë e individuliteteve dhe të mbrojt- 
jes së kufijve të drejtësisë. 

Në këtë mënyrë, natyra dyfishe e Prometeut, 

sa dionisiane aq dhe apoloniane, në mënyrë të përa- 
fërt mund të përkufizohet si më poshtë: “Ekzistuesja 
është sa e drejtë aq dhe e padrejtë, në të dyja këto pa- 
mje të sajat është e përligjur.” 

E tillë është bota jotel Mos harro që ajo quhet 
botël 

Dihet se tragjedia greke, që në stadet më të 
hershme të ekzistencës së saj, ka patur për motiv të 
vetëm vuajtjen e Dionisit dhe gjatë një kohe jo të vo- 
gël, hero i vetëm në skenë ka qënë Dionisij Mirëpo 
me po aq siguri mund të pohohet, se deri në kohën e 
Euripidit, Dionisi nuk pushoi kurrë së qëni hero, ndër- 
sa figurat e shquara të skenës greke, si Prometeu, Edi- 
pi e të tjerë, kanë qënë vetëm maska të këtij heroi të 
fillimit, të Dionisit. Që prapa këtyre maskave kurdo- 
herë ka qënë fshehur perëndia, kjo duket në faktin e 
padiskutueshëm të idealizimit të këtyre figurave të 
njohura. Nuk më kujtohet kush ka thënë se të gjithë 
individët si individë janë figura komike, ndaj dhe janë 
të papërshtatshëm për tragjedi, nga ku mund të arri- 
het përfundimi se grekët s'i duronin dot individët në 
skenat e tragjedive të tyre. Kjo prirje është në themel 
të helenizmit. Nëse i drejtohemi terminologjisë së 
Platonit, lidhur me figurat tragjike të skenës helene, 

pohojmë sa më poshtë: Dionisi i vetëm dhe real fshi- 
het nën maskën e heronjve luftëtarë, si i kapur në rrje- 
tën e vullnetit individual. Si në të folur, ashtu dhe në 
të vepruar, kjo perëndi merr ngjashmëri me heroin e 
tragjedisë, me këtë individ që vuan, dhe që ekziston 
në tragjeditë me saktësi epike. Këtë e vërteton po ash- 
tu prania në to edhe e shpjeguesit të ëndrrave, e Apo- 
lonit, që ia shpjegon korit gjendjen e vet dionisiane 
përmes dukurish simbolike. Në të vërtetë, heroi i ske- 
nës është vetë Dionisi i përvuajtur, për të cilin mitet 
e mrekullueshëm tregojnë se që i vogël ka qënë i nda- 
rë në copa nga titanët dhe në këtë gjendje nderohet si 
Zagrei, lidhur me këtë pohohet se ky copëtim, që për- 
faqëson në përgjithësi vuajtjen dionisiane dhe është 
njëlloj si shndërrimi i tij në ajër, në ujë, në tokë dhe 
në zjarr, duhet parë si burim i çdo vuajtjeje, i vuajtjes 
në përgjithësi, si dukuri që i nënshtrohet gjykimit. 
Nga buzëqeshja e Dionisit lindën perënditë, nga lotët 
e tij lindën njerëzit. Në këtë perëndi të copëzuar gjej- 
më të mishëruar demonin dhe pushtetarin e urtë e të 
mençur. Epoptët tërë shpresat i mbanin në rilindjen 
e Dionisit, që ne e kuptojmë si shpresë për t'i dhënë 
fund individuales. Shpresa që u jepte gëzim, ringja- 
Ilja përtëritëse gjendet e mishëruar në mitin për De- 
metrën e zhytur në pikëllim të përjetshëm. Demetra 
përsëri provoi gëzim kur i thanë se mund ta lindëte 
përsëri Dionisin. Kështu na bëhet i qartë misteri i tragje- 
disë: njohja e tërësisë së botës që ekziston, shikimi i 
individualizimit si shkaku fillestar i së keqes, pranimi 
i artit si shpresë gëzimdhënëse për shkatërrimin ein- 
dividuales, si parandjenjë e përtëritjes së unitetit. 

Thamë se eposi homerik është krijim poetik 
i kulturës olimpike, kui këndohet fitores dhe dhënies 
fund të tmerreve të titanëve. Nën ndikimin e poezisë 
së tragjedisë ky epos rilindi, një rilindje e tillë shënon 
një thellim në botëkuptimin e kulturës olimpike. Tita- 
ni kokëngjeshur, Prometeu, i deklaron munduesit oli- 
mpik se pushteti i tij me kalimin e kohës do të vihet 
në pikëpyetje, në s'e pranoftë aleancën me të. Tek Es- 
kili e gjejmë këtë aleancë të Zeusit të trëmbur me tita- 
nin. Fiton e vërteta, gjithëpushteti zbehet, shuhet filo- 
zofia e natyrës lakuriqe, të egër. E vërteta dionisiane 
bëhet zotëruese e mitit, qëndron në themel të sim- 
bolikës së tij, bëhet zotëruese dhe në kultin e tragjikes, 
aq të dashur dhe të nderuar nga të gjithë, por edhe në 
misteret gjithfarëshe dramatike me raste festash, veç, 
gjithkund tregohet nën mbulesën e mitit të vjetër. E 
ç'forcë qe ajo që e çliroi Prometeun nga kthetrat e skif- 
terëve dhe e shndërroi mitin në mbartës të urtësisë 
dionisiane2 Ashtu si dhe në rastin e Herkulit, ishte 
forca e muzikës. Falë saj miti mori një kuptim të ri, të 
thellë, për çka folëm, duke e krahasuar me fuqinë çu- 
dibërëse të muzikës. I tillë është fati i çdo miti, ai, si 
të thuash, vazhdimisht rrëshqet të fshihet në guackën 
e realitetit historik të rremë, kurse nga epokat pasar- 
dhëse zë e kuptohet ashtu si ia kërkojnë detyrat, që 
parashtron koha, përmendet si rast që ka ndodhur 
një herë në histori, dhe thuhet që ishin vetë grekët ata 
që i kanë riparë me mençuri dhe arbitraritet ëndrrat e 
veta mitike, të para në të ritë të tyre, duke bërë një 
rrëfim historiko-pragmatik për këtë rini. 

Se zakonisht edhe fetë kështu vdesin. Ndodh 

që bazamenti mitik i tyre,i parë me dogmatizëm orto- 
doksal, sistemohet, parashtrohet si shumë e ngjarjeve 
historike, por vjen një ditë që kërkohet vërtetësia e 
sigurte qënies së tyre, humbasin kushtet për mbetjen 
e tyre gjallë, humbet ndiesia e nevojshme për vlerësi- 
min e tyre, fillojnë të parashtrohen pretendime për 
faktimin historik të mitit. 

Ishte ky mit në vdekje, ai që u kap nga gjeniu 
që sapo kishte lindur i muzikës dionisiane, në duart 
e këtij ai lulëzoi dhe u përtëri, u mbush me aromë 
nga bota metafizike. Por s'do kalojë shumë kohë dhe 
do t'i humbasë shkëlqimi, do zbehet e do vyshket, 
s'dojetë e largët dita, kur lukianët ironizuesë të lashtë- 
sisë do të bëjnë punën e tyre. 

Në tragjedi miti arriti ta zbulojë thellësinë e 
mrekullueshme të brendisë së vet, mundi ta gjejë for- 
mën sa më shprehëse të thelbit të vet. Më pas ai përsëri 
do të ngrihet si heroi i plagosur, dhe forcat e mbetura, 
bashkë me qetësinë e urtë të atij që është duke vdekur, 
do të shpalosen jashtë në çastet e lamtimirës. 

E ç't'u desh, mor Euripid gjynahqari, që u 
përpoqe ta detyroje mitin në agoni të punonte për ty 
si skllavi” Ai vdiq në duart e tua, në duart e dhunue- 
sit, ngaqë u orvate të vije në punë një mit të sajuar, që 
si majmuni i Herkulit, vetëm sa u stolis me veshjen e 
lashtësisë. Ashtu si vdiq miti, vdiq edhe gjeniu i muzi- 
kës, se edhe muzika që krijove, ishte vetëm maskë. 
Meqë e braktise Dionisin, ty të braktisi Apoloni. Bëj 
ç'të mundesh, përpiqu t'i ngresh heronjtë, vëre në 
veprim edhe dialektikën e sofistikuar, heronjtë e tu 
janë të tërë maska, janë artificialë, me pasione të stisu- 
ra, që flasin me gjuhë të sajuar, të maskuarish. 

Tragjedia greke përjetoi një fund të ndryshëm 
nga shumë lloje të tjerë të artit, të ngjashëm me të, ajo 
përfundoi me vetëvrasje për shkak të pamundësisë 
së zgjidhjes së konfliktit, domethënë, përfundoi në 
mënyrë tragjike, ndërkohë që llojet e tjera, pasi arritën 
pleqërinë, përfunduan të qetë në krahët e vdekjes. 
Me qënë se, në përgjithësi, të larguarit nga jeta pa 
agoninë sfilitëse dhe duke lënë pas trashëgimtarë të 
denjë është lumturi, fundii tërë këtyre llojeve të lashta 
të artit ka qënë një gjendje e natyrshme dhe e lumtur: 
u zhytën të qetuar në mosqënie, kurse para syve që u 
shuheshin, qëndronin pinjollët e rinj, të mrekulluesh- 
ëm, që ngrinin lart e më lart kokën tërë gjallëri dhe 
padurim. Pas vdekjes së tragjedisë greke, përkundra- 
zi, u krijua një boshllëk i ndjeshëm. Ashtu si një herë 
e një kohë lundërtarët grekë patën dëgjuar që nga 
ishulli i shkretë rënkimin zemërçjerrës, aq shungullu- 
es: “Zotëria i madh vdiqi” - ashtu dhe tani u dëgjua 

në mbarë tokën helene ankimi pikëllimtar, aq shumë 
mundues: “Vdiq tragjedial Vetë poezia humbi së ba- 
shku me tël Na u hiqni sysh, zhdukuni, o epigonë 
ngordhalaqël Nisuni për në vendbanimin e Aidit, që 
të paktën të hani një hërë të vetme sesa të ngopeni 
me thërrimet e ish-artistëvel” 

Por kur, sidoqoftë, më në fund, erdhi viti i 
' lulëzimit të artit, që e pa me respekt tragjedinë dhe e 
mbajti për pararendëse dhe mësuese, me tmerr mund 
të vije re që ky art vërtet ishte i ngjashëm me atë që e 
lindi, veç me ato tipare të saj, të cilët u ravijëzuan në 
kohën e agonisë. Agoninë e tragjedisë greke e shënoi 
Euripidi, ndaj s'të habit dëshira e shprehur nga Filo- 
meni, që parapëlqente më mirë ta shihte veten të va- 
rur, se sa t'i bënte një vizitë në ferr Euripidit, dhe vinte 
si parakusht se do ta bënte vetëm në rast se do të ish- 
te i sigurt që i ndjeri aty ku ishte, do vazhdonte ta 
ruante mendjen. 

Në rast se na e ka ënda që me pak fjalë, pa 
ndonjë pretendim se po e shterojmë problemin, të për- 
vijojmë ç'ka të përbashkët ndërmjet Euripidit dhe 
Menandrit e Filomenit, se ç'gjetën këta të fundit tek 
ky të denjë për t'u imituar, atëherë mjafton të themi 
se Euripidi qe i pari që e nxori në skenë shikuesin. Ku- 
sh e kuptoi se ç'brumë përdornin tragjedianët grekë 
përpara Euripidit, për ngjizjen e heronjve të tyre, dhe 
sa larg synimit qëndronin për të treguar në skenë mas- 
ka të realitetit, e ka me siguri të qartë edhe shmangien 
mënjanë të Euripidit. Njeriu që bënte jetë të përdit- 
shme përmes tij mundi të depërtonte që nga poltroni 
i amfiteatrit në skenë, pasqyra që reflektonte më parë 

vetëm të madhërishmen dhe të guximshmen, u vu 
në dispozicion të tregimit në skenë me satkësi skru- 
puloze të së rëndomtës, që shkon deri në pasqyrimin 
edhe të disa dukurive të pasuksesshme të natyrës. 
Odiseja, heleni tipik i artit të vjetër, në krijimtarinë e 
më të rinjve u katandis në nivelin e greaculus-it, që 
në rolin e skllavit dinak dhe qejfpaprishur vihet në 
qendër të veprimit dramatik. Atë që Euripidi e vlerë- 
sonte si arritje të Aristofanit në “Bretkocat”, dhe pikë- 
risht, faktin që ky me mjete shtëpiake mundi ta kuron- 
te dhe ta shëronte artin e tragjedisë nga pompoziteti 
dhe fryrja, e ndiejmë në vetë figurat tragjike që krijoi 
Euripidi. Në skenën e Euripidit njerëzit filluan të shi- 
hnin sozinë e vet, gëzoheshin kur vinin re sa bukur 
dinte të fliste. Veç nuk është se u kënqën vetëm me 
gëzimin, tek Euripidi shikuesi u mësua të fliste vetë, 
me çka Euripidi do të mburrej në rivalitetin e tij me 
Eskilin: s'linte pa thënë se, nga ai, shikuesi mësoi të 
vrojtojë, të gjykojë, të bëjë përfundime, duke iu lar- 
guar sofizmave të ndërlikuara. Me përmbysjen që i 
bëri mënyrës së të shprehurit, e bëri të arritshme ko- 
medinë e re. Tani e tutje pushoi së qëni sekret si dhe 
me ndihmën e çfarë sentencave jeta e përditshme mu- 
nd të tregohet në skenë. Mbështetja në shtresën e ulët, 
për çka ka shkruar Euripidi dhe mbi të cilën i varte 
shpresat politike, fitoi tek ai të drejtën e fjalës, ndër- 
kohë që deri atëherë mënyra e të shprehurit në tragje- 
ditë paracaktohej nga gjysmëperënditë, në komeditë 
paracaktohej nga satiri i dehur, apo nga gjysmënjeriu. 
Për këtë arsye Euripidi aristofanian mburret se na e 
ka treguar jetën e përditshme, aq mirë të njohur nga 

të gjithë, me zallahinë dhe rrëmujën, ku gjthsecili ësh- 
të i Zoti të shprehë mendimin e vet. Dhe në qoftë se 
tani tërë masa e njerëzve filozofon, me një logjikë për 
t'ia patur zili mbarështron dhe mbron të vetën, bën 
punët, për këtë meritë kanë ata që ia kultivuan popu- 
llit mençurinë. 

Komedia e re me gatishmëri dhe guxim iu 
drejtua kësaj mase të përgatitur tanimë dhe të shko- 
lluar. Euripidi u bë në njëfarë kuptimi mësuesi i korit, 
veç tani duhej të mësonte korin e shikuesve. Me ta 
mësuar të këndojë sipas tonalitetit të vet, Euripidi i 
hapi rrugën, ashtu si në lojën e shahut, daljes në dritë 
të një lloji të ri të dramës, që është komedia e re me 
motivin e pandashëm të fitores kudo të dhelpërisë 
dhe të shkathtësisë së dredharakut. Ndërkohë Euripi- 
din, këtë mësues të shikuesve, vetëm e lavdëronin, 
pak të thuash e lavdëronin, bashkëkohësit ishin gati 
të linin kokën vetëm e vetëm që të mësonin prej tij sa 
më shumë. Shkonin me bindjen se poetët tragjikë janë 
po aq të vdekur, sa dhe tragjeditë që shkruan. Bashkë 
me këtë helenët humbën edhe besimin te pavdekësia. 
Jo thjesht besimin tek e kaluara e idealizuar, por besi- 
min në të ardhmen e idealizuar. Fjalët e një mbishkri- 
mi varri: “Plakoshi ishte mendjelehtë dhe gërnjar” - 
janë të goditura dhe të drejta edhe për besimin te hele- 
nizmii vjetër. Çasti, mendjemprehtësia, mendjelehtë- 
sia, çudibërja tani bëhen sunduese, burim kënaqësie, 
shtresa e skllavëve me këtë rast përftoi të paktën epër- 
si në drejtim të konstitucionit shpirtëror, në atë që 
ishte bërë zakon të quhej “gjendje e mirë shpirtërore 
e grekut”, nëse në këtë kohë mund të flitej për një 

gjendjeje të tillë, se në të vërtetë ishte gjendja shpirtë- 
rore e skllavit që jetonte pa ndonjë përgjegjësi, që nuk 
synonte diçka të lartë, që nuk dinte ta vlerësonte si 
duhej të kaluarën, por edhe nuk ishte në gjendje të 
parashikonte të ardhmen, nisur nga e sotmja. Ka qënë 
ky iluzion ngazëllimi i grekut ai që ka indinjuar naty- 
rat e zymta të njerëzve në katër vitet e para të krishtëri- 
mit, këtë iluzion e kanë përbuzur, më tepër se kaq e 
kanë shpallur antikrishter në thelbin e tij. Dhe kjo për- 
buzje vazhdoi gjatë gjashtë shekujve, ndonëse pati 
gjallërim tragjedia, u përhapën misteret, jetoi dhe kri- 
joi Pitagora dhe Herakliti, pra, krijime si ato të kohës 
së mahnitshme antike pati, dhe veprat serioze s'ke si 
i shpjegon si të lindura në atë truall ngazëllimi prej 
skllavi të grekut, të kënaqur me ekzistencën. Që pati 
vepra serioze, kjo flet për praninë edhe të një botëkup- 
timi tjetër, mbi bazën e të cilit lindën. 

Pohimi im se Euripidi e nxori shikuesin në 
skenë, i dha mundësi të shprehet ai vetë për dramën, 
ashtu si po e njihte atë, mund të krijojë përshtypjen 
sikur arti tragjik nuk e paska gjetur dot rrugën e qën- 
drimit të drejtë ndaj shikuesit, mund të të prishet me- 
ndja dhe të zësh e të lavdërosh tendencën radikale të 
Euripidit për një marrëdhënie të studiuar ndërmjet 
veprës së artit dhe publikut, ta shohësh dukurinë si 
hap përpara në krahasim me Sofokliun. Por fjala “pu- 
blik” s'është tjetër veçse fjalë, kuptimi e saj është hete- 
rogjen, është tepër i ndryshueshëm. Pse a mund të 
konsiderohet vetëm numri i shikuesve si treguesi i 
vetëm i përcaktimit të suksesit të këtij apo atij artisti2 
Në rast se artisti e ndien epërsinë e padiskutueshme 

mbi shikuesin, atëherë si mund të ketë respekt të mirë- 
filltë për të2 E vërtetë është që asnjë nga artistët grekë 
nuk ka mbajtur ndaj shikuesit atë qëndrim mendje- 
madh, që shkonte deri në shpërfillje, që ka mbajtur 
ndaj shikuesit Euripidi. S'ngurronte t'u përvishej pi- 
kërisht parimeve, falë të cilave po e shihte veten fi- 
timtar mbi këtë turmë. Po të kishte përkulur kokën 
para këtij publiku, do të kishte mbetur i asgjësuar 
nga mossuksesi. 

Në këtë kuptim pohimi ynë për Euripidin që 
e nxori shikuesin në skenë, është vetëm një pohim 
paraprak, është bërë për të parë më thellë shkaqet e 
suksesit të tendencës së tij. Për të dalë këtu, lypsen 
kërkuar shpjegime dhe argumente më të thella. Pastaj 
dihet simpatia dhe përkrahja mbarëpopullore që i ësh- 
të bërë Eskilit dhe Sofokliut, pra s'ka patur në krijim- 
tarinë e këtyre ndonjë mospërputhje ndërmjet veprës 
artistike dhe përkrahjes së saj nga publiku. Ç'qe, pra, 
ajo forcë që e shmangu artistin e talentuar, me shpirt 
krijuesi, nga dielli i emrave të mëdhenj të poezisë 
dhe nga qielli pa re i përkrahjes mbarëpopullore të 
tyre” Ç'ishte kjo vemendje e çuditshme e tij ndaj shi- 
kuesit, që e kurdisi atë vetë kundër shikuesit” Si qe e 
mundur që për arsye të respektit të thellë që shfaqte 
në çdo hap për të publiku, ta përbuzte ai vetë publikun2 

Euripidi e ndiente veten poet, që qëndronte 
mbi masën, por jo mbi dy persona në radhët e shiku- 
esve. Vetëm dy nga këta shikues mbante si të denjë 
për t'ia gjykuar veprën, vetëm atyre ua vinte mirë ve- 
shin ç'i thoshin, sidomos lidhur me botën e përjetime- 
ve të heronjve. Tërë kohën e shfaqjes, si kor i paduk- 

shëm rrinin ulur në fronat e shikuesve gjatë shfaqjeve 
solemne, mbas këtyre shfaqjeve i dëgjonte dhe vetëm 
kërkasave të këtyre u lëshonte pe, i hapte mirë veshët 
dhe i regjistronte në mendje ç'i thoshin, kur i kërkonin 
karaktere të rinj dhe gjuhë të re për ta, tonalitet të ri, 
vetëm në zërin e këtyre dyve i dëgjoheshin pretencat 
e ligjshme, shprehjet për krijimtarinë, miratimi i fitore- 
ve dhe i suksesit, në ato raste kur gjyqi i publikut 
për ndonjë dobësi e gjykonte. 

Ndër këta dy shikues njëri ishte vetë Euripi- 
di, Euripidi si mendimtar ejo si poet. Për këtë të fundit 
mund të thuhet si për Lesingun, se plotësia e pazako- 
ntë e talentit, nëse nuk bëhej shkaktare, të paktën bëhej 
ndihmëse dhe përkrahëse e zhvillimit artistik, për të 
arritur synimin. Kjo dhunti, kjo qartësi dhe mprehtësi 
shikimi kritik asnjëherë s'e braktiste Euripidin tek 
ndiqte i tendosur në teatër shfaqjen e dramës së vet 
dhe përpiqej të sillte në mendje arritjet madhështore 
të pararendësve të mëdhenj. Gjatë kësaj i ndodhte e 
papritura, por që nuk duhet t'i duket e papritur atyre 
që janë të njohur me fshehtësitë më të thella të tragje- 
disë së Eskilit: vinte re mungesë harmonie në pjesët 
përbërëse, një si paracaktueshmëri të rreme, por edhe 
një thellësi misterioze, deri në pafundësi, të planit të 
dytë. Edhe figura më e përndritur tërhiqte pas vetes 
një si bisht, si puna e kometës, që tregonte hapësira 
të papërcaktuara, të pasqaruara ende. E tërë drama 
ndodhej si në hije, sidomos roli i korit. Po zgjidhja e 
problemeve etike, si” Ajo kurdoherë është e dyshimtë 
tek Euripidi Edhe qëndrimi ndaj mitit ishte i diskutu- 
eshëm, edhe përpunimi i tij po ashtul Shpërndarja e 

lumturisë dhe e fatkeqësisë po ashtu ishte e çrregullti 
Në gjuhën e tragjedive të vjetra ai gjente shumë për 
të rregulluar, sidomos duhej ndrequr solemniteti i 
tepëruar, madje edhe në raste të rëndomta, po aq sa 
dhe fryrja e karaktereve dhe e çudive, aty ku s'ishte 
nevoja. Me sy të shqetësuar e mendje të ngritur rrinte 
në teatër, si shikues ishte i detyruar ta pranonte që s'i 
kuptonte paraardhësit e mëdhenj. Por meqë ishte njeri 
që e vlerësonte mendjen, ishte i detyruar ta rishikonte 
mirë çdo gjë, të ndiqte me kërshëri në ka edhe ndonjë 
tjetër si ai që i ka këto shqetësime, që i vinte re këto 
dizharmonit Shumica e dëgjonte me një buzagaz të 
shkujdesur, askush nuk ia shpjegonte me argumente 
se, megjithë dyshimet që u parashtronte dhe kundër- 
shtimet që u shprehte, mjeshtrat e mëdhenj në çdo 
gjë kishin të drejtë. Në këtë gjendje eksitimi i vërsulej 
shikuesit tjetër, që s'e kuptonte tragjedinë, ndaj dhe s'e 
respektonte. Në aleancë më këtë mund të ngrihej kun- 
dër krijimeve artistike të Eskilit dhe të Sofokliut si 
dramaturg, që ia kundërvë përfytyrimin e vet për tra- 
gjedinë atij tradicionalit. 

Përpara se t'ia themi emrin këtij shikuesi të 
dytë, po ndalemi për një çast në konstatimin e bërë 
për dizharmoninë dhe dyzimin në tragjeditë e Eskilit. 
Kujtojmë habinë që kemi shprehur, kur u ndeshëm 
më korin dhe heroin tragjik të këtyre tragjedive, nuk mu- 
ndëm dot t'i paraqisnim të harmonizuar, as siçi kup- 
tonim, por edhe as siç nai paraqiste gojëdhëna, derisa 
nuk arritëm të zbulonim karakterin dyfish të mishëru- 
ar në vetë thelbin e tragjedive greke, si ndërthurje e 
dy instinkteve artistike: apolonianit dhe dionisianit. 

'Tendenca euripidiane u shpalos tani para 
nesh si prirje për të nxjerrë në pah dhe për ta theksuar 
elementin dionisian të tragjedisë greke. 

Euripidi në mbarim të ditëve u ka parashtruar 
bashkëkohësve në mënyrë tepër shprehëse, në formë 
miti, pyetjen për vlerën dhe rëndësinë e kësaj tenden- 
ce. A ka, vallë, fillesa dionisiane të drejtë ekzistence2 
A s'do ishte më e udhës që ta shkulje me rrënjë nga 

poezia helene” Po, përgjigjet poeti, veç në ishte emun- 
dur. Por perëndia Dionis është tejet i gjithëfuqishëm. 
Edhe kundërshtari i tij më i arsyeshëm, Penfei, në “Ba- 
khanet”, pa e vënë re as vetë i jepet magjisë së perë- 
ndisë, ashtu i magjepsur turret drejt fatit të keq. Gjyki- 
met e shprehura nga më pleqtë, Kadma dhe Tiresi, 
me sa duket, janë të vetë poetit. Mendime të veçanta 
nuk kanë si e çrrënjosin traditën e lashtë popullore 
greke në qëndrimin ndaj Dionisit, pra, lidhur me këtë 
duhet shprehur i kujdesshëm, për më tepër që nuk 
fshihet as mundësia që perëndia vetë ta marrë për 
fyerje, e kjo i ndodhi Kadmës. Këto na i thotë poeti, 
që për një kohë të gjatë ka luftuar kundër Dionisit, 
për ta mbyllur rrugën e jetës me lavdërimin e kundër- 
shtarit dhe me vetëvrasje, si ai që s'e duron dot ma- 
rramendjen dhe hidhet poshtë nga kulla e lartë, edhe 
ky një shpëtim është. Tragjedia e Euripidit është pro- 
testë kundër vënies në jetë të tendecës, por... Çudia 
ndodhil Kur poeti vetë hoqi dorë nga tendenca e pa- 
rashtruar, ajo atëherë korri fitorel Dionisi u dëbua nga 
skena e tragjedisë, u dëbua nga një forcë demoniane 
që foli përmes Euripidit. Euripidi në një farë kuptimi 
mbeti vetëm maskë. Perëndia që foli me gojën e tij 
nuk ishte as Dionis e as Apolon, ishte një demon i 
lindur rishtas, me emër Sokrat: Kemi të bëjmë me një 
dilemë të re: fillesa dionisiane dhe sokratiane dhe kri- 
jimi artistik, tragjedia greke vdiq nga kjo dilemë. Më 
kot përpiqet Euripidi të na ngushëllojë me heqjen do- 
rë nga tendenca: tempulli mahnitës tanimë është rrë- 
nojël E ç'dobi na vjen nga thirrjet që ky paskësh qënë 
një tempulli mahnitshëm” Edhe fakti tjetër, që Euripi- 

di nga pasardhësit u mbajt për drakon, kë mund të 
kënaqë një kompesim kaq mizerabël” 

Po le të ndalemi në shqyrtimin më të hollësi- 
shëm të tendencës sokratiane, me ndihmën e së cilës Eu- 
ripidi luftoi kundër tragjedisë së Eskilit dhe doli fitimtar. 

Pyesim: ç'synime duhet të ketë ndjekur prirja 
euripidiane për të themeluar dramën pa fillesën dio- 
nisiane në të, nëse do t'ia dilte mbanë2 Ç'formë drame 
kishte mbetur ende e pashfrytëzuar, nëse nuk marrim 
në konsideratë lindjen e saj nga gjiri i muzikës në mu- 
gëtirën misterioze të dionizmit2 Mbetej i vetëm eposi 
i dramatizuar, ndonëse në këtë fushë apoloniane të artit 
veprimi tragjik është i paarritshëm. Dhe puna këtu nuk 
është në brendinë e ngjarjeve të pasqyruara. Mund të 
them, madje, që Gëteja në “Nausikën” nuk mundi ta 
spikaste tmerrin e vetëvrasjes të një qënjeje idilike, 
siç e parashikonte ta arrinte në aktin e katërt. Fuqia e 
fillesës apoloniane është aq e padiskutueshme, saqë 
edhe gjërat më të tmerrshme, nën ndikimin e iluzione- 
ve të kënaqësisë dhe të shpëtimit e me ndihmën e ty- 
re, përftojnë në sytë tanë pamje magjike. Krijuesi i 
eposit të dramatizuar, ashtu si rapsodi epik, është në 
gjendje të shkrihet me figurat, me sytë katër ai ndjek 
dhe përjeton ngjarjen, figurat i ka kurdoherë para 
syve, por vetëm kaq. Aktori në këtë epos të dramati- 
zuar mbetet, fundja më në fund, rapsod, shenjtëria e 
ëndërrimeve më sublime qetohet në të gjitha lëvizjet 
e tij, sii tillë ai kurrë nuk është sa dhe si duhet aktor. 

Dhe tani të shohim se në ç'raport qëndron me 
këtë ideal të dramës apoloniane tragjedia e Euripidit. 
Qëndron në atë raport, siç qëndron rapsodi solemn i 

viteve të lashtësisë me rapsodin e ri, që shpreh thelbin 
e karaktereve në “Ionin” e Platonit. “Kur tregoj të pi- 
këllueshmen, sytë më rrëmbushen, në është e tmerr- 
shme ajo që tregoj, më ngrihen përpjetë leshtë e kokës, 
zemra më rreh si çekan.” Nuk gjejmë zhytjen në epi- 
zëm, por as harrimin në iluzion. Euripidi është autor 
me zemër, që i ngrihen leshtë përpjetë kur luan në 
skenë, por është edhe mendimtar sokratian, që bën 
plane dhe arsyeton, por si i pasionshëm që është, pla- 
neti vë nëjetë. Veç nuke tregon veten artist të kulluar 
si kur e harton planin, ashtu dhe kur e vë në jetë. Dra- 
ma e Euripidit prandaj dhe është sa e ftohtë aq dhe e 
flaktë, e aftë të të ngrijë dhe të të shkrijë. Si e tillë s'e 
arrin veprimin apolonian të eposit, por i shkëput lidh- 
jet me elementët dionisianë. Për ta realizuar veprimin, 
i duhet të kërkojë mjete të reja tendosjeje dramatike, 
mundësitë e vjetra përjashtohen, si të tilla janë mendi- 
met paradoksale, në vend të ndijimeve apoloniane, afek- 
tet e nxehta, në vend të entuziazmit dionisian, që të 
dyja me fizionomi reale, jo të zhytura në efemerinë 
artistike. 

Duke e konsideruar të sqaruar problemin që 
Euripidi nuk arriti dot ta bazonte dramën vetëm në 
elementin apolonian dhe se tendenca jodionisiane e 
çoi atë drejt dramës naturaliste, antiartistike, munde- 
mi t'i afrohemi shqyrtimit të sokratizmit estetik, ligji ma- 
dhori të cilit tingëllon afërsisht kështu: “Gjithçka du- 
het të jetë e arsyeshme, për të qënë e bukur.“ Ky parim 
është paralel me tjetrin, po të Sokratit: “Vetëm i gjithë- 
dituri është bamirës”. Me këtë kanun e maste çdo gjë 
Euripidi, lëndën artistike e përpunonte dhe e vinte 

në funksion të tyre. Ajo që Euripidit i vihet në dukje 
si regres artistik, vjen ngaqë tregohet në çdo gjë tejet 
racional. Prologu tek Euripidi mund të na shërbejë si 
shembull produktiviteti të kësaj metode racionaliste. 
Vështirë të gjendet diçka që bie në kundërshtim me 
teknikën tonë skenike se prologu në dramën e Euripi- 
dit. Njëri nga personazhet del në skenë dhe tregon se 
ç'përfaqëson, se ç'ka ndodhur para kësaj kohe, madje 
edhe për ç'do të ndodhë gjatë dramës. Dramaturgu i 
sotëm këtë do ta quante mënyrë të pafalshme për shu- 
arjen e kureshtjes dhe ngjalljen e çinteresimit për vep- 
rimin skenik. U mor vesh ngjarja, e pse duhet ndënjur 
në shfaqje2 Se nuk është se po tregohet për ëndrrën 
ngacmuese, që paralajmëron realen e mëpastajme. 
Euripidi gjykonte ndryshe. Sipas tij, drama 
nuk mbahet me pritjen epike të asaj që do të ndodhë, 
nuk mbahet me procesin e zbulimit të të panjohurës, 
drama mbahet me skenat madhështore retoriko-liri- 
ke, ku pasioni dhe dialektika e heroit kryesor derdhen 
lumë. Gjithçka që vihej në shërbim të parapërgatitjes 
së patosit e jo të veprimit, mbahej e nevojshme, çdo 
gjë tjetër ishte e panevojshme. Po ç'e pengon shijimin 
e pasionshëm të bukurisë së këtyre skenave2 E pen- 
gon mungesa e hallkave të ndërmjetme, ndërprerjet 
dhe shkëputjet e fillit të ngjarjeve, që çojnë në ndër- 
prerjen e veprimit, atëherë kur shikuesi duhet të vrasë 
mendjen për të bërë lidhjen e ngjarjeve e për të gjetur 
shkak-pasojën. Në këtë rast ai s'ka si përfshihet kokë 
e këmbë në ngjarje, nuk e përjeton as bashkëvuajtjen 
e as tmerrin. Tragjedia e Eskilit dhe e Sofokliut vinte 
në veprim mënyra të stërholluara për t'i dhënë në do- 

rë shikuesit, si rastësisht, fijet që duhet të mbajë fort 
për të ndjekur veprimin tragjik, këtu nxjerr krye mje- 
shtëria e tyre e hollë që i shmang apo i maskon të do- 
mosdoshmet formale dhe u jep këtyre pamjen e rastësisë. 
Me sa duket, Euripidi vinte re te shikuesi i skenave 
të para njëfarë shqetësimi, një pakuptim të asaj që ki- 
shte ndodhur dikur, por që i kishte pasojat tani, ndaj 
dhe iu drejtua prologut, në gojën e personazhit vë 
fjalët e shpjegimit, situata qartësohet paraprakisht. 
Tregon për ndonjë nga perënditë, që ka marrë përsi- 
për ta garantojë publikun për ecurinë normale të tra- 
gjedisë, ia shpërndan çdo dyshim lidhur me thelbin 
real të mitit që po tregohet. Këtë bënte edhe Dekarti, 
kur për të vërtetuar natyrën reale të botës empirike, 
mbështetej te Zoti dhe te pamundësia e tij për të gënjy- 
er. Po këtë mënyrë përdori Euripidi edhe në fund të 
dramës, për të davaritur te publiku çdo dyshim në 
fatin e ngjarjeve dhe të heronjve. Në këtë shihte ai 
edhe detyrën e të ashtuquajturës deues ex machina. 
Ndërmjet shikimit në të kaluarën dhe në të ardhsh- 
men shtrihet dramatiko-lirikja e sotme, vetë “drama”. 

Kështu që Euripidi si poet para së gjithash i 
bën jehonë pikëpamjeve dhe qëndrimeve vetjake. Kjo 
dhe përcaktoi vendin e nderuar që zuri në historinë e 
artit grek i Shpesh i është dashur ta ndiejë detyrën e 
realizimit në dramë të fillimit që kanë veprat e Ana- 
ksagorës, fjalët e para të së cilës janë: “Në fillim gjith- 
çka ishte e trazuar, u thirr në ndihmë arsyeja, që e vu- 
ri çdo gjë në rregull”. Në qoftë se Anaksagora na para- 
qitet si i vetmi esëll në stanin e filozofëve që të gjithë 
të dehur, në një dritë të tillë na paraqitet Euripidi në 

mjedisin e vëllezërve të tij të penës. Dhe tek Euripidi 
vërtet gjejmë fjalë qortimi për këta poetë të dehur, 
apo gjysmë të dehur. Ajo që ka thënë Sofokliu për 
Eskilin, se ky kurdoherë vepronte drejt, ndoshta në 
mënyrë të pavetëdijshme, por me siguri që s'do t'i 
ketë ardhur për zemër Euripidit, që në këtë rast mund 
të pranonte vetëm se Eskili, meqë krijoka në mënyrë 
të vetvetishme dhe të pavullnetshme, pra, spontane, 
krijon jo atë që duhet. Edhe Platoni hyjnor e ka pranuar 
aftësinë krijuese të poetit si të tillë, sepse krijimtaria 
artistike nuk është proces i vetëdijshëm, jo rrallë e vë 
këtë aftësi në interpretimin e ëndrrave dhe në profeti- 
zimin e ngjarjeve, më tepër se kaq, Platoni pohonte 
se poeti bëhet i aftë për krijimtari jo më përpara se të 
bëhet i pavetëdijshëm, bëhet atëherë kur e ka brakti- 
sur arsyeja. 

'Euripidi i vuri vetes detyrën, që ia vuri vetes 
edhe Platoni, të nxirrte në pah shembullin e kundërt, 
një si të përkundërt të poetit “të paarsyeshëm”. Kre- 
doja e tij poetike ka qënë: “Gjithçka duhet të jetë e 
vetëdijshme, që të jetë e bukur”. Kjo kredo, siç e tha- 
shë, qëndron paralel me kredon e Sokratit: “Gjithçka 
duhet të jetë e ndërgjegjshme, që të jetë e mirë”. Lidhur 
me ç'u tha, Euripidi mund të konsiderohet nga ne 
poet i sokratizmit estetik. 

E pra, Sokrati paska qënë shikuesi idytë që s'e 
kuptonte tragjedinë e vjetër greke, prandaj dhe nuk 
e çmonte: në aleancë me Euripidin u bë ithtar dhe 
përkrahës i drejtimit të ri artistik. Në është se nga kjo 
iu bë varri tragjedisë së vjetër, atëherë sokratizmi es- 
tetik del të jetë parim vdekjeprurës, por, meqë lufta 

ishte drejtuar kundër dionizmit në artin e vjetër grek, 
ne pranojmë që Sokrati ka qënë kundërshtar i Dioni- 
sit, i Orfeut të ri, që ngriti krye kundër Dionisit, i cili, 
edhe pse kërcënohej nga gjyqii tmerrshëm i athinasve, 
e detyroi t'ia mbathte ky perëndi i gjithëfuqishëm, 
Dionisi, si atëherë që, për të shpëtuar nga ndjekja, 
kanosur nga mbretit Likurg, u zhyt në thellësi të detit 
dhe u fsheh. Tani ai u zhyt në valët mistike, që pak 
nga pak po e vërshonin mbarë botën e kultit misterioz. 

Aleanca e Sokratit me Euripidin nuk vonoi 
të vihej re nga bashkëkohësit, dëshmi e kësaj është 
legjenda që qarkullonte gojë më gojë ndër athinasit, 
se Sokrati e paska bërë zakon t'i shtrijë dorën e ndih- 
mës Euripidit në krijimtari. Emrat e të dyve përmen- 
deshin si vazhdues të “kohës së vjetër të mirë”, i shihje 
të bashkuar, kur duhej të merreshin me numërimin e 
joshësve të rinj të popullit, që i përmbaheshin pikëpa- 
mjes se fortësia maratone e trupit dhe e shpirtit po ia 
linte vendin gjithë më tepër shkollimit të dyshimtë, 
ndërkohë që forcat shpirtërore dhe fizike sa vinin e 
firapsnin. Ky është toni, gjysmë i indinjuar dhe gjysmë 
përbuzës, i komedive të Aristofanit, për këta burra të 
rinj, që i ngjallnin tmerrin bashkëkohësve, por që për 
hir të së vërtetës duhej thënë, se me gjithë qejf e sakrifi- 
konin Euripidin, por s'kishin si të mos habiteshin që 
vetë Sokrati ishte te Aristofani sofisti më i preferuar, 
ishte mishërimi dhe shprehësii synimeve të sofistëve, 

pas kësaj e vetmja gjë që mund të të ngushëllonte 
ishte vënia e vetë Aristofanit në shtyllën e turpit si 
gënjeshtar. Nuk do ndalem që të merrem me mbrojtjen 
einstinkteve të thella të Aristofanit nga sulme të tilla, 
parapëlqej të vazhdoj të vërtetoj tezën për lidhjen e 
ngushtë të Sokratit me Euripidin, duke u bazuar mbi 
ndjenjat e të lashtëve. Them se si kundërshtar i tragje- 
dive të vjetra greke që ishte, Sokrati kishte pushuar 
së frekuentuari teatrin e tyre, dukej vetëm kur luhej 
ndonjë pjesë e Euripidit. Domethënëse është vlerësi- 
mi i orakullit të Delfit për Sokratin si më të mënçurin 
e njerëzve, kurse për Euripidin si për mbajtësin e dytë 
të dhuntisë së mençurisë. 

I treti në rresht u vu Sofokliu, ai që qe mbu- 
rrur para Eskilit se bënte atë që duhej bërë, dhe e dinte 
se ç'duhej bërë. Eshtë shkalla e dijeve të këtyre burra- 
ve ajo që u jep të drejtën të rreshtohen siç e bëri këtë 
orakulli i Delfit. 

Fjala më mendjemprehtë lidhur me dijenitë 
qe thënë për Sokratin, dhe qe thënë nga ai vetë: “Di 
një gjë, që s'di asgjël ” E tha këtë, ndërsa në udhëtimet 
nëpër Athinë, në bisedat me burrat e shtetit, me mend- 
tarët, me poetët dhe me oratorët fliste me besim të 
plotë në dijet e veta. Me habi e indinjatë vinte re se 
këta burra nuk dinin as gjërat më elementare që lidhe- 
shin me vokacionin e tyre në jetë, punët i bënin vetëm 
nisur nga instinktet. “Vetëm nisur nga instinkti”, - me 
këto fjalë prekëm thelbin e tendencës sokratiane. Me 
këto fjalë sokratizmi i bën pretencën artit, etikës së 
kohës, ngado që hedh sytë, sheh gënjeshtrën e ëndë- 
rruar dhe pamjaftueshmëri mendje, duke bërë me këtë 

rast përgjithësime gjithëpërfshirëse për shprishjen 
dhe zvetënimin nga brenda të asaj bote. Sokrati bëntë 
thirrje për rregullimin e gjendjes. Veten e tregonte si 
përjashtim, si shprehës të përbuzjes, të epërsisë, si 
pararendës të një lloji krejt të ri të kulturës dhe mora- 
lit. Të hynim në këtë botë të kapur pas një cepi të kë- 
saj kulture, do ta quanim për lumtëri parajsel 

Ja dhe burimi i dyshimeve të shumta që na 
rrethojnë sa herë që i drejtohemi Sokratit. E kush na 
qënka ky njeri, që vetmitar kuturiska të mohojë thel- 
bin grek, që në personin e Homerit, të Pindarit, të Eski- 
lit, të Fidias, të Perikliut, të Pifit dhe të Dionisit kurdo- 
herë na ka ngjallur dhe vazhdon të na ngjallë venera- 
cion dhe adhurim, mahni dhe respekt, si thellësi e 
pamatë dhe lartësi e paarritshme” Ç'forcë demoniake, 
e pazakonshme na qënka kjo që e shtyti të thoshte 
ato që tha” E kush na qënka ky gjysmëperëndi, që 
kori i shpirtrave më fisnikë të njerëzimit është i dety- 
ruar të këlthasë: “Vaj medeti O mënxyrë' Ti po e shka- 
tërron atë, këtë botë të mrekullueshme” Po ajo do për- 
mbyseti Do bjerël” 

Kyçin për të zbërthyer Sokratin na e jep një 
dukuri e çuditshme, që e njohim me emrin “demoni 
iSokratit”. Në ato raste të jashtëzakonshme, kur men- 
dja e tij e përbindshme lëkundej, i drejtohej për mbë- 
shtetje perëndisë që e gjente të ndodhur brenda vetes. 
Ky zë vetëm e gjithmonë i mbushte mendjen të mos bënte 
kështu. Mençuria instinktive shpalosej te ky njeri me 
natyrë krejt të jashtëzakonshme vetëm për të kundër- 
vepruar njohjen e vetëdijshme. Ndërkaq, siç ndodh kjo 
gjithmonë me njerëzit produktivë, ka qënë pikërisht 

instinkti ai që shpaloste forcën e vet krijuese e pohue- 
se, kurse vetëdija vetëm kritikonte dhe mënjanonte. : 
Te Sokrati instinkti bëhet kritikuesi, ndërsa vetëdija 
bëhet krijuesi. E mahnitshme per defektumi Dhe pikëri- 
sht, vëmë re një difekt të përbindshëm në predispo- 
zitën e tij të mistifikuar, na del një jomistik specifik, në 
të cilin natyra e logjikës përmes hipertrofisë u derdh 
aq bujshëm, sa u derdh mistika në instinktin e mençu- 
risë. Nga ana tjetër, kjo prirje e Sokratit për ta logjizuar 
gjithçka i gjente forcat në instinktet vigane. Të duket 
sikur një rrotë e madhe lëviz prapa Sokratit, ndërsa 
lëvizjen e saj na duhet ta shohim përmes Sokratit, si 
përmes një hijeje. Që dhe vetë ai ishte i vetëdijshëm 
për këtë, dëshmon rreptësia me të cilën ka folur para 
gjyqtarëve, duke mos ua lënë pa vënë në dukje thirrjen 
që i bënin perënditë, ai këtë e ndiente. S'ishte e lehtë 
t'ia hidhje poshtëi Ndaj dhe gjyqi mori vetëm një lloj 
dënimi: internimini Dënimi dënim, athinasit s'kishin 
pse akuzonin për keqbërje gjyqtarëti Kurse që e dënu- 
an me vdekje ejo me internim, me sa duket, për këtë 
punoi vetë Sokrati. Dhe shkoi i qetë drejt vdekjes, si 
gostiari që lë trapezën e shtruar për të pritur një ditë 
të re, ndërsa në stola, në dysheme qendrojnë të tjerët, 
duke fjetur apo duke vazhduar gostinë. Ata do ta sho- 
hin në ëndërr Sokratin, këtë erotik të vërtetë. Sokrati i 
vdekur u bë një ideal i ri, i paparë për rininë fisnike 
helenase. Më i pari që u përgjunj përpara kësaj fig- 
ure ishte djaloshi tipik helen Platoni, me zemrën e tij 
besnike dhe të flaktë, me shpirtin e tij të ëndërrimtarit. 

Të përfytyrojmë tani syrin e madh, si të ciklo- 
pit të Sokratit, duke hetuar tragjedinë e vjetër greke, 
sy në të cilin kurrë nuk vetëtiu çmenduria e mreku- 
llueshme e frymëzimit artistik, ta përfytyrojmë të pa 
predispozuar për shikimin dashamir të thellësisë dio- 
nisiane. E ç'do të shihte ky sy në “të lartësuarën dhe 
ditirambiken” e artit të tragjedisë, siç e ka quajtur atë 
Platoni2 Do të shihte të paarsyeshmen, shkaqe pa vep- 
rim, veprim pa shkaqe, dhe sa laragan e i shumëlloj- 
shëm mjedisi, sa i paarsyeshëm për natyrat strikte, 
ndërsa për të ndjeshmit sa shumë zjarrvënësi E dimë 
atë lloj arti që për të ishte i preferuar, ishte fabula e 
Ezopit me ironinë buzagaze, afërsisht si në këta vargje: 


Do t'ia shohësh leverdinë. 
Kujt zotat mendje nuk i falën, 
Fort mirë nga shembujt e kupton. 


, 

Ka të ngjarë që Sokrati nuk e konsideronte 
artin e tragjedisë as në lartësi të tillë, që përmes shem- 
bujsh të mësonte të vërtetën, pale pastaj që s'u drejto- 
hej filozofëve, shkak i mjaftueshëm për të që t'i qën- 
dronte sa më larg. Ashtu si Platoni, edhe Sokrati tra- 
gjedinë e fuste në radhën e arteve servile, që merren 
vetëm me të këndshmen, por jo me të dobishmen, 
kërkonte nga pasuesit të qëndronin sa më larg nga 
mënyratjo filozofike të shprehjes që mbushnin tragje- 
ditël Dhe e arriti qëllimin e vënë, sepse poeti i ri tra- 
gjik, Piatoni, puna e parë që bëri ishte: i dogji krijimet 
e veta, për të patur mundësi të bëhej nxënës i Sokratit. 
Me forcën që e karakterizonte i hapi rrugë të reja poezisë. 

Shembull për këtë mund të shërbejë qoftë po 
Platoni. Në gjykimet për tragjedinë ky me cinizmin e 
vet nuk qëndron prapa mësuesit të tij, por u detyrua 
të krijonte forma të reja arti, që ishin farefis me ato që 
i kishte gjykuar, madje, i kishte mohuar. Qortimi nu- 
mër një që Platoni i bënte artit të vjetër ishte se ky ki- 
shte natyrë imitative, arti i ri duhej të hiqte dorë prej 
kësaj mënyre. Platoni provoi të qëndronte mbi realite- 
tin, të krijonte në bazë të idesë. Por me këtë që bëri 
doli me rrugë të tërthortë aty ku kishin qënë paraar- 
dhësit, me gojën e Sofokliut ata kishin protestuar ndaj 
një qëndrimi të tillë. Dialogjet platoniane i shohim të 
vërtiten ndërmjet tregimit, lirikës e dramës, ndërmjet 
prozës dhe poezisë, duke shkelur ligjin e artit të vjetër 
për unitetin e formës. Rrugën e nisur e vazhduan 
shkrimtarët cinikë që përmes një stili laragan dhe për- 
mes kalimeve të herëmbashershme nga teksti prozaik 
në tekst poetik përpiqeshin të krijonin në shkrimet e 

tyre figurën e “Sokratit të papërmbajtshëm”, që e pa- 
raqisnin si shëmbull imitimi nga të gjithë. Dialogjet e 
Platonit ishin barka e shpëtimit e artit të vjetër, që 
pësoi katastrofë detare, në këtë barkë synohej të shpë- 
tohej ç'mund të shpëtohej. I shohim të strukur në atë 
barkë të lëkundshme sytë që shprehin shpresë, ia kanë 
ngulur kapitenit, Sokratit. Po lundronin drejt botës 
së re, që i kundronte me sy të shqyer nga habia tek i 
shihte të lundronin në këtë barkë fantastike. Vërtet 
që Platoni i dha botës një shembull të ri të formave të 
reja të artit, shembullin e romanit, që mund të përku- 
fizohet si fabula e Ezopit e shtrirë në pafundësi, në të 
cilin poezia bashkëjeton duke iu nënshtruar filozofisë 
dialektike, siç ka jetuar sa e sa shekuj në teologji. Ky 
dhe ishte pozicioni i ri që zuri poezia, në këtë pozicion 
atë e vuri me përdhunë Platoni,i ndodhur nën trysni- 
në e Sokratit demonian. 

Këtu mendimi filozofik e mbikalon artin, e dety- 
ron të kapet fort pas shtyllës së dialektikës, të puthitet 
sa më shumë pas saj. Brenda skematizmit logjik u 
mbrujt tendenca apoloniane, diçka të ngjashme patëm 
rastin ta shohim te Euripidi, ku për më tepër konsta- 
tuam kalimin e fillesës dionisiane në efekt natyralistik. 
Sokrati, heroi dialektik i dramës platoniane, na kujton 
natyra të ngjashme me heronjtë e Euripidit, që përpi- 
qen t'i mbrojnë ato që bëjnë me qëndrimet “pro” dhe 
“kundër”, duke riskuar ta humbasin pjesëmarrjen to- 
në në tragjedinë që u ndodh, se kush nga ne s'e vë re 
elementin optimist, të fshehur brenda thelbit dialektik 
të veprimeve ngadhnjyese, të vetëdijshme të figura- 
vet Dhe ky element optimist, meqë depertoi në tragje- 

di, do të bëhej zotërues i anës dionisiane të saj, dalë- 
ngadalë do ta detyronte tragjedinë të vetëzhdukej si 
e tillë, deri sa të bënte kërcimin për të vdekjeprurës 
drejt dramës mikroborgjeze. Nuk është e vështirë t'i 
përfytyrojmë rrjedhojat e mësimeve te Sokratit për 
dramën: “Mirësia është dituri”, “Mëkatojnë nga pa- 
dija”, “Mirëbërësi është i lumturi”. Në shprehjen e 
optimizmit përmes këtyre sentencave fshihet dhe 
vdekja e tragjedisë. Se heroi bamirës e shpirtmirë du- 
het të jetë dialektik, duhet të qëndrojë ndërmjet bami- 
rësisë dhe dijes, ndërmjet besimit dhe moralit, mby- 
Iljet e madhërishme të tragjedive të Eskilit u zbritën 
në nivelin e të rëndomtës jetësore, “të drejtësisë poeti- 
ke” me të zakonshmen deus ex machina. 

Po ç'përfaqëson tani skena dhe kori i tragjedi- 
së muzikore-dionisiane në botën sokratiano-optimis- 
te të skenës së re2 Vetëm diçka që të kujton burimin 
fillestar të tragjedisë, diçka rastësore, aspak të domos- 
doshme, ndërkohë që ne e pamë qartë se kori mund 
të shpjegohet vetëm si shkak i tragjedisë dhe i tragjiz- 
mit në përgjithësij Që te Sofokliu nxori krye kjo pasi- 
guri e pozicionit të korit, kjo është një shenjë e saktë 
e plasjeve që u vunë re në trungun e tragjedisë. Sofok- 
liu nuk vendoste t'ia besonte korit pjesën kryesore të 
veprimit, përkundrazi, ia ngushtoi aq shumë sferën 
e veprimit, saqë e katandisi në rolin e koordinuesit 
të ngjarjeve me aktorët, kori tek ai të duket sii sjellë 
në skenë nga vendi i tij në orkestër, pra, thelbi i tije 
pësoi keq, ndonëse Aristoteli e ka miratuar korin pikë- 
risht një rol të tillë. Ky hap i Sofokliut është faktikisht 
masë për zhdukjen e korit, që tek Euripidi, tek Agafo- 

ni dhe te komediantët e rinj vjen e thellohet. Dialektika 
optimiste e grahu korin me revan nga skena, e bëri 
me goditjet e kamxhikut të silogjizmave, e dëmtoi 
muzikalitetin e tragjedisë, pra, shkatërroi thelbin e saj. 

Në qoftë se jemi të detyruar të pranojmë njëfa- 
rë tendence antidionisiane, që vepronte para Sokratit, 
dhe që në personin e tij gjeti një përqendrim sa të fu- 
qishëm aq dhe madhështor, s'kemi pse i trëmbemi 
edhe pyetjes për çka flet një dukuri e tillë, ç'përfaqson 
Sokrati si i këtillë” Se dukurinë s'kemi si e vlerësojmë 
vetëm si shpërbërëse të së vjetrës, vetëm si forcë mo- 
huese, për deri sa kemi ndër duar dialogjet e Platonit. 
Qoftë vetëm meraku i madh, deri dhe brejtës, që e 
përndiqte Sokratin në çdo hap që hidhte, s'ka si të 
mos na bëjë të pyesim: me doemos duhet parë sokratiz- 
mi si antipod i artit, a ka ndonjë kontradiktë në lindjen 
e “Sokratit artist” me atë kuptim vetëm mohues të 
veprimtarisë së tij” 

Tërë puna është që ky logjisien despotik kur- 
doherë ka parë në zhvillimin e artit mangësi, boshllëk, 
ndoshta ka ndier edhe moskryerje detyre. Shpesh e 
më shpesh i fanitej në ëndërr, kur rrinte në burg, për 
çka u tregonte miqve, se një zë i thërriste: “Sokrat, 
merru me muzikël” Deri në fund të jetës ka shkuar 
me bindjen që filozofimet e tij ishin arti më i lartë i 
muzave, as që mund ta besonte se ndonjë perëndi t'i 
mërmëriste në vesh të mërrej me “muzikën e thjeshtë, 
me muzikën popullore”. Në burg, për t'u ndarë me 
ndërgjgje të pastër nga jeta, pranoi të mërrej me muzi- 
kën që çmohej pak, në këtë e sipër hartoi himnin Apo- 
lonit, ktheu në vargje disa fabula të Ezopit. 

Ka patur në këtë mes edhe diçka paralajmëru- 
ese nga demoni: e bëri i shtyrë nga kthjellimi apoloni- 
an që i erdhi, nga mendimi ndrydhës për veten si për 
ndonjë mbret barbarësh që nuk e kuptonte këtë figurë 
perëndie, Apolonin, dhe ndodhej para rrezikut ta fye- 
nte hyun me moskuptimin që po tregonte. Kemi kësh- 
tu një shenjë të qartë të njëfarë dyshimi të tij ndaj kufij- 
ve të natyrës së logjikës. Ndoshta i ka thënë vetes: 
ajo që nuk e kuptoj, mos është ajo që s'kam mundur 
ta logjikoj2 Mos ka sfera të tilla të mençurisë, nga të 
cilat logjika përjashtohet2 Arti mos është shtojcë dhe 
i bashkërenduar me shkencën” 

Në dritën e këtyre problemeve evidente le ta 
shtrijmë kumbimin e veprës së Sokratit deri në ditët 
tona, por edhe në të ardhshmen e thellë. Të shohim si 
ndikon kjo influencë e tij në ripërtëritjen e artit, në 
kuptimin e gjerë, të thellë, metafizik të fjalës, se si 
me pafundësinë e vet mendimi sokratian bëhet garant 
për pafundësinë e artit.t 

Përderisa nuk kishim argumentuar në mëny- 
rën më bindëse se ç'përfaqësonte kultura greke që 
nga Homeri e deri te Sokrati, nuk mund t'i vinim gjërat 
në vendet e tyre. Çdo epokë në një mënyrë a në një 
tjetër është përpjekur të çlirohet nga grekët, sepse në 
ballafaqim me ta gjithçka origjinale, qoftë edhe dile- 
tanteske se sii humbiste ngjyresat, bënte si bënte dhe 
merrej me kopjimin e asaj që ishte bërë. Dhe ja, fare 
sinqerisht shpërtheu zemërata kundër këtij populli 
pretencioz, që çdo gjë të huaj e shpalli “barbare”, dhe 
e shpalli në jetë të jetëve. E pse u dashka pranuar kjo 

epërsi njerëzish mendjefryrë, të cilët për më tepër janë 
lot me dobësi e vese” Por s'ishte e lehtë të gjendej 
helmi i fortë dhe i mjaftueshëm për ta asgjësuar këtë 
madhështi të tyre aq fodulle. Kurse ne ua kemi frikën, 
ndihemi me turp para tyre. Se a mund të ngrihet ndo- 
një e ta hedh poshtë të vërtetën e madhe që grekët ja- 
në udhërrëfyesit e kulturës sonë, ndërkohë që kuajt 
dhe karroja e udhërrëfyesit kanë shumë të meta, vetë 
udhërrëfyesi e ka zotësinë që t'i lërë ata të rrokullisen 
në greminë, kurse vetë ta kapërcejë atë me një kërcim 
Akili. 
Për të vërtetuar që edhe Sokratit i takon merita 
e udhërrëfyesit, mjafton të njohim në personin e tij ti- 
pin e teorikut. Teoriku jo më pak se artisti e gjen këna- 
qësinë në mbështetjen e gjithanshme në realitet, edhe 
ai është i pushtuar nga ndjenja e kënaqësisë kur sheh 
më sytë katër atë që ndodh në realitet dhe e vendos 
atë në bazë të argumenteve të veta. Në qoftë se artisti 
sa herë që vë në pah të vërtetën, duke treguar dëmin 
e të pavërtetës, është i detyruar ta pranojë se nuk e 
shteroi dot sa duhej lëndën e pasqyruar, teoricieni 
krenohet me atë që konstaton, argumenton bindshëm 
atë që pohon dhe mohon. Rezultatet e veprimtarisë 
së tij do t'i tregojë koha, ajo do të përcaktojë arritjet 
dhe mosarritjet. Lidhur me këtë Lesingu, mëi ndersh- 
mi i teoricienëve, kuturisi të thotë se e interesonte 
më shumë kërkimi i së vërtetës, se sa vetë e vërteta, 
që la të habitur e të zemëruar shkencëtarët, por që 
zbuloi me këtë të fshehtën e shkencës. Sigurisht, për- 
bri këtij mendimi unikal për thelbin e njohjes së të 
vërtetës nga shkenca, që përbën përjashtim nder- 

shmërie përzier me mendjemadhësi, qëndron ëndrra 
dhe iluzioni plot me mendim të thellë, që, për herë të 
parë, u dukën te Sokrati. Eshtë besimi i tij, i shkencëta- 
rit të patundur, që ka bindjen se të menduarit, i mbë- 
shtetur në ligjin e shkakpasojës, mund të depërtojë 
në thellësitë më të mëdha të qënies, dhe jo vetëm të 
arrijë ta njohë qënien, por edhe ta korigjojë. Ky ëndë- 
rrim metafizik është bashkudhëtar i zbulimeve shken- 
core në formën e instinktit, ky ëndërrim e afron shken- 
cën në kufijtë e artit, pas kësaj ajo ështe e detyruar të 
shndërrohet në art, që përbën dhe qëllimin e tërë këtij meka- 
nizmi. 

Sokrati është i pari që u udhëhoq nga instinkti 
shkencor jo vetëm në jetën e tij, por edhe atëherë kur 
duhej të vdiste. Kjo e bën edhe më sublim emrin e tij. 
Mbi bazën e instinktit shkencor Sokrati arriti të çlirohej 
nga frika e vdekjes, duke na e kujtuar secilit prej nesh 
se, kur nuk gjenden argumentet e nevojshme, apo kur 
këta nuk mjaftojnë, mund t'i drejtohesh mitit, që merret 
si arritje përfundimtare e shkencës, madje, edhe si 
qëllim përfundimtar i shkencës. 

Kush e përfytyron se si pas Sokratit, të këtij 
mistogogu të shkencës, një shkollë filozofike këmben 
tjetrën, si vala valën, sesi shkenca pushtoi njerëzimin 
dhe u bë detyrë numër një e çdo njeriu me mend, 
pra, kush e përfytyron si mundi ky njeri ta nxjerrë 
shkencën në detin e hapur, ku lundron edhe sot fitim- 
tare, që universaliteti i saj pushtoi botën mbarë, hapi 
dhe perspektivën e studimit të sistemit diellor, pra, 
kush e përfytyron gjithë këtë së bashku me piramidën 
e mrekullueshme të dijeve të sotme njerëzore, është i 

detyruar ta shoh Sokratin si një moment kthesë në 
historinë e njerëzimit. 

Në e supozofshim të tërë këtë gjenialitet pa 
vënë në shërbim të mbarë njerëzores, por të vënë ve- 
tëm në shërbim të synimeve të ngushta praktike, do- 
methënë, egoistike, në shërbim të individëve dhe po- 
pujve të veçantë, do vinim re që instinkti për jetën do 
dobësohej, djali do mbyste prindin, miku mikun, pe- 
simizmi politik do shpinte në vrasje popujsh, çka du- 
ket sot në ata popuj, ku arti, së bashku me fenë dhe 
shkencën, nuk përdoren si ilaçe për të shëruar njerëzit 
nga ca epidemi barbare. 

Në kundërshtim me këtë pesimizëm praktik, 
Sokrati është prototip i optimizmit teorik, i cili, duke 
u mbështetur në besimin e sapopërmendur, se bota e 
sendeve është plotësisht e njohshme, u atriboi dijeve 
dhe njohjes forcën e shërimit të madhërishëm të njerë- 
zimit, kurse së keqes i parashikoi krizë dhe zvetënim. 
Të depërtosh në thelbin e vërtetë të gjërave, të ndash 
njohjen e vërtetë nga iluzioni i njohjes, njeriut sokrati- 
an i paraqitet si vokacion i madhërishëm njerëzor, i 
vetmi fisnik, falë kësaj edhe mekanizmi i njohjes, sipas 
Sokratit, mënyra e realizimit të analizave dhe sinteza- 
ve të mëdha, është çmuar prej tij si aftësi mbi tërë 
aftësitë e tjera, si veprimtari më e lartësuar dhe si dhu- 
ntie mrekullueshme dhe e habitshme e natyrës. Edhe 
bëmat më fisnike, etikomorale, afekti i bashkëvuajtjes, 
i vetmohimit, i heroizmit, deri dhe ajo që arrihet me 
aq vështirësi, bunaca e detit të qetë të shpirtit, që gre- 
ku apolonian e ka quajtur sophtosyne, u nxorrën nga 
Sokrati, nga pasuesit e tij bashkëkohës dhe nga pasar- 

dhësit prej dialektikës së dijeve dhe, për rrjedhojë, u 
quajtën sfera të arritshme për t'u studiuar. 

Kush e ka provuar në veten e tij gëzimin e 
njohjes sokratiane dhe e ndien si valë-valë përhapet 
e pushton mbarë botën, ky s'ka si të ketë zgjim më të 
fuqishëm e më të thellë, thirrje për jetën më të fuqish- 
me e të pasionshme se dëshira për ta çuar deri në fu- 
nd këtë pushtim të mrekullueshëm. Një Sokrat të tillë 
platonian, i përfytyrohet mësues i tipit të ri, mësues 
“i ngazëllimit grek”, i qetimit në qënie, që synon të 
gjejë shpjegime në dukuri e veprime, që e kupton se 
sa frytdhënëse janë ato që bën për zgjimin dhe eduki- 
min e të tjerëve, për lindjen e gjenive të rinj. 

Dhe ja, shkenca, e shtyrë përpara nga ëndrra 
e fuqishme, nxiton për të arritur kufirin e saj të fundit, 
këtu e pret shpartallimi, i fshehur në thelbin e logjikës, 
optimizmi. Se periferia e shkencës ka numër të pamba- 
rimtë pikash, atëherë kur s'është e mundur të parashi- 
kohet se në ç'mënyrë do të mund të matej kjo periferi, 
një njeri fisnik dhe plot me dhunti që në mesin e ekzis- 
tencës së vet, patjetër që i has këto pika kufitare, që 
aty e humbet shikimin në të pasqaruarën. Sakaq vë 
re me tmerr që logjika e këtyre kufijve shndërrohet 
në ca rrathë, ngec në bishtin e vet, atëherë shpërthen 
një formë e re, njohja tragjike, e cila për të qënë e ho- 
nepsshme, ka nevojë për ndihmë, për mbrojtje. Duhet 
mbështetur, sepse është arti ai që e bën, ky mjet ku- 
rues aq i mrekullueshëm. 

Në rast se pas kësaj i drejtohemi shikimit nga 
pamja e grekut të qetuar të sferave të larta të botës, 
valët e të cilave na kanë përmbytur edhe ne, do të vë- 

më re që etja e pangopshme e Sokratit për ta parë me 
syrin e optimistit dhe për ta njohë botën e mahnit- 
shme, shndërrohet në nënshtrim tragjik ndaj fatit, në 
etje për art. Kuptohet, gjendja e tij në etapat fillestare 
të ekzistencës s'ka si të mos përftojë qëndrim armiqë- 
sor ndaj të vjetëruarës, s'ka si të mos e urrejë me vetë- 
dije të plotë fillimin dionisian, solemn të artit tragjik, 
gjë që e pamë fort mirë, kur përshkruam luftën e sokra- 
tizmit kundër tragjedisë eskiliane.1 

Dhe ja, jemi duke trokitur me dorën që na 
dridhet nga emocionet në derën e së tashmes dhe të 
së ardhshmes: a do të bashkëshoqërohet tërë kjo me 
konfiguracione të reja gjeniu, me ata që do i jepen muzi- 
kës së Sokratit7 A do të arrihet që rrjeta e artit, e hedhur 
me aq hov, qoftë si fe, qoftë si shkencë, të kapet fort, 
apo do t'i duhet të vërtitet sa andej-këtej në shkulmet 
e kohës, që mbajnë emrin “bashkëkohësi” dhe të bëhet 
copë e çikë2 Të shqetësuar, por jo të pangushëlluesh- 
ëm, po qëndrojmë për një çast mënjanë, si soditës, si 
dëshmitarë të këtyre betejave të përbindshme dhe të 
kapërcimeve vigane. Po, ahi Ja dhe magjia e tyrel Kush 
i sheh, s'ka si të mos marrë pjesë. 

Përmes këtij shembulli të historisë, të parë 
në gjerësi, u përpoqëm të vërtetojmë që tragjedia me 
zhdukjen në të të shpirtit të muzikës, do të vdiste pa- 
shmangshmërisht, ashtu si lindi falë pranisë në të të 
këtij shpirti. Për ta zbutur disi kumbimin e pazakontë 
të këtij pohimi, por edhe për ta qartësuar sa më mirë 
arsyen e këtij përfundimi, do të na duhet, duke lënë 
mënjanë çdo paragjykim, të ballafaqohemi me dukuri 
të ngjashme në aktualitetin tonë, do na duhet të ma- 
rrim pjesë në ato beteja, që siç e thamë, zhvillohen 
ndërmjet njohjes së pangopshme të anës optimiste të 
jetës dhe kërkesës së vazhdushme në të për tragjiken, 
të mishëruar në art, kërkesë e sferave më të larta të 
botës që na rrethon. Ndërkohë prirem nga shmangia 
në trajtim e synimeve të tjera që tërë kohën ngrehin 
krye kundër artit dhe në veçanti kundër tragjedisë, 
dhe që deri në ditët tona pushtojnë dhe mbajnë nën 
sundimin e tyre gjithçka përreth, si të tilla vetëm nga 

sfera e artit teatral po përmendim farsën dhe baletin, 
që lulëzuan ca si shumë, ndonëse jo për këdo janë 
lule eremirë. 

Kam ndërmend të flasë për kundërshtarin më 
të shkëlqyer të botëkuptimit tragjik. Me këtë kuptoj 
shkencën optimiste, që ka në krye babanë e baballarë- 
ve, Sokratin. Nuk do vonoj t'i quaj me emrat e tyre 
edhe ato forca, të cilat, për mendimin tim, shërbyen 
si parakusht për rilindjen e tragjedisë. 

Para se të sulemi në përleshje po mbërthejmë 
mirë parzmoren që e fituam nga lufta e deri më tanish- 
me. Në kundërshtim me ata që përpiqen ta nxjerrin 
artin vetëm si pjellë të realitetit, po e përqëndroj shiki- 
min tim mbi dy perënditë e arteve te grekët, tek Apo- 
loni dhe te Dionisi, dhe po tregoj për këta dy përfaqë- 
suesë figurativë të dy botëve të artit, të ndryshëm në 
ekzistencën e tyre dhe në qëllimet e tyre. Apaloni lar- 
tësohet në sytë e mi si gjeniu i përndritur i princpii in- 
divididuationis, me ndihmën e të cilit mund të arrihet 
shpëtimi i vërtetë dhe çlirimi në iluzione, ndërkohë 
që gjatë thirrjes ngadhnjyese të Dionisit shkatërrohen 
prangat e robërisë së individualizmit dhe hapet rruga 
e gjerë për te nënat e qënies, drejt zëmrës më të shenjtë 
të sendeve. Ky kontrast vigan, që merr pamjen e honit 
ndërmjet artit plastik apolonian dhe muzikalitetit di- 
onisian vetëm një mendimtari të përndritur iu paraqit 
me një të tillë qartësi, saqë, nuk e ndjeu të nevojshme 
as t'i drejtohej simbolikës, që ngërthejnë në veten e 
tyre perënditë greke, dhe pohoi që muzika ka karakter 
tjetër dhe prejardhje tjetër, ndryshon nga të gjithë artet 
e tjerë: nuk merret me përfytyrimin e dukurive, është 

figurë e drejtëpërdrejtë e vetë vullnetit, për rrjedhojë, 
përfaqëson fillimin metafizik të botës, ndryshe nga artet e 
tjerë që përfaqësojnë fillimin fizik të saj. Brenda çdo dukurie 
muzika është send në vetvete (Shopenhauer, “Bota si 
vullnet dhe përfytyrim” I, 310). Lidhur me këtë pikë- 
pamje më të rëndësishme për mbarë estetikën, me të 
cilën kjo faktikisht dhe fillon, Rikard Vagneri , si për 
të afirmuar vërtetësinë e saj të përjetshme, i vuri vu- 
lën, dhe në “Bethovenin” e tij doli me tezën se në vle- 
rësimin e muzikës duhen gjetur kritere të tjera esteti- 
ke, duhet të drejtohemi nga parime të tjera, që ndry- 
shojnë kryekëput nga kriteret e vlerësimit të arteve 
plastike. Ndaj muzikës nuk është e përshtatshme të 
zbatohet kategoria e të bukurës, ndonëse estetika e 
gabuar, e bazuar në artin e dështuar dhe të zvetënuar, 
është mësuar, nisur nga kuptimi për të bukurën, që 
mori të drejtë qytetarie në botën e plastikës, të kërkojë 
nga muzika veprim, siç është veprimi në artet plastike 
dhe pikërisht: të ngjallë ndjenja kënaqësie me forma të 
bukura. Pasi u binda për kundërtinë evidente të pohi- 
meve të mëpëarshme me këta të tanishmit, ndjeva një 
kërkesë të brendshme të njihem më nga afër me thel- 
bin e tragjedisë greke, duke e pranuar krahëhapur 
dhe vlerësuar sinqeritetin e gjeniut helenas. Vetëm 
tani, siç mendoj unë, kam ndër duar magjinë që do 
më japë forca për ta superuar frazeologjinë e estetikës 
sonë të përditshme dhe ta shoh nga brenda, duke ana- 
lizuar figura të gjalla, problemin e fillimit të tragjedisë. 
Me këtë rast pata mundësinë të njihem me pikëpam- 
jen dialektike për gjithçka helene, pas kësaj u mbusha 
me përshtypje se shkenca jonë klasike për helenizmin, 

kaq krenarisht e servirur, është marrë deri më sot ve- 
tëm me konstatimin e luhatjes së hijeve, me shqyrti- 
min e vogëlimave. 

Po e nisim me pyetjen: Ç'veprim estetik lind, 
kur këto dy forca të artit, ajo apoloniane dhe ajo dioni- 
siane,jo të marra veçmas nga njëra-tjetra, bashkëvep- 
rojnë” Më shkurt: në ç'raport është muzika me figurën 
dhe nocionin2 Shopenhaueri (pikërisht këtë pikë të 
mendimit të këtij Rikard Vagneri e ka quajtur si të 
paimitueshme për nga qartësia dhe tejdukshmëria) 
më me argumente është shprehur në këtë vend (“Bota 
si vullnet dhe si përfytyrim” I. 309): 

“Për rrjedhojë, botën e dukurive apo natyrën 
dhe muzikën mund t'i shohim si dy shprehje të ndry- 
shme të të njëjtit thelb, i cili ndaj dhe përfaqëson hall- 
kën të vetme të ndërmjetme në analogjinë e dy nocio- 
neve, të natyrës dhe të muzikës, të pranuara si të do- 
mosdoshme, në rast se dëshiron ta kuptosh këtë analo- 
gji. Muzika, pra, po ta shohim si shprehje të botës, 
është në shkallën më të lartë gjuhë e përgjithësuar, 
që edhe në tërësinë e nocioneve ka po atë vend që 
kanë këto të fundit ndaj sendeve të veçanta. Por ky 
përgjithësim aspak nuk do kuptuar si diçka bosh, si 
nocion abstrakt, ai vetëm se është i një lloji tjetër dhe 
është kurdoherë e gjithkund i përcaktuar. Përgjithësi- 
mi që shpreh muzuka është i ngjashëm me figurat 
gjeometrike dhe me numrat, të cilët, si forma të përgji- 
thshme të objekteve të mundshme të përvojës sonë, 
duke qënë të përdorur në lidhje më të tërë objektet 
që nuk janë abstraktë, por janë konkretë, në të gjitha 
pjesët e tyre përbërëse janë të përcaktuar. Synimet, 

eksitimet dhe shprehjet e mundshme të vullnetit, pro- 
ceset që ndodhin brenda njeriut, që logjika i bashkon 
në nocionin e gjerë mohues “ndjenjë”, mund të shpre- 
hen përmes morisë së pafund të melodive, por kurdo- 
herë në kuadrin e një forme të përgjithshme, si diçka 
“në vetvete”, jo si dukuri, por si shprehje e shpirtit të 
tyre më sublim, të patrupëzuar. Me këtë bashkëvep- 
rim të ngushtë, që ekziston ndërmjet muzikës dhe 
thelbit të vërtetë të sendeve, shpjegohet që, kur ndonjë 
skenë, veprim, ngjarje, mjedis bashkëshoqërohet me 
muzikën, na duket sikur është pikërisht kjo ajo që ua 
zbulon thelbin sublim sendeve, duke u bërë komen- 
tuesja më e saktë dhe më e qartë, ashtu si dhe njeriu, 
që ndodhet nën ndikimin e ndonjë simfonie, i duket 
sikur i rrëshqasin përpara syve ngjarje nga më të ndry- 
shmet e jetës, veç, me të ardhur në vete, s'e thotë dot 
ç'ngjashmëri e sendeve iu bashkëshoqërua me këtë 
apo atë melodi. Sepse muzika, siç është thënë, ndaj 
dhe dallohet nga llojet e tjera të artit, sepse nuk është 
përfytyrim sendesh, dukurish, është figura e drejtë- 
përdrejtë e vetë vullnetit, si e tillë muzika përfaqëson 
lidhur me paraqitjen fizike të botës, fillimin metafizik 
të çdo dukurie, është send në vetvete. Në përputhje 
me këtë, botën mund ta emëronim me plot të drejtë 
të mishëruar në muzikë, ashtu si mund ta quanim 
edhe të mishëruar në vullnet.:Që këtej duket qartë 
përse muzika na e transmeton më të lartësuar çdo ske- 
në të jetës, të botës reale. Dhe sa më e ngjashme është 
melodia që trasmeton shpirtin e dukurisë së dhënë 
me përfytyrimin tonë të saj, aq më i saktë dhe më i 
plotë arrihet rikrijimi i dukurisë. Mbi këtë parim të 

madh bazohet edhe mundësia për ta shoqëruar me 
muzikë tekstin poetik, apo të bashkëshoqërohet me 
muzikë pantomima, kurse në opera të dyja së bashku. 

Të tilla tablo të veçanta të jetës së njeriut, të 
shprehura me gjuhën e përgjithshme të muzikës, nuk 
na paraqiten kurdoherë të lidhura në pjesët e tyre me 
muzikën, porjanë të lidhura aq sa lidhet çdo shembull 
i veçantë me kuptimin tërësor të diçkaje. Sendet dhe 
dukuritë shprehin përmes figurash të përcaktuara 
thelbin real të tyre, muzika flet për këtë përmes for- 
mash të përgjithshme. Meloditë janë abstrakti i reales. 
Bota e sendeve të veçanta na jep dukuri konkrete, të 
veçanta, individuale, kurse muzika na jep thelbin e 
tyre, përmes formash abstrakte të përpunuara, ajo na 
jep, si të thuash, zemrën e sendeve dhe të dukurive. 
Këtë koncept mund ta shprehësh fort mirë në gjuhën 
e skolastikëve: nocioni është universalia post rem, mu- 
zika është universalia ente rem, kurse realiteti është 
universalia in re. Dhe që është plotësisht i mundshëm 
një raport ndërmjet kompozimit dhe përfytyrimit 
konkret, kjo vërtetohet me faktin që të dyja janë 
shprehje të ndryshme të të njëjtit thelb të botës reale. 
Kur një raport i tillë evidencohet dhe kompozitori 
arrin ta shprehë në gjuhën përgjithësuese të muzikës, 
bëhet e mundur shpalosja e lëvizjeve të vullnetit, që 
përbëjnë bërthamën e ngjarjes së caktuar, atëherë me- 
lodia e këngës, muzika e operës është shprehëse. Një 
analogji e shpikur nga kompozitori, e dalë pa u ndër- 
gjegjësuar prej tij, del e paarrirë. Duhet që muzika e 
gjetur të rrjedhë në mënyrë të pavetëdijshme nga lo- 
gjika e veprimit, të dalë si kuptimi vetvetishëm i thel- 

bit të botës, nuk duhet të jetë në asnjë mënyrë imitim 
i vetëdijshëm, ndryshe muzika do të na shprehë jo 
- thelbin e brendshëm, jo vetë vullnetin, do të jetë thje- 
sht një imitim aspak i kënaqshëm i dukurisë, gjë që e 
vëmë re në të gjithë muzikën imituese.” 

Nga kjo thënie e Shopenhauerit kuptojmë se 
muzika është gjuha e drejtpërdrejtë e vullnetit, është 
mjeti që vihet në punë, kur ndihet kërkesa për kriji- 
min me fantazi të eksituar, për të mishëruar në shem- 
bullin analog botën e shpirtrave që na flet e paduk- 
shme, por që është plot me jetë dhe me lëvizje. Nga 
ana tjetër, figura dhe nocioni përftojnë në korespon- 
dencë me muzikën e krijuar një kuptim më të lartës- 
uar. Kështu arti dionisian vepron zakonisht mbi talen- 
tin artistik apolonian në mënyrë dyfishe: muzika nxit 
perceptimin simbolik të së përgjithshmes dionisiane, 
po muzika mandej i jep kësaj figure simbolike kupti- 
min më të lartë. Nisur nga këta fakte vetvetiu të kuptue- 
shëm, që s'kanë si shpëtojnë pa u vënë re gjatë një 
vrojtimi të thellë të tyre, bëj përfundimin se muzika 
është më se e zonja të lindë mit, dhe pikërisht mit tragjik, 
që na bën të ditur njohjen dionisiane. Ky është një 
përfundim i rëndësishëm. .Duke analizuar dukurinë 
e lirikës, pata rastin të vë në dukje si lufton muzika 
në shpirtin e artistit lirik, kur orvatet të shprehë thel- 
bin e saj në figura apoloniane. Në se e pranojmë që 
muzika në çastet më shpërthyese duhet të arrijë mi- 
shërimin e saj më të lartë në figura, atëherë jemi të 
detyruar të pranojmë si të mundshme aftësinë e saj 
për ta shprehur plotësisht mençurinë dionisiane në 
mënyrë simbolike. Po ku mund ta kërkojmë më mirë 

këtë shprehje se në tragjedi dhe në kuptimin tragjikes 
në përgjithësi” 

Me rrugë të drejtëpërdrejtë tragjedinë s'ke si 
e karakterizon, është e pamundur të përcaktohet më 
saktësi vendi i saj në thelbin e artit. Nisur nga katego- 
ria e iluzionit dhe e së bukurës këtë përcaktim dhe 
karakterizim të saktë të tragjedisë nuk ke si e bën. 
Vetëm të qënit të vetëdijshëm për specifikën e muzi- 
kës dhe të paturit të kësaj parasysh gjatë karakterizi- 
mit të tragjedisë e kuptojmë ngazëllimin e bashkëko- 
hësve që po zhdukej individi. Dhe janë shembujt e 
veçantë të kësaj dukurie ata që na e vërtetojnë fenome- 
nin e përjetshëm të artit dionisian, që shpreh vullnet 
dhe madhështi, por që vërteton edhe përjetësinë e 
dukurive artistike prapa kufirit të ndonjërës prej tyre, 
përkundër zhdukjes pa lënë gjurmë. Gëzimi metafizik 
për tragjiken është kalim nga mençuria e pavetëdij- 
shme dionisiane në gjuhën e figurave: heroi, që para- 
qitet si shfaqja më e lartë e vullnetit, për gëzimin tonë 
mohohet, sepse ai s'është veçse dukuri, kurse përjetë- 
sia e vullnetit nuk e ka pësuar nga zhdukja e tij. “I 
besojmë jetës së përjetshmel” - ja klithma që lëshon 
tragjedia, ndërkohë që muzika është ideja e drejtpër- 
drejtë e kësaj jete. 

Qëllime krejt të tjera qëndrojnë para artit pla- 
stik: në ta Apoloni e kapërcen vuajtjen e individit me 
lavdërimin e shkëlqyer të përjetësisë së dukurisë, në këtë 
rast bukuria fiton mbi vuajtjen, të kësaj bashkudhë- 
tareje të njeriut, pikëllimi, në njëfarë kuptimi, largohet 
nga tiparet e natyrës iNë artin dionisian dhe në simbo- 
likën e tij tragjike është po natyra ajo që na flet me zë- 

rine sinqertë, këmbëngulës: “Ji siçjam unël Në këmbi- 
min e pandërprerë të dukurive përqendrohet e përjet- 
shmja krijuese, e përjetshmja që të shtyn të ekzistosh, 
që është e kënaqur me këtë ndryshim të pandërprerë 
dukurishi” 

Edhe arti dionisian dëshiron të na bind se ek- 
zistenca është gëzim pa mbarim, veç këtë gëzim duhet 
ta kërkojmë jo në dukuritë, por prapa tyre. Na duhet 
të mësojmë që gjithë çka lind, duhet të jetë e gatshme 
për të vuajtur dhe për të vdekur, na detyron të mos 
lëmë pa parë tmerret e ekzistencës sonë dhe se prej 
tyre nuk duhet të trëmbemi. Eshtë ngushëllimi metafi- 
zik ai që na shkëput vetëm për një çast nga shtjella e 
figurave që ndryshojnë. Dhe ne vërtet që ndalim për 
një kohë të shkurtër si qenie ekzistuese dhe ndiejmë 
dëshirën e madhe, të papërmbajtshme për të jetuar, 
për të gëzuar, lufta, mundimet, zhdukja e dukurive 
tani na duken të domosdoshme në këtë gjeratore jete, 
në këtë rrëmbesë shkulmesh vullneti të përbotshëm, 
tehet majëmprehta të vuajtjeve do të na futen në trup 
pikërisht atëherë, kur do jemi të shkrirë me gëzimin 
tonë fillestar të ekzistencës, dhe ndiejmë në entuziaz- 

min dionisian paprekshmërinë dhe përjetësinë e këtij 
gëzimi. Pavarësisht nga tmerri dhe nga vuajtjet, ne 
rrojmë në lumturinë tonë, rrojmë jo si individë, por 
sie tërë jetësore, të ngjizur nga gëzimi gjithëpërfshirës. 

Historia e lindjes së tragjedisë greke na flet 
me përcaktueshmëri të qartë se krijimet e artit tragjik 
vërtet kanë lindur nga fryma e muzikës. Mbrojtja e 
këtij versioni, për mendimin tonë, për herë të parë na 
dha mundësi të kuptojmë drejt vendin dhe rolin e 
korit, kuptimin e këtij. Ndërkaq duhet ta pranojmë 
që rëndësia e mitit tragjik, sipas pohimit tonë të më- 
parshëm, nuk ka qënë ndërgjegjësuar me qartësi të 
plotë dhe me logjikë të ftohtë nga poetët grekë, pale 
pastaj nga filozofët grekë. Heronjtë e tyre në njëfarë 
kuptimi flasin në mënyrë më sipërfaqore se sa veproj- 
në, miti tek ata nuk gjeti objektivizimin e vet adekuat 
përmes fjalëve. Lidhja e skenave dhe figurat e percep- 
tuara evidencojnë mençuri më të thellë se ajo që vetë 
poeti është në gjendje të shprehë me fjalë dhe me noci- 
one, çka e vëmë re edhe te Shekspiri, Hamleti i të cilit 
më sipërfaqësisht flet, se sa vepron, ndaj dhe jo për- 
mes fjalëve, por duke e parë veprimin skenik më në 
thellësi, duke u përqëndruar në të tërën, mund të nxje- 
rrësh doktrinën hamletiane. 

Lidhur më tragjedinë greke, që për fat të keq 
njihet nga ne si e lexuar, do të thosha se vihet re një 
mospërputhje ndërmjet mitit dhe fjalëve që e shpre- 
hin, gjë që na detyron ta shohim mitin më të ngurtësu- 
ar dhe më pak të rëndësishëm për nga domethënia, 
se ç'është në të vërtetë, dhe, për rrjedhojë, të supozoj- 
më që edhe veprimi duhet të ketë qënë më i sipërfaq- 

shëm, nga ç'duhej të ishte, sipas dëshmisë së të vjetër- 
ve. Nuk duhet harruar se ajo që s'arrihet dot nga kriju- 
esi me anë të fjalës, idealizimi dhe patosi i ngritur i 
mitit, fare mirë mund të arrihej prej tragjedianit si kri- 
jues muzikel Do na duhet përmes studimesh shkenco- 
re ta përcaktojmë këtë arritje të veprimit muzikor, për 
të përfituar qoftë edhe një dozë nga ajo kënaqësi e 
pakufi, që të jep çdo tragjedi e vërtetë. Por këtë forcë 
të tragjedisë me tamam do ta ndienim vetëm po të 
ishim grekë. Ndërkaq s'mund të lëmë pa theksuar se 
në tërë atë zhvillim të muzikës së sotme greke ndiej- 
më vetëm këngën rinore të gjeniut muzikor, që e kën- 
don me droje, ngaqë s'e ka të plotë vetëdijën e forcës 
së tij. Grekët, siç kanë thënë për ta priftërinjtë e tem- 
pujve egjiptianë, janë fëmijë të përjetshëm, që s'e dinë 
çfarë lodrash të mrekullueshme krijuan dhe mandej 
i shkatërruan. 

Kjo përpjekje e vazhdueshme e shpirtit muzi- 
kor pë t'u shpalosur i çiltër në figura dhe në mite, që 
erdhi duke u rritur nga fillimet e lirikës dhe deri te 
tragjedia e Atikës, befas ndërpritet, pikërisht kur sapo 
kishte arritur lulëzimin e begatë, dhe se si u zhduk 
nga sipërfaqja e artit helen. I lindur në vrullin e këtij 
lulëzimi, botëkuptimi dionisian vazhdoi të jetonte në 
misteret, në shndërrimet dhe ribërjet e çuditshme, nuk 
pushoi të mbajë pas vetes natyrat më serioze e më të 
thella. A do të mundet të ngrihet ndonjëherë nga the- 
llësitë mistike në format e artit” 

Na preokupon çështja: a e ka apo nuk e ka 
atë forcë dukuria, në përpalsje me të cilën theu kokën 
tragjedia greke, që të bëhet pengesë për zgjimin artis- 

tik të tragjedisë dhe të botëkuptimit tragjik” Në e pra- 
nuam që tragjedia greke u nxorr nga binarët prej vru- 
llit dialektik të njohjes dhe të optimizmit që ka shken- 
ca, nga kjo a mund të bëjmë përfundimin për luftën e 
përjetshme ndërmjet botëkuptimit teorik dhe tragjik2 Ve- 
tëm kur shpirti i shkencës të ketë arritur në kufijtë e 
veta dhe të ketë dalë me pretendimin për vlera univer- 
sale, atëherë, duke vënë në dukje ekzistencën e këtij 
kufiri, do të mund të vihet gisht në ekzistencën e tij 
dhe mund të shpresohet për ringjallje të tragjedisë. 
Formë të kësaj dukurie mund të konsiderojmë pasio- 
nin për muzikën te Sokrati, në kuptimin që e kemi anali- 
zuar. Theksoj se me fjalët shpirti shkencës kuptoj besi- 
min në mundësinë e njohjes së botës, në forcën shërue- 
se dhe përtëritëse të dijeve, që për herë të parë në bo- 
të i shohim në mendimet dhe aspiratat e Sokratit. 
Kush sjell në mendje pasojat e këtij shpirti të 
shkencës, që çau vrullshëm përpara, e përfytyron fare 
mirë si e asgjësoi Sokrati mitin, e kujton se, për rrje- 
dhojë edhe poezia, duke mbetur pa atdhe, u dëbua 
nga trualli i natyrshëm i saj. Në qoftë se vërtet ia njo- 
hëm muzikës këtë forcë, që përsëri ta lindë mitin, do 
na duhet ta ndjekim shpirtin e shkencës edhe në 
rrugën, ku ai vepron armiqësisht kundër forcës mito- 
krijuese të muzikës. Këtë e shohim gjatë zhvillimit të 
ditirambit të ri të Atikës, muzika e të cilit nuk është se 
degjeneroi dhe u zvetënua, nuk është se u shprish në 
thelbin e vet, por vetëm në mënyrë të pamjaftueshme 
e riprodhonte dukurinë, duke e imituar e ndihmar 
nga nocionet. Nga një muzikë e këtillë natyrat muziko- 
re u mënjanuan me po aq neveri, sa edhe në rastin e 

tendencës së Sokratit, që ishte aq vdekjeprurëse për 
artin. Instinktii Aristofanit arriti ta kapte drejt, ky s'u 
gabua, kur i bashkoi në një ndjenjë urrejtjen për vetë 
Sokratin, për tragjedinë e Euripidit dhe për muzikën 
e ditirambistëve të rinj dhe gjeti në ta shënja të degje- 
nerimit të kulturës. Në krijimtarinë e ditirambistëve 
të rinj muzika në mënyrë të pafalshme u mor me imi- 
timin e kopjeve të dukurive, për shembull, të beteja- 
ve, të shtrëngatës në det, që, kuptohet, është e zhve- 
shur nga forca mitkrijuese. Se, në qoftë se përpiqet 
një muzikë e tillë të na lindë kënaqësi, duke na shtyrë 
të vëmë re analogjinë me atë që dikur ka ndodhur, 
në jetë dhe në natyrë, përmes figurave dhe ritmikave 
të caktuara, përmes tingujsh karakteristikë muzikorë, 
nëse mendja jonë duhet të kënaqet me njohjen e analo- 
gjive të tilla, atëherë ajo e sheh veten të zhytur në po 
atë gjendje shpirtërore, në të cilën ngjizja e mitit është 
e pamundur, sepse miti mund të perceptohet konkre- 
tisht vetëm si shembull i vetëm i një përgjithësimi të 
së vërtetës me sytë kthyer drejt pafundësisë. 

'Pra, muzika dionisiane është për ne një pas- 
qyrë që shikon gjithçka e na lejon të vërejmë në të 
pasqyrimin e së vërtetës. Kurse një mjeti tillë si muzi- 
ka e ditirambit më të ri, na paraqitet fund e krye e 
privuar nga karakteri mitologjik i çdo lloji. Tani muzi- 
ka e shfaqi veten si tejet e kursyer në mundësitë shpre- 
hëse, pra, na u paraqit shumë më e varfër se vetë du- 
kuria. Nga ana e vet, kjo varfëri bëri që vetë fenomeni 
të bjerë në sytë tanë. Në këto kushte imitimi muzikor 
shterohet në zhurmën e marshit, në tingujt e sinjaleve, 
etj., kurse fantazia ndalet vetëm në vogëlima, në du- 

kuri sipërfaqësore. Të pikturuarit me tinguj, pra, ësh- 
të, ngado që ta ktheshë, diçka e përkundërt me forcën 
mitkrijuese të muzikës së vërtetë. Dukuria vjen e var- 
fërohet, ndërkohë që në muzikën dionisiane dukuri 
të veçanta pasurohen dhe zgjerohen në rikrijimin e 
tablove të jetës, të botës. Ishte një fitore e plotë e fry- 
mës jo dionisiane, kur triumfi i ditirambit të ri e bëri 
muzikën të huaj për veten e saj, duke e shndërruar 
në skllave të dukurisë. Euripidin, të cilin në një kup- 
tim të lartë të fjalës, duhet ta shpallim natyrë aspak 
muzikore, ndaj dhe është pinjoll i apasionuar i kësaj 
muzike të re, është një përkrahës i flaktë i muzikës së 
re ditirambike, me ashk rebeli iu vu punës për të përfi- 
tuar sa më shumë prej efekteve të saj, por edhe prej 
kapriçiove të saj. 

Forca dhe veprimet konkrete të atyre që u 
ngritën kundër miteve na bëhen më të qarta dhe na 
konkretizohen në mënyrën dhe në specifikën e përpu- 
nimit të karaktereve nga Sofokliu, sidomos në psikologji- 
zmin e stërholluar, të cilit ky iu drejtua. Sipas Sofokli- 
ut, karakteret nuk duhen shtrirë në përmasat e tipave 
të përjetshëm, ata duhet të na rrëmbejnë me veçoritë 
e tyre konkrete, individuale që arrihet duke sjellë në 
ta veçori dhe nuancime dytësore, plotësuese, duke 
përcaktuar me shije dhe mjeshtëri linjat, të tilla që 
shikuesi tani nuki koncepton më si të natyrës mitike, 
por si veçori imituese, të fuqishme, të arritura nga 
pena krijuesit. Vëmë re triumfin e plotë të konkretes 
mbi të përgjithshmen, kënaqësia e përftuar nga njohja 
me rastet konkrete, të rikrijuar deri me mjetet e anato- 
misë, është një dukuri e tipit të ri. Në këtë rast dihasim 

me ëndje ajrin e botës teorike, në të cilin njohja shken- 
core qëndron më lartë se pasqyrimi artistik i rregullsi- 
ve të botës. Lëvizja drejt më karakteristikes në këtë 
rast është më e shpejtë, ajo përparon në mënyrë galo- 
pante, ndërkohë që Sofokliu nuk la pas dore edhe 
skalitjen mjeshtërore dhe të mbaruar të tipave, veç 
duke e vënë nën zgjedhë mitin. Euripidi na ka dhënë 
karaktere të veçantë të fuqishëm, që shpalosen përmes 
pasionesh të bujshme, ndërkohë që në komedinë më 
të re atike mbeten vetëm maska me një shprehje të për- 
caktuar qartë: një plak mëndjelehtë, një bashkëshort i 
gënjyer, skllevërit tinëzarë e dhelparakë përsëriten 
pa pikën e mëshirës. E ku shkoi fryma mitike e muzi- 
kës2 Ajo që mbeti tani nga muzika është o pjesa e saj 
emocionuese, 0 pjesa që diçka të kujton. Me anë të 
tyre o gjallërohen e ngacmohen nervat e njerëzve të 
topitur dhe të lodhur nga jeta, o arrihet të pikturuarit 
me tinguj. Në rastin e parë nuk ka kurrfarë rëndësie 
teksti që i vihet, dhe te Euripidi vihet re që, kur zë të 
këndojë kori apo heroi, gjithçka bëhet shkeleshko, me 
përtim dhe si angari, pale pastaj sa keq e katandisën 
atë element pasuesit e tij guximtarë. 

t Më shkoqur kjo frymë e re jodionisiane u duk 
në zgjidhjen e konflikteve në dramat më të reja. Në tragje- 
ditë e vjetra ndihej në mbyllje ngushëllimi metafizik, 
pa të cilin nuk shpjegohet dot kënaqësia që na jep 
tragjedia. Motivet e pajtimit kumbojnë sidomos ndje- 
shëm në tragjedinë “Edipi në Kolonë”. Tani, kur gje- 
niu i tragjedisë iku nga tragjedia, në një kuptim rigo- 
roz, tragjedia vdiq.ISe s'kemi nga ta marrim më atë 
ngushëllim metafizik. Nisën kërkimet për gjetjen e 

mënyrave tokësore të zgjidhjes së disonansës tragjike, 
heroi, pasi qe përndjekur pa mëshirë nga fati, përfun- 
don me martesë të suksesshme, në të cilën i bëhen 
nderime hyjnore, krejt të merituara. Tani heroi u shndë- 
rrua në gladiator, që pasi kishte rënë telef dhe qe saka- 
tuar pë lemeri, qe gjakosur dhe plagosur për vdekje, 
shpërblehet me lirinë e ëndërruar. Në vend të ngushë- 
llimit metafizik hyri në veprim deus ex machina. Me 
këtë nuk dua të them se perceptimi tragjik ijetës gjith- 
kund e në çdo rast u çvendos nga frymajo dionisiane, 
dimë vetëm se u detyrua të largohej nga limitet e artit, 
të fshihej, të vishej me mister, duke u shndërruar në 
kult fshehtësie. Në sipërfaqen e gjerë të helenizmit 
bëri kërdinë kulti i po asaj fryme, që e shohim të shfa- 
qet në formë specifike në të ashtuquajturin “ngazëllim 
grek”, për të cilin folëm më sipër dhe e cilësuam si të 
plakur dhe aspak produktiv, që aq dukshëm kontras- 
ton me “naivitetin e mrekullueshëm” të grekëve të 
vjetër. Në përputhje me karakteristikën tonë të duku- 
rive do ta quanim një lule erëmirë të kulturës apolo- 
niane, që doli nga errësira e greminës, si fitore e korrur 
nga vullneti helen përmes vetëpasqyrimit të vuajtjes 
në të bukurën dhe, si rrjedhojë edhe të mençurisë së 
vuajtjes. Forma më fisnike e këtij “ngazëllimi grek”, 
varianti i tij aleksandrin, shfaqet si ngazëllim i njeriut 
teorik, dhe ka po ato veçori karakteristike, për të cilat 
fola në rastin e frymës jo dionisiane dhe pikërisht: ai 
lufton me mençurinë dhe me artin dionisian: orvatet 
ta shpërbëjë mitin, vë në vend të ngushëllimit metafi- 
zik harmoninë tokësore, madje, ka edhe deus ex machina 
të vetën, të njohur nga vetë krijuesi dhe të vënë në 

shërbim të shpirtrave më qiellorë: beson në mundë- 
sinë e korigjimit dhe të rregullimit të botës me anë të 
dijeve, i beson jetës të drejtuar nga shkenca, si dhe 
është i zoti ta mbyllë njeriun e veçuar në rrethin e de- 
tyrave plotësisht të zgjidhshme, përmes së cilave ai 
tërësisht dhe si duhet rikthehet në jetë, i drejtohet asaj 
me fjalët: “Të dua ojetët Je e denjë për të qenë e njohuri” 

Ekziston një dukuri e përjetshme: vullneti 
makut, pasi i ka pështjellë sendet me vellon e iluzio- 
nit gjen mjete për t'i mbajtur në jetë krijesat e veta, 
për t'i bërë të vazhdojnë të jetojnë. Dikë e josh gëzimi 
sokratian i njohjes, ëndrra për ta shëruar përmes kësaj 
plagën shekullore të ekzistencës, një tjetër joshet nga 
mbulesa e bukur që kanë gjërat, kemi kështu një ngu- 
shëllim metafizik, se prapa furtunës së ngjarjeve e 
pacënuar vazhdon të rrjedhë jeta e përjetshme, pa zë- 
në ngoje iluzionet gjithfarëshe që hasen shpesh dhe 
që vullneti i shfrytëzon për qëllimet e veta. Tri shkallët 
e iluzioneve, për të cilat bëmë fjalë më sipër, shpalo- 
sen sidomos në natyrat fisnike, që jetojnë të rënduara 
nga befasimet e qënies njerëzore, këtyre nartyrave mu- 
nd t'ua shuash iluzionet vetëm me ca eksitues të për- 
zgjedhur. Prej këtyre mjeteve dhe përbëhet ajo që qu- 
het kulturë. Në vartësi nga përpjestimi i elementëve 
të ndryshëm, që përmbahen në të, shquajmë kulturë 

sokratike, kulturë artistike, kulturë tragjike, kurse, në iu 
drejtofshim shembujve historikë, themi se ka ekzis- 
tuar kultura aleksandrine, helenike dhe budiste. 

Bota sot vërtitet në stadin e kulturës aleksan- 
drine dhe pranon për ideal njeriun e armatosur me 
njohuri e dije nga më të gjithanshmet, që i shërbejnë 
shkencës, njeriut teorik. Prototip dhe shëmbëlltyrë më 
e lartësuar e këtij njeriu është Sokrati. Edukata që je- 
pet sot synon të arrijë këtë ideal, çdo lloj tjetër ekzis- 
tence është e dënuar me dështim, si e papërshtatshme 
që është. Ka diçka çmeritëse në këtë mes: fakti që nje- 
riu i ditur lejohet të jetë i veshur me petkun e shkencë- 
tarit, deri dhe arti poetik detyrohet të zhvillohet për- 
mes imitimeve shkencore, se edhe formimi i ritmit 
dhe i rimës bëhet nisur nga përpunimet shkencore 
gjuhësore. Merret me mend sa krejt i pakuptueshëm 
do t'i paraqitej grekut të vjetër një dukuri artistike e 
quajtur Faust, ky njeri i pakënaqur, që endet nga një 
fakultet në tjetrin, që me ashk i mbledh dijet, të cilin 
vetëm sa për ta krahasuar po ta vësh përbri Sokratit, 
e kupton se si njeriu i sotëm ka filluar të vetëdijësohet 
për gëzimin sokratik dhe kuturis t'i dalë matanë, në 
bregun e panjohur, detit të dijeve. Një ditë Gëteja i 
tha Ekermanit lidhur me Napoleonin: “Po, i dashur, 
ka edhe produktivitet punel” Me këto fjalë, gjeniu i 
madh, në mënyrë tepër këndellëse, se la të kuptonte 
se njeriu i sotëm jo teorik është dukuri e mahnitshme, 
e pazakontë. 

Veç s'kemi pse të mos ia themi vetes se ç'fshi- 
het prapa kësaj kulture sokratianel Aty është strukur 
optimizmi, që veten e pandeh të pakufizuari Meqë 

qënka kështu, s'kemi përse trëmbemi nga frytet e këtij 
optimizmi, kur shohim se shoqëria, e sidomos shtre- 
sat e saj më të ulta, fillojnë e koloviten nën goditjen e 
epsheve nga më të shfrenuarat, shungullohen nga 
emocione dhe instinkte kafshërore, kur besimi në lum- 
turinë tokësore për të gjithë, njohja dhe përvetësimi 
nga të gjithë i kësaj kulture, bëhet një kërkesë kërcënu- 
ese dhe puna arrin deri aty, sa mallkohet vetë deus ex 
machinal Mos e harroni këtë: kultura aleksandrine ka 
nevojë për skllevër, pa ta s'ka si e siguron jetëgjatësi- 
në. Por ja që me shikimin e saj optimist të jetës, kjo 
kulturë e mohon qënien e kësaj shtrese skllevërish, 
që bëhet shkaktare dhe e varrosjes graduale të asaj 
vetë si diçka që mishërohet në shprehjet emfatike: 
“Njeriu dinjitari” “Njeriu me merital” “Të mirat e pu- 
nësi” Nuk ka gjë më të tmerrshme se shtresa e sklle- 
vërve barbarë, që mësohen ta shohin qënien e vet si 
të trajtuar me pa të drejtë dhe marrin masa jo vetëm 
të hakmerren për veten, por edhe për brezat paraar- 
dhëse. Kush guxon në sfondin e përgjithshëm të këty- 
re furtunave kërcënuese, të apelojë me mësimet e fesë, 
të cilat nga ana e tyre janë zvetënuar dhe s'ke si të 
mos e pranosh se u bë truall që favorizoi lulëzimin e 
kësaj fryme optimiste, të cilën unë e konsideroj si em- 
brionin e katastrofës së afërt të shoqërisë sonë. 
Ndërkohë që kjo teori poi kall datën njerëzve 
dhe këta në kërkim të shpëtimit po u drejtohen mjete- 
ve, pa shpërfillur edhe ato që i kanë përdorur paraar- 
dhësit, njerëzit e mëdhenj, natyrat me dhunti të jashtë- 
zakonshme, po arrijnë t'i shfrytëzojnë me efektshmëri 
pikërisht mjetet që ofron vetë shkenca, po përpiqen 

të njohin dhe të përcaktojnë kufijtë e njohjes, t'i hedhin 
poshtë pretendimet e shkencës për vlera universale 
dhe qëllime universale. U fol shkoqur për karakterin 
iluziv të këtyre përfytyrimeve të shkencës. Mençuria 
dhe burrëria e Kantit dhe e Shopenhauerit korri një fitore 
të vështirë, fitoren mbi optimizmin, që shtrihet në the- 
Ibin e logjikës së optimizmit, që nga ana e vetë është 
terreni ku lulëzon kultura jonë. Ky optimizëm, që ba- 
zohet mbi konceptin aeternae veritates ka besim të plotë 
në mundësinë e njohjes dhe të zbërthimit të të gjitha 
të fshehtave të botës, ndërsa me nocionet për kohën 
dhe hapësirën, për shkakun dhe pasojën manovron 
me lehtësi reale. Kurse Kanti zbuloi që kjo dukje më 
tepër e thellon pamundësinë e njohjes së thelbit, sipas 
shprehjes së Shopenhauerit, “me këtë edhe më i rëndë 
bëhet gjumi i atij që fle” (“Bota si vullnet dhe përfyty- 
rim” 1. 498). Ky kënd shikimi hodhi bazat e kulturës, 
që unë nuk guxoj ta pagëzoj si tragjike, por veçoria e 
saj më kryesore është se në vend të shkencës si qëllim 
më i lartë, vë mençurinë, që s'i jepet joshjes, nuk me- 
rret me studime të shkencave të veçanta, por e drejton 
shikimin nga tabloja e përgjithshme e botës, madje, 
me anë të pjesëmarrjes dhe të dashurisë, përpiqet ta 
evidencojë vuajtjen e përjetshme dhe ta shpallë si 
vuajtje të mirëfilltë vetjake. 

Tani ta përfytyrojmë brezin e ri me këtë pikë- 
pamje aq të guximshme të jetës, me këtë synim heroik 
për të bërë çudira, përfytyrojmë hapin e sigurt të këty- 
re drakonëve heroikë, i përfytyrojmë krenarë, me ku- 
rrizin që ia kanë kthyer doktrinave të pafuqishme të 
optimizmit, të vendosur njëherë e përgjithmonë “për 

të jetuar kurdoherë me vendosmëri në gji”. Pse a nuk 
qenka e domosdoshme që njeriu tra gjik i kësaj kultu- 
re, për ta edukuar veten me disiplinë e të papritura, 
ta donte me shpirt artin e ri, artin e ngushëllimit tra- 
gjik, vetë tragjedinë, që është pjesë përbërëse e tij, 
dhe të Helenës, që i përket atij, dhe të këlthiste së ba- 
shku me Faustin: 


A s'duhet, vallë, që me një frymë, me tërë fuqinë 
Fytyrën e vetme e të bashkuar të jetës, ta rikrijoj7 


Mirëpo, tani që kultura sokratiane nga të dyja 
anët na paraqitet e shkurtuar dhe skeptri i pagabuesh- 
mërisë, që mban ndër duar,i dridhet nga frika se mos 
atë vetë e gjen ndonjë e keqe, prej asaj që vetëm tani 
ka filluar ta kuptojë, por i vjen edhe ngaqë s'e ka më 
atë vetëbesim shekullor e naiv, se goja është lindur 
për të jetuar në shekuj. Dhe ja, para syve tanë shpalo- 
set një pamje e pikëllueshme: vallja frenetike e mendi- 
mit të saj hidhet e papërmbajtur nga figura në figurë, 
bën çmos të krijojë edhe të reja, kur pastaj krejt pa 
pritur i braktis ato, siç bën Mefistofeli që heq dorë 
nga magët mendjeprishës. Këtu dhe nxjerr krye “thy- 
erja”, për të cilën sapo folëm, që është bërë zakon të 
quhet sëmundja vdekjeprurëse e kulturës së sotme, 
së cilës i ttëmbet shumë njeriu teorik. Dhe i trëmbet, 
ngaqë vjen prej atij vetë, është i pakënaqur, i lëkun- 
dur, ngaqë është ai vetë që pushon së besuari vetes 
dhe rrjedhës së tmerrshme e të akulltë të qenies. I trë- 
mbur vrapon tutje-tëhu nëpër bregun e pafundësisë. 
I mungon kurajoja të ndërmarrë ndonjë veprim me 

peshë, s'është i zoti të ngrihet kundër ligjeve të egra. 
Ja deri në ç'shkallë e katandisën pikëpamjet optimis- 
tel Për më tepër që e ndien se kultura, e ngritur mbi 
bazën e shkencës, duhet të vdesë, me të filluar të bëhet 
jo logjike, domethënë, është ai që i shmanget pasojave, 
të cilat vetë i shkaktoi. 

Në artin tonë kjo fatkeqësi e përgjithshme po 
gjen shprehjen e vet, më kot orvatemi t'u referohemi 
periudhave të kaluara të shquara për produktivitetin 
e tyre, për ekzistencën aty të natyrave produktive, 
përpiqemi të gjejmë mbështetje dhe ngushëllim në 
mbarë “kulturën e përbotshme”, orvatemi ta rendi- 
sim në stanin e stileve dhe të artistëve të botës mbarë, 
të të gjitha kohrave, duke shkuar me shpresën se kësh- 
tu do t'i vëmë secilit nga një emër, siç u vuri Adami 
egërsirave. Ngado që ta vërtisim, artisti bashkëkohës 
ka për të mbetur i uritur i përjetshëm, “kritikues” i 
pafuqishëm, pa zjarr, njeri aleksandrin, që në thellësi 
të shpirtit është vetëm antikuar e bukinist, korrektor 
dhe redaktor, që do të verbohet për lemeri nga pluhu- 
ri i librave dhe nga ndreqja e gabimeve. 

Nuk ke si e shpreh më mprehtë përmbajtjen 
më të thellë të kulturës sokratiane përveç se me fjalët 
kulturë operë, pikërisht në këtë gjini kjo kulturë me 
naivitet të veçantë zbuloi synimet e veta për të njohur 
botën, që s'ke si të mos habitesh po të përcaktonim 
gjenezën e operës dhe përkimin e zhvillimit të saj me 
të vërtetat shekullore të fillimeve apoloniane dhe di- 
onisiane. Po përmend këtu shfaqjen e stilo rappresen- 
tativo dhe të recitivizmit. A mund të besohet që këtë 
dhe se nuk është e tillë që mund të na ngjallë një qën- 
drim mahnitës, të operës, e pritën me duartrokitje të 
furishme, e ngritën në qiell, thanë se shihnin në të 
përtëritjen e muzikës së vërtetë, dhe kjo në një kohë 
kur sapo kishte lindur muzika hyjnore dhe emfatike 
e Palestrinës. Po kush e mban përgjegjësinë për këtë 
pasion aq të fuqishëm, të papërmbajtshëm që u 
shpreh për operën, të lindur kryesisht për të kënaqur 

dhe zbavitur fiorentinasit e kamur dhe për të ledha- 
tuar sedrën e këngëtarëve dramatikë të këtij vendi” 
Po si shpjegohet edhe kjo tjetra, që në të njëjtin vend, 
madje, pranë e pranë, u zhvillua solemnia dhe hyjnor- 
ja palestrineze, me harmoninë e vet karakterestike, 
në të cilën bënte pjesë edhe fshatarakja mesjetare, dhe 
muzika operistike, gjysmë muzikore e gjysmë orale2 
Unë mund ta shpjegoj dukurinë vetëm me veprimin 
në të të një tendence jasht artistike, që përmbahet brenda 
recitativit, në thelbin e tij. 

Dëgjuesi, që dëshiron t'i shkoqisë mirë fjalët 
e tekstit në këngën e këngëtarit, kënaqet kur këngëtari 
në skenë më shumë flet se këndon, në mënyrën më 
patetike ky vë theksin në kuptimin e fjalëve. Patosi e 
ndihmon të depërtuarit në vetëdijën e dëgjuesit të 
kuptimit, e bën dëgjuesin ta kapërcejë lehtësisht atë 
që s'pati kuptuar në tekstin e kënduar. Këngëtarin e 
kërcënon në këtë rast vetëm një rrezik: në rast se do 
t'ijapë përparësi muzikës, mund të bjerë disi patetika 
e fjalës së tij, ama, i buzëqesh suksesi në arriftë ta 
ndiejë nevojën e dobësimit të momentit muzikor dhe 
shpalos virtytet e virtuozit në shqiptimin e teksteve. 
Në këtë rast i bëhet krah “poeti”, që i parashikon ku 
dhe si duhen ndërkalljet e pasthirmave dhe të klith- 
mave patetike, përdor me kujdes përsëritjet e efektsh- 
me të fjalëve, por edhe të frazave të tëra, krijon kushte 
që këngëtari të pushojë sa duhet në intervalet. Ndër- 
thurja e fjalës së patheksuar, por emocionuese falë 
shoqërimit muzikor, me fjalën patetike plot me pas- 
thirma, përbën në thelb atë që quhet stilo rappresentati- 
vo, që lidhet me këmbimet e shpejta dhe të studiuara 

të teksteve të recituara me tekstet e kënduara, të pa- 
rët, thënë shkoqur dhe me patos, të dytët, fshehur pas 
frazash muzikore. Kjo mënyrë disi e panatyrshme, 
në fakt, bie ndesh me mënyrat artistike apoloniane 
dhe dionisiane dhe të çon vetiu në përfundimin që 
recitativi e ka prejardhjen jo nga instinkte të caktuara 
artistike. Nisur nga paraqitja që sapo i bëmë recitativit, 
përfundojmë se ky është përzierje e epikës me lirikën, 
veç nuk do parë si përzierje organikisht e qëndruesh- 
me, për vetë faktin se kemi të bëjmë me përbërës krejt 
të ndryshëm për nga natyra dhe thelbi i vet, kjo për- 
zierje të kujton mozaikun. Si e tillë është e pashoqe 
në natyrë, në të nuk përvijohet asnjë përvojë. Por nuk 
e kanë parë me këtë sy recitativin ata që e krijuan të parët: 
ata vetë dhe tërë epoka pasardhëse e kanë konsideru- 
ar stilo rappresentativo si nxjerrje në dritë të të fshehtës 
antike të muzikës, duke gjetur në këtë zbulim arsyen 
e suksesit të bujshëm, të mbresës së fuqishme që linte, 
ashtu si dikur Orfeu apo Amfioni, por edhe tragjedia 
greke. Përveç kësaj, mendimi tejet i përhapur deri dhe 
popullor për botën homeriane si për një botë primi- 
tive, çoi në përfundimin për realizimin konkret të kthi- 
mit prapa, në fillimin parajsor të njerëzimit, kur edhe 
muzika kishte po atë pastërti të pashembullt, po atë 
fuqi dhe pafajësi, që na e kumtojnë me aq përzemërsi 
e ndjenjë poetët në pastoralet e veta. Na u krijua kësh- 
tu mundësia për të hedhur një sy në brendësinë e she- 
njtë të këtij procesi, që çoi në lindjen dhe zhvillimin e 
këtij lloji të sotëm të artit, të operës. Kështu është thë- 
nël Del që paska lindur nën presionin e një kërkese 
të fuqishme, porse vetë kjo kërkesë paska patur ka- 

rakter jo estetik, lidhet me mallin e madh të njerëzve 
për idiliet, me besimin e njerëzve në ekzistencën e të 
mirës, të virtytshmes, që këndohen nga njerëz me prir- 
je artistike për t'i evidencuar këto vlera. Recitativin e 
shpallën si zëdhënësin e këtyre prirjeve të njeriut pri- 
mitiv, operën e shpallën atdheun e përftuar rishtas të 
kësaj mirësie, për më tepër, që në të gjitha shfaqjet e 
veta shkon në harmoni me këtë prirje njerëzore. Se 
njeriu, sa herë që dëshiron të thotë diçka, lëviz nga- 
dalë buzët në fillim, pastaj ia merr këngës me sa fuqi 
ka. Për ne sot është krejt e shpërfillshme rrethana që 
humanistët e atëhershëm, duke e ekspozuar këtë figu- 
rë të re të artistit të ardhur nga parajsa, niseshin edhe 
nga ideja e luftës kundër përfytyrimit të vjetër fetar 
për njeriun mëkatar për nga natyra e vet, i destinuar 
për të vdekur. Parë me këtë sy, operën duhet ta konsi- 
derojmë si opozitare me dogmën për njeriun e mirë, 
që mbart në veten e saj edhe mjetin ngushëllimdhënës, 
të drejtuar kundër pesimizmit, i cili në kushtet e pas- 
tabilitetit dhe të mungesës së mbrojtjes, që karakteri- 
zonin kohën e atëhershme mesjetare, ishte aq shumë 
i përhapur në njerëzit. Mjafton kjo, që të bindemi se 
ky lloj artistik, krahas asaj që theksuam, përmban 
edhe përmbushjen e një kërkese aspak estetike, siç 
është nxitja te njeriu e ndjenjave optimiste, e besimit 
se mund të kthehet dëlirësia e jetës primitive, e jetës 
në gjirin e natyrës, si më të favorshme për njeriun, që 
i përmbante brenda vetes opera dhe kërkesa për të u 
bë e shkallës më të lartë. Kurse ne, në sfondin e përgji- 
thshëm të lëvizjeve sociale që po ndodhin sot, s'kemi 
si qëndrojmë indiferentë ndaj kërkesave të atij “njeriu 

të mirë primitiv”, kërkesa që ishin të drejta dhe nise- 
shin nga synime për jetë parajse në të ardhshmeni 
Po sjell edhe një shembull tjetër, që më së miri 
fakton vërtetësinë e mendimit të shprehur se opera 
ngrihet mbi po ato shtylla, që ngrihet dhe kultura jonë 
aleksandrine. Opera është pjellë e njeriut teorik, e 
amatorit me këndvështrim kritik e jo e artistit, se ajo 
është një dukuri mjaft e çuditshme në historinë e artit 
në përgjithësi. Vetëm ata që s'kishin veshë muzike 
mund të dilnin me kërkesën që në një vepër muziko- 
re para së gjithashrëndësi paska të kuptohen fjalët, 
sipas këtyre, rilindja e muzikës do të ndodhte vetëm 
atëherë, kur të zbulohej një mënyrë e tillë të kënduari, 
ku teksti i këngës të vepronte si kontrapunkt, ashtu 
si vepron zotëria ndaj shërbëtorit. Sepse, sipas këtyre, 
fjalët për nga kumbimi e vlera janë po aq fisnike sa 
dhe tërë sistemi i harmonisë, i muzikës, ashtu si shpirti 
nuk është më fisnik se trupi. Nisur nga ky qendrim 
diletantesk, i vrazhdë e aspak muzikor, lindja e ope- 
rës u trajtua si një e vetme dhe e pandarë për nga fi- 
guracioni muzikor dhe fjala që e vesh. Provat e para 
të kësaj gjinie muzikore u bënë në qarqet diletanteske 
të njohura të Fiorentinës, në bashkëpunimin e poetëve 
me këngëtarët. Njeriu i pafuqishëm për të bërë art të 
vërtetë krijoi diçka të ngjashme me artin, që ka si veço- 
ri kryesore atë që është vepër e njeriutjo artistik. Meqë 
ky as nuk i afrohet dot thellësisë dionisiane të muzi- 
kës, e barazon kënaqësinë muzikore me atë që të jep 
retorika e pasionshme, por e mendjes, si përzierje fja- 
lësh dhe tingujsh, në frymën e stilo rappresentativo, si 
dhe të përftuar nga teknika e të kënduarit. Meqë shiki- 

mi personal është i paarritshëm prej tij, kërkon mbë- 
shtetjen e mekanikëve dhe të dekoratorëve dhe, meqë 
s'e kupton specifikën e krijimit artistik, fantazia i pjell, 
në përputhje me shijen e tij, “njeriun me dhunti të 
adhurueshme primitive, të rikrijuar artistikisht”, do- 
methënë i një njeriu që ndodhet nën ndikimin e pasio- 
neve, që këndon dhe deklamon vargje. Përpiqet shu- 
më të fluturojë në krahët e fantazisë në një kohë kur 
vetëm mjaftonte të ndihej pasioni dhe mund të krijo- 
hej në vend si kënga, si vargjet, gjoja sikur afekti ndo- 
njëherë na paska qenë i zoti të krijojë diçka artistike. 

Substrati i operës është përfytyrimi i rremë, 
tanimë i rrënjosur, për procesin krijues është besimi 
idilik sikur çdo njeri, që priret në jetë nga ndjenja të 
caktuara, na qenka artist. Ata që e kanë këtë besim, 
kanë dalë me mendimin se opera është shprehje e 
mendimit për artin nga publiku, është mishërim i di- 
lentatizmit në art, që dikton ligjet e veta si njeriu teorik 
e me optimizëm. 

Në i sjellshim në emërues të përbashkët të 
dyja këto përfytyrime, që sapo parashtruam, rrjedhojë 
e të cilave doli në dritë opera, një gjë të tillë mund ta 
bënim vetëm duke iu përmbajtur nocionit mbi tenden- 
” cën idilike të operës. Në këtë rast mjafton t'i drejtohemi 
terminologjisë të shfrytëzuar nga Shileri në trajtimin 
e çështjes në fjalë. Natyra dhe ideali, vë në dukje Shile- 
ri, o përbëjnë burimin e pikëllimit tonë, në qoftë se e 
para përfytyrohet si e humbur, kurse i dyti përfytyro- 
het si i paarritur: ose qoftë natyra e qoftë ideali janë 
burim gëzimi, gjithnjë nëse i përfytyrojmë të dhëna 
në realitet. Në rastin e parë përftohet elegjia në kupti- 

min e ngushtë të fjalës, kurse në rastin e dytë përftohet 
po elegjia, por e parë gjerë. Duhet të tërheqim që në 
fillim vemendjen në shenjën dalluese të përbashkët 
të këtyre përfytyrimeve, kur bëhet fjalë për prejar- 
dhjen e operës, dhe pikërisht: në opera ideali nuk me- 
rret si i paarritshëm, kurse natyra përfytyrohetjo si e 
humbur. Në përputhje me këtë vetëdije historike ka 
ekzistuar dikur epoka primitive, kur njeriu gjendej 
vetëm në krahët e natyrës dhe në këtë gjendje natyr- 
shmërie ngrihej deri në lartësinë e idealit të njerëzimit 
me mirësinë e parajsës dhe me krijimtarinë artistike. 
Supozohej që të gjithë ne prejardhëm nga ky njeri pri- 
mitiv i përsosur dhe mund të konsiderohemi pinjollë 
të tij të denjë, veç për këtë na duhet të hedhim prapa 
krahëve shumë nga veset tona, na duhet të heqim do- 
rë nga dijetaria e tepëruar, nga kultura e bollshme 
dhe e pasur. Pasi ta kemi bërë këtë, do ta ndienim 
përsëri veten njeri primitiv. Njeriu i arsimuar i epokës 
së Rilindjes pa në figurën e njeriut të krijuar në operë, 
sipas shembëlltyrës së atij vetë, mundësinë e krijimit 
të një ideali të tillë, pa të përcaktuar rrugën për në 
realitetin idilik, e shfrytëzoi këtë lloj të ri ashtu si Dan- 
teja shfrytëzoi Virgjilin, për të arritur në dyert e paraj- 
sës, pas kësaj ai fort mirë, me forcat e veta mund të 
ecte më përpara, nga imitimi në mënyrë të përsosur i 
grekëve, të kalonte në “rimëkëmbjen e të gjitha sende- 
ve”, në riprodhimin e botës fillestare artistike të njeri- 
ut. Ky synim prej guximtarësh sypatrëmbur, për më 
tepër të zhytur kokë e këmbë në kulturën teorike, të 
këtyre njerëzve mund të shpjegohet vetëm me besi- 
min ngushëllues që “njeriu në vetvete” është ai hero 

bamirës dhe zemërgjerë i operave, bariu që kurdohe- 
rë këndon dhe i bie fyellit, që, fundja më në fund, do 
ta njohë veten si të tillë edhe në e pastë ngatërruar 
për ndonjë arsye rrugën. Kemi kështu para syve frytin 
e atij optimizmi sokratian, që ngrihet nga thellësitë e 
kuptimit prej tij të botës, si avuj dehës, aq aromatikë 
dhe të këndshëm. 

Pra, në operat kurrë nuk ngre krye e për më 
tepër nuk zë vend pikëllimi elegjik për humbjen she- 
kullore, përkundrazi, në të ulet këmbëkryq gëzimi i 
përftimit të përjetësisë, ndihet kënaqësia nga realiteti 
idilik, që mund ta përfytyrosh të qenë, ndonëse në 
raste të veçanta mund ta kuptosh që ky realitet është 
i rremë, s'është tjetër veçse mashtrim i përgjithshëm, 
fantastik, është një bredhërim fantazie lozonjare, po 
ta matësh me të dhënat serioze dhe tronditëse të jetës 
nuk del të jetë i tillë, por dhe me skenat e jetës primi- 
tive po ta matësh, s'rri dot pa thirrur: “Zhduku, fantazmël” 

E prapë se prapë, do të ishte gabim të mendo- 
hej që një krijesë e tillë aq lozonjare, siç është opera, 
mund ta trëmbësh nga një të këtillë britmel Kush kër- 
kon ta asgjësojë operën, do i duhet t'i përvishet punës 
së vështirë, thuajse të pamundur kundër ngazëllimit 
aleksandrian, që me aq naivitet fut kokën në çdo skenë 
e ngjarje dhe gjen formën artistike nga më adekuatet 
për t'u shprehur. Por ç'mund të pritet në art nga vepri- 
mi vetëm i formës adekuate, që në përgjithësi as që 
nuk përfshihet brenda kufijve të estetikës2 Aq më te- 
për nga forma artistike, që u përvodh në lëmin e artit 
nga një sferë gjysmë e moralshme dhe vetëm në raste 
të veçanta është e zonja të na mashtrojë me prejardhjen 

e vetë jo deri në fund fisnike. Me ç'lëngje ushqehet 
kjo qënie parazitare, opera, në qoftë se nuk ushqehet 
nga lëngjet e artit2 Mos qënka krejt e pamundur të 
parashikohet se nën ndikimin e joshjeve të saj idilike, 
nën ndikimin e zbavitjeve marramendëse që na vijnë 
nga arti aleksandrin detyra numër një e artit, që kër- 
kon qëndrim seroz dhe të respektuar, ta shpëtojë shi- 
kimin tonë të botës nga tmerret e errëta dhe të na e 
shëndetësojë shpirtin me balsamin e iluzioneve, të 
shndërrohet në detyrë thjesht argëtuese2 Po me të vër- 
tetat e përjetshme lidhur me fillimin apolonian dhe 
dionisian të artit, në rastin e përzierjes së stileve, për 
çka tashmë fola si për veçori kryesore të stilo rappresen- 
tativo, që muzikën e sheh në rolin e shërbëtorit, kurse 
tekstin e mban për zotërin, ku muzika barazohet me 
trupin, kurse teksti me shpirtin, kur detyrë më kryeso- 
re mbetet njëfarë përshkrimi me tinguj, ashtu siç kish- 
te ndodhur një herë e një kohë në ditirambin e ri të 
Atikës, ku muzika përfundimisht e humbi destinacio- 
nin e saj të vërtetë, të jetë pasqyrë dionisiane e botës, 
atëherë, pas gjithë kësaj, ç'i mbetet, vallë tjetër, përveç 
se të jetë skllave e dukurisë, të merret vetëm me imiti- 
min e formave të këtyre dukurive, me lojën e linjave 
dhe të përpjesëtimeve për të shkaktuar vetëm kënaqë- 
Si të jashtme2 

Në një këndshikim rigoroz të çështjes, ndiki- 
mi i operës mbi muzikën përputhet me zhvillimin e 
muzikës në përgjithësi në kohët moderne. Optimizmi 
karakteristik, që gjendet i fshehur që në gjenezën e 
operës, po arrin me shpejtësi marramendëse ta 
zhvesh këtë nga paracaktimi i famshëm, i përbotshëm, 


160 


dionisian dhe t'i japë karakerin argëtues dhe ngazë- 
Ilyes, ta kthejë në lojë formash, që mund të krahasohet 
me shndërrimin që i ndodhi njeriut të Eskilit në gaztor 
aleksandrin. 

INë qoftë se në shembullin e sapo sjellë me 
plot të drejtë e lidhëm zhdukjen e frymës dionisiane 
me shndërrimin dhe degradimin e njeriut grek, degra- 
dim që ra në sy menjëherë, atëherë ç'shpresa mund 
të na lindin, në rast se shënja të pakontenstueshme 
flasin qartë që në botën e sotme po ndodh procesi i 
përkundërt i zgjimit gradual të frymës dionisianelj 

Eshtë e pamendueshme që fuqia hyjnore e 
Herakliut të shpenzohet në skllavërinë e ëmbël tek 
Omfala. Nga baza dionisiane e shpirtit gjerman lindi 
forca, që nuk ka asgjë të përbashkët me burimin filles- 
tar të kulturës sokratiane, kjo nuk e gjen aty as shpje- 
gimin e as përligjien për gjithë çka po ndodh ndër 
ne, përkundrazi, kjo kultura jonë e ndien atë kulturë 
si të pashpjegueshme, madje, armiqësore dhe të pa- 
pranueshme, kjo e re është muzika gjermane, me të cilën 
kuptojmë Zotin e fuqishëm dielldhënës që lindi Ba- 
hun, Bethovenin dhe Vagnerin. E ç'mund të bëjë ana 
sokratiane e ditëve tona, aq shumë e etur për dije, 
me këtë demon edhe në rastin më të mirë” As nga 
thurja e arabeskave dhe e zigzageve në meloditë ope- 
ristike, as me ndihmën e përllogaritjeve aritmetike të 
fugave, as me kontrapunktet dialektike s'ke si e nxjerr 
dot formulën, që do arrinte ta mposhtte këtë demon 
dhe ta detyronte të fliste. E ç'spektakël janë duke na 
dhënë sot estetët tanë, që me rrjetën e “së bukurës”, 
të shpikur nga ata vetë, vrapojnë të shtien në dorë 

gjenitë muzikorë, për më tepër që dhe lëvizjet që bëj- 
në nuk shquhen aspak për bukuri të përjetshme, dhe 
nuk e kanë as kuptimin e të përjetshmes. U mbetet 
vetëm të vërejnë të kënaqur dashamirët e vet, që thë- 
rrasin pa u lodhur: “Sa bukuri Sa bukuri” Po a ngjajnë, 
vallë, me përkëdheljen e natyrës” A nuk janë, kështu, 
duke kërkuar forma mashtruese për të mbuluar bruta- 
litetin e tyre dhe për të sajuar shkase që të vërtetojnë 
sa esëll janë në atë që thonë2 Më kujtohet, lidhur me 
këtë, Oto Jani Por le të fshihen nga muzika gjermane 
mashtruesit dhe hipokritëti Në kulturën tonë të sotme 
ajo është e vetme dhe pa cene, është e pastër si zjarri 
dhe ka forcën spastruese të zjarrit, dhe me ndihmën 
e të cilit, ashtu si na mëson lidhur me këtë Herakliti i 
Efesit, lëvizin sendet, duke bërë një rrugë dyfishe rre- 
thore. Gjithçka që ne sot e quajmë kulturë, arsim, ci- 
vilizim duhet një herë të qëndrojë në bangon e gjyqit 
të gjyqtarit të pagabueshëm, Dionisit. , 

Le të kujtojmë me këtë rast që edhe shpirtit të - 
filozofisë gjermane, që piu nga po këto burime, iu dha 
mundësia, falë Kantit dhe Shopenhaurerit, ta asgjësojë 
shpirtin ngazëllyes e të qetë të sokratistikës shkenco- 
re, duke kuptuar më së miri që ka një kufi i cili duhet 
respektuar dhe me këtë krijoi bazën për një shikim 
estetik më të thellë e më të gjerë të çështjeve të artit. 
Këtë shikim, me guxim e vendosmëri të patundur, 
mund ta shpallim rrjedhojë të mençurisë dionisiane. 

E ç'tjetër na vërteton ky unitet misteriozi mu- 
zikës gjermane me filozofinë gjermane, në qoftë se 
nuk na jep dorë për praninë e një forme të re të ekzis- 
tencës, me brendinë e së cilës mund të njihemi vetëm 

përafërsisht, vetëm në analogji me dukuritë përkatëse 
helenet Sepse për ne, që qëndrojmë në caqet e dy for- 
mave të ekzistencës, shembulli helen ruan vlera të 
pallogaritshme, sepse në të, në format e tij klasike, 
gjejmë të derdhura të gjitha kapërcimet dhe përleshjet, 
që ndodhin sot ndër ne, me të vetmin ndryshim që 
ne sot po i përjetojmë ato dukuri helene në procese me 
kah të kundërt dhe jemi duke kaluar nga periudha alek- 
sandrine prapa, për te periudha e tragjedisë. Në tërë 
këtë proces ndër ne ruhet e gjallë ndjenja se lindja e 
shekullit të tragjedisë për shpirtin gjerman s'është tje- 
tër veçse gjetje plot emfazë e vetvetes dhe kjo po 
ndodh në një kohë, kur për një kohë të gjatë forca të 
huaja, të pamposhtshme e mbajtën nën zgjedhën e 
formave të tyre. Erdhi, më në fund, dita, kur iu dha 
mundësia të kthehet te burimi i ekzistencës së saj, 
dhe të dalë e lirë dhe e guximshme përpara popujve, 
pa patur nevojën e ndihmës nga civilizimi i shteteve 
latine, te grekët e lashtë. Se kur tjetër na duhet të më- 
sojmë nga këta mësimdhënës të mëdhenj, në qoftë se 
nuk arrijmë të mësojmë sot, kur jemi duke përjetuar 
lindjen e tragjedisë dhe ka rrezik ende të mos e dimë 
me saktësi shkencore si lindi dhe nga lindi kjo tragje- 
di, të mos jemi në gjendje ta shpjegojmë si duhet syni- 
min e saji 

Nuk do ishte keq ta përcaktonim me saktësi . 
të madhe, por edhe me drejtësi të kulluar se në ç'kohë 
dhe në përvojën e ç'personaliteteve shpirti gjerman e 
meritoi të drejtën për të mësuar nga grekët: në e bëf- 
shim këtë, do të na duhet me plot gojën ta pranojmë 
që e ka bërë në atë kohë dhe përmes atyre njerëzve, 
që iu përkushtuar luftës fisnike për arsim e dije: per- 
sonalitetet që e morën përsipër këtë detyrë fisnike 
kanë qenë Gëteja, Shileri dhe Vinkelmani, ndërkaq 
s'kemi si të mos e pranojmë me keqardhje që në kohët 
e mëvonshme një luftë e tillë erdhi duke u dobësuar. 
Madje, edhe këta luftëtarë të mëdhenj, në ndonjë çësh- 
tje me rëndësi të dorës së parë, nuk mundën të depër- 
tonin plotësisht në thelbin e botës helene dhe të hidh- 
nin urën e sigurt që do ta lidhte kulturën gjermane 
me kulturën helene. Ky konstatim na mbush me 
shpresë se kjo mund të bëhet tani, pra, s'kemi pse bi- 
em në dëshpërim lidhur me fatin e shpirtit gjerman. 

Por vëmë re se ky konstatim u shoqërua ndër ne me 
praninë e një dyshimi në forcat e veta të disa natyrave 
me prirje për të depërtuar në thellësi të këtyre dukuri- 
ve. Lindi dyshimi se, pas pararendësve të shquar, nuk 
ishte e mundur të ecej përpara në rrugën për të arritur 
qëllimin e vënë. Në shumë raste, gjykimet për rëndë- 
sinë dhe vlerën e kulturës greke u zbehën, madje deg- 
raduan, u dëgjuan zëra për epërsinë tonë të padisku- 
tueshme në të gjitha drejtimet karshi kulturës greke 
dhe mendimit grek, ndërkohë u shtuan lëvdatat pa 
bereqet të “harmonisë greke”, “bukurisë greke”, 
“gazmendit grek”. Dhe pikërisht në rrethet, që duhej 
ta kishin për nder të pinin kurdoherë nga burimet e 
pastra dhe të shëndetshme greke për të mirën e arsimit 
gjerman, siç janë rrethet e profesorëve të shkollave të 
larta, vihet re një heqje dorë nga kjo kulturë, një qën- 
drim skeptik ndaj saj, deri edhe kundërshtim i idealit 
helen dhe falsifikim i kësaj trashëgimie të vyer. Bie 
në sy paaftësia për të qenë korrektor i saktë i teksteve 
greke, pazotësia për të qenë një përvetësues i denjë i 
tyre, fshehja pas nocionit “përvetësim historik” të 
brendisë së tyre, ashtu si është vepruar edhe me tekste 
të tjerë të vjetër, por duke ecur në gjurmët e historio- 
grafisë sonë të sotme, domethënë, duke e vënë theksin 
në epërsinë e padiskutueshme të kulturës sonë mbi 
çdo kulturë tjetër, përfshi këtu edhe atë greke. Se, në 
qoftë se “gazetari”, ky skllav i letrave të sotme, në 
çdo sferë të jetës ka filluar të lartësohet mbi profesorin, 
dhe këtij të fundit s'i mbeti tjetër veçse të përshtatet, 
të shkruajë në manierën e gazetarit, “me elegancë të 
jashtme”, kuptohet, dukuri si kjo s'ka si të mos shihet 

me antipati e mospranim, sepse studimi i lashtësisë 
kërkon thellim, kërkon depërtim në themelin e theme- 
leve, kërkon dhe studim me analogji të dukurive, e 
paskëtaj të nxirren përfundime të pjekura, lidhur me 
zgjimin dhe gjallërimin përsëri tek ne të shpirtit dio- 
nisian, të ringjalljes së tragjedisë. Nuk njohim ndonjë 
epokë tjetër historike, e cila të na e paraqiste arsimin 
dhe të ashtuquajturin art të vërtetë aq të tjetërsuar e 
deri armiqësor me njëri-tjetrin, si në kohën tonë. Për 
ne është e qartë përse një arsimim aq i holluar e urren 
artin e vërtetë: sheh në të fundin e vet. Po mos, vallë, 
i kaloi koha kësaj forme kulture (sokratiko-alekasan- 
drine), nëse na përfaqësohet sot nga një arsim aq i 
brishtë” A mos vallë heronj si Gëteja dhe Shileri nuk 
arritën dot t'i hapnin portat e magjishme, që të çonin 
në majat mahnitëse helene2 Pavarësisht nga lufta e 
tyre titanike, puna nuk shkoi më larg se shprehja e 
pikëllimit për atë të shkuar të pakthyeshme. Ç'mund 
të shpresohej atëherë, se do bënin pasardhësit, po të 
mos hapej porta nën ndikimin e tingujve mistikë të 
zgjimit rishtas të muzikës së tragjedisë2 

Le të mos orvatet kush për të na dobësuar 
besimin në ringjalljen e ardhshme, të afërt të lashtësi- 
së helene, mbi këtë besim mbështetet shpresa jonë 
për përtëritjen dhe pastrimin e shpirtit gjerman për- 
mes zjarrit të muzikës. E ç'tjetër mund të na mbushë 
me shpresa se kjo do të arrihet2 Sytë tanë kërkojnë 
më kot qoftë edhe ndonjë filizë të rritet në terren pje- 
llor, ngado të hedhësh sytë sheh vetëm pluhur, rërë, 
shtangie, kalbëzim. E si të mos kërkojmë në këtë 
shkretëtirë të sotme, në këtë mjedis të rrethuar nga 

tmerri, qoftë edhe një rrugë të vetme për të dalë” Se 
njëri prej të mëdhenjve tanë atë na e tregoi, ky është 
Shopenhaueri, po ja që në kohën e sotme po paraqitet 
shpresëhumbur, ndonëse në gji i vlon ashku i pa- 
shuar për të gjetur të vërtetën. Përbri tij nuk ke kë të 
vësh tjetër. 

i Dhe sa shumë e sa shpejt transformohet në 
sytë tanë kultura jonë, e paraqitur nga ne në ngjyresa 
aq të errëta, kur ledhatohet nga sytë magjepsës të Dio- 
nisiti Cikloni i pamëshirshëm e merr me vete çdo gjë 
të vjetër, të kalbur, të thyer, me kthetrat e veta e ngre 
lart. Ngrejmë kokën dhe shohim mos na shpaloset në 
gjelbërimin e saj këndellës, në vrullin e saj përtëritës. 
Dhe e rrethuar nga ky bollëk jete, nga kjo vuajtje dhe 
nga ky gëzim i përgjithshëm ngrihet lart tragjedia, 
është ajo që mban vesh dhe përtërihet, kur dëgjon 
meloditë, e dikurshme, jetëdhënëse, është ajo që na 
kumton për nënat e qënies: Ëndrrën, Vullnetin, Pikë- 
llimin.1 

Po, or miqi Besoni së bashku me mua në jetën 
dionisiane dhe në rilindjen e tragjedisëi Koha e njeriut 
sokratian iku. Armatosuni me mjetet e reja, mos u 
habisni në do të përkulin kokën te këmbët tuaj tigri 
dhe pantera. Vetëm një gjë ju kërkohet: të keni burrëri 
- tëjeni njeri tragjik, ju pret shpërblimi. Jeni ju ai që do 

ta shoqërojë Dionisin në rrugën e tij nga India në Gre- 
qil Bëhuni gati për luftën e tmerrshme, por kini besim 
në magjinë e perëndisë suaji 

Duke hequr dorë nga ky ton qortues dhe du- 
ke kaluar në një ton tjetër, që shpreh më shkoqur hu- 
morin tim, po e theksoj se vetëm te grekët mund të 
mësohet si të bësh dhe çfarë të bësh për t'i rikthyer 
popujve tragjedinë. Se populli që u përlesh me persët 
ka qenë popull i mistereve tragjike, një populli si ky 
i nevojitej tragjedia si ilaç kurues dhe i shëndetshëm. 
Se kush mund të paralajmëronte që në këtë popull, 
që kishte përjetuar të gjitha konvulsionet e demonit 
dionisian gjatë sa e sa brezave, një ditë të bukur do të 
ishte i zoti të ndërmeërrte e të kryente me ndjenjë sa 
e sa operacione politike, ta bënte këtë më dinjitet, të 
shfaqte instinkte të vërteta patriotike, të shpaloste 
shpirtin e luftëtarit primitiv, burrëror” Se sa herë që 
vihen re shfaqje të shtysave dionisiane, siç janë ato 
që lidhen me çlirimin dionisian nga prangat e indivi- 
dit, vihen re shenja të dobësimit të instinkteve politike, 
deri në ngjalljen e indiferentizmit ndaj politikës, veç, 

nga ana tjetër, është jashtë çdo dyshimi se perëndia 
Apolon është në të njëjtën kohë edhe gjeni i principii 
individuationis, kurse shteti dhe patriotizmi s'kanë si 
qëndrojnë në këmbë pa konfirmimin e personit. Largi- 
mi nga orgjitë e çon popullin vetëm në një rrugë, në 
rrugën drejt budizmit indian, i cili në synimin drejt 
Asgjësë, për të qenë sa më i pranueshëm, ka nevojë 
për ca gjendje të pazakonta të eksituari, që e ngrejnë 
individin mbi hapësirën dhe kohën, që, nga ana e tyre, 
kushtëzojnë si të domosdoshme filizofinë, që ndih- 
mon përfytyrimin e njeriut në kapërcimin e gjendjeve 
të ndërmjetme, të rënda. Kështu dhe populli, duke u 
nisur nga domosdoshmëria e pranimit të pikëpamje- 
ve të caktuara politike, të synimeve politike, përfton 
një mpakje ndjenjash, një si ngurtësim të arsyes, shpre- 
hje më e qartë e së cilës është ajo që ndodhi me roma- 
kët në kohën e perandorisë së gjithëpushtetshme. 
Grekët, të ndodhur ndërmjet Romës dhe Indi- 
së, të tunduar tërë kohën për të zgjedhur ndërmjet 
tyre, mundën të hapin një rrugë të tretë, të tyren, të 
pastër në paraqitjen e vet klasike. Vërtet që nuk mun- 
dën ta ndjekin gjatë atë rrugë, por, kushedi, ajo ndaj 
dhe është e pavdekshme. Fjala që kanakarët e perën- 
dive vdesin herët ka kuptim e shtrirë në gjithçka, veç 
është e padyshimtë që së bashku me perënditë këta 
rrojnë përjetësisht. Nga dukuritë mjaft fisnike nuk ke 
si kërkon jetëgjatësi lisi dhe fortësi lëkure të regjur. 
Soliditeti brutal, siç ka qenë aii romakëve me naciona- 
lizmin e tyre të fryrë, s'ka si shpallet i përsosur. Në i 
bëfshim vetes pyetjen: ç'mjete shëruese paskan për- 
dorur grekët për të mbijetuar në kushte të mbarsura 

me tensione dhe ngarkesa të mëdha, mjete këto që i 
bënë,jo vetëm të mos i shpenzonin forcat në përpjekjet 
për sundimin e botës, por të ruanin të pacënuar gjithë 
ç'kishin më fisnike, një prej të cilave ka qenë edhe 
forca jetëdhënëse, përtëritëse e tragjedisë, vlera e ma- 
dhe e së cilës do të na bëhet qoftë edhe pjesërisht e 
qartë, po të na dalë e përfytyruar, ashtu siç ka qenë 
për grekët, si tërësi e forcave shëruese, si ndërmjetësu- 
ese te më të fuqishmit, por edhe si mishërim i vetive 
fatale të popullit. 

'Tragjedia thithi në veten e saj tërë lëngjet jetë- 
dhënëse muzikore, shfaqjet e tyre më të larta, bëri 
që muzika të përsosej në shkallën më të lartë, si te 
grekët ashtu dhe te ne. Krahas kësaj, tragjedia nxorri 
në skenë mitin tragjik dhe heroin tragjik, që, ashtu si 
titanët, përmblodhën në veten e tyre botën dionisiane, 
duke na e hequr nga shpatullat barrën, por, ama, edhe 
na privuan nga dëshira për ta jetuar atë botë, e cila 
duhejjetuar, dhe me atë që bënë i çuan të tjerët në kë- 
të fund tragjik. Se jeta e atëhershme ishte e mbushur 
cit me gëzime, në emër të të cilave përfundonte tragji- 
kisht heroi. Tragjedia vinte ndërmjet muzikës së vet 
me vlerë universale dhe shikuesit me perceptim dio- 
nisian iluzionin që lind miti, duke e shfrytëzuar muzi- 
kën si formën më të përshtatshme për t'i dhënë jetë 
dhe plasticitet mititj Mbi bazën e kësaj gënjeshtre fis- 
nike tragjedia arriti ta bënte njeriun t'i çlirojë forcat 
vetjake në vallet dithirambike, e bëri t'i jepet i tëri 
ngazëllimit nga liria e fituar. Pa këtë mashtrim, vetëm 
si muzikë ajo s'kishte për t'ia dalë dot mbanë. Miti 
na mbron nga muzika, por në të njëjtën kohë është 

miti ai që i siguron muzikës lirinë më të lartë. Në shë- 
një falënderimi, muzika i jep mitit tragjik një peshë 
metafizike, depërtuese dhe bindëse, pa të cilën fjala 
dhe figura artistike kurrë nuk do të arrinin ta kishin. 
Në kontaktin me shikuesin e tragjedisë janë të gjitha 
këto që lindin tek ai besimin te gëzimi më i lartë, rru- 
ga drejt të cilit kalon përmes vdekjes dhe mohimit. 
Shikuesit i duket sikur po i flet qartë pafundësia e 
pamatë e sendeve. 

Nëse me këto shprehje disi abstrakte arrita 
të krijoj një përfytyrim, qoftë edhe të vështirë, pikëri- 
sht tani, pas gjithë kësaj që pohova, s'kam si rri pa iu 
drejtuar lexuesve me lutjen ta konkretizojnë në shem- 
buj të mirëfilltë nga përvoja e tyre. Kuptohet, e kam 
fjalën për njerëzit që e njohin muzikën, që e çmojnë 
vlerën e saj, nuk merrem me ata, për të cilët muzika 
nuk është si gjuha amtare, të tillë kurrë nuk arrijnë të 
depërtojnë në fshehtësitë e saj të mahnitshme. U drej- 
tohem vetëm atyre, që e kanë bërë të tyren muzikën, 
që e ndiejnë veten në krahët e saj si në krahët e nënës, 
që dinë të lidhen me botën përmes kumbimit dhe 
përfytyrimeve që ajo lind. Pikërisht këtyre njohësve 
të vërtetë të muzikës po i drejtohem me pyetjen: “A 
mund ta përfytyroni njeriun që është i zoti ta percep- 
tojë aktin e tretë të “Tristanit dhe Izoldës” pa ndihmën 
e fjalës dhe të figurave artistike, në pamjen e saj të 
pastër, si një kompozim i madh muzikor dhe të mos 
drithërohesh në shpirt, të mos e ndiesh veten në krahët 
e mrekullisë2 Njeriu që e ndien veten si të ketë mbësh- 
tetur veshin në zemrën e vullnetit të përbotshëm dhe 
ndien si përhapet anekënd dëshira e tërbuar për të 

ekzistuar, herë si përrua i rrëmbyer dhe herë si krua 
gurgullues, ledhatues, ky njeri a nuk do mbeteji mah- 
nitur nga kjo mrekulli” Po a mundej të qëndronte i 
paanshëm brenda guaskës mjerane si prej qelqi të in- 
dividit, të duronte britmat e fuqishme të gëzimit dhe 
të dhëmbjes njerëzore, që i vijnë nga “hapësirat e pa- 
mata të natës së përbotshme”, dhe të mos sulej me të 
dëgjuar këta tinguj fyelli të ardhur nga atdheu që i li- 
ndi2 Po dhe në qoftë e perceptuar një vepër e tillë si 
diçka tërësore, pa mohuar ekzistencën e saj individua- 
le, edhe nëqoftëse një krijim i tillë nuk do ta asgjësonte 
krijuesin e saj, atëherë ku ta gjejmë përgjigjen e kësaj 
kundërtie2 

Në këtë rast ndërmjet eksitimit tonë të lartë 
muzikor dhe muzikës së sipërpermendur qëndron 
miti tragjik dhe heroi tragjik, si simbol faktesh univer- 
sale, për të cilët është e zonja të flasë vetëm muzika. 
Por si simbol-mit ai do të kishte mbetur në këtë rast 
jashtë nesh, i privuar nga çdo lloj veprimi, nuk do të 
na kishte tërhequr vemendjen me universalia ante rem. 
Pikërisht këtu çan përpara forca apoloniane, që synon 
ta rimëkëmbë të shkatërruarin individ, vepron me bal- 
samin shërues të gënjeshtrës. Befas na duket sikur 
kemi para syve vetëm Tristanin, ndiejmë si e pyet 
veten: “O melodi e vjetër2 Ç'deshe që më zgjove2” 
Ajo që më parë na ishte dukur psherëtimë e thellë, e 
mbytur, e dalë nga përqendrimi i qënies, tani na thotë 
vetëm: “Eshtë e shkretë hapësira e detit”. Aty ku du- 
hej të binim pa frymë, sepse po thuaj asgjë s'na lidhte 
më me këtë ekzistencë, shohim heroin e plagosur, por 
jo të vdekur, që thërret: “Të sulem përparal Të dëshi- 

roji Të kapitem deri në vdekje në këto synime dhe 
dëshira, të mos vdes nga pikëllimi i dëshiravet” Në 
rast se më parë këta tinguj therës na e çanin zemrën, 
tani pranë nesh qëndron Kurvenali, me fytyrën nga 
anija, që po e largon Izoldën. Sado e fortë është keqar- 
dhja jonë për të, në njëfarë kuptimi është kjo që na 
shpëton nga vuajtja e madhe, ashtu si miti-simbol na 
shpëton nga perceptimi i idesë së lartë të botës, kurse 
mendimi dhe fjala na shpëtojnë nga shfaqja jashtë e 
vullnetit tonë. Falë kësaj gënjeshtre të mrekullueshme 
apoloniane na duket sikur para nesh ngrihet lart mbre- 
tëria e tingujve, si figura të botës plastike, të plazmua- 
ra në mënyrë sa më delikate dhe sa më të përshtatsh- 
me, që na parashtron historinë e fatit të Tristanit dhe 
të Izoldës. 

Kështu fillesa apoloniane na shkëput nga e 
përgjithshmja dionisiane dhe na nxit ndjenja entuziaz- 
mi për individin, është kjo fillesë ajo që na lind ndje- 
nja të bashkëvuajtjes, që na i kënaq ndjenjat për të 
bukurën dhe të madhërishmen, na bën të anashkaloj- 
më tablotë e jetës së rëndomtë dhe na shtyn të përqen- 
drohemi në zbulimin e thelbit të dukurive. Është fille- 
sa apoloniane ajo që e shpëton njeriun nga vetëzhdu- 
kja orgjiestike, që e gënjen me ëndërr e iluzion, duke 
e bindur se nuk është aq e gjithëpushtetshme dhe uni- 
versale fillesa diqnisiane, i thotë se muzika shërben për 
të parë më mirë atë që është më e fshehtë dhe më thelbësore. E 
ç'nuk janë të zonjat të bëjnë magjitë e këtij shëruesi të 
mençur, Apoloniti Fillesa dionisiane, duke u vënë në 
shërbim të fillesës apoloniane, përmes iluzionit që 
arrihet të krijohet, bën që të forcohet edhe veprimi i 

këtij të fundit, kurse muzika është në fakt ajo formë 
arti, në të cilën derdhet brendia apoloniane. 

Me anë të kësaj harmonie të përjetshme, ku 
bashkohet drama e përsosur me muzikën, drama vetë 
arrin shkallën më të lartë të konkretizimit në figura, 
që e ka të pamundur ta arrijë drama e ngritur vetëm 
mbi fjalën artistike. Figurat, skenat, linjat e veçanta të 
melodisë thjeshtohen në sytë tanë deri në qartësinë 
më të madhe, tërësia e këtyre linjave arrihet me anë 
të këmbimit të harmonive, që transmetojnë ecurinë e 
ngjarjeve, është ky këmbim harmonish ai që na e kon- 
kretizon raportin ndërmjet sendeve, të perceptuar prej 
nesh me anë të ndjenjave, por jo përmes formash ab- 
strakte, mësojmë se pikërisht në këto raporte zbulohet 
thelbi i karaktereve, i linjave melodike. Ndërkohë vë- 
më re sa shumë thellësi na del përpara falë muzikës, 
është ajo që e shndërron veprimin e thatë skenik në 
ndërthurje këndellëse dhe prekëse ngjarjesh, me këtë 
edhe shikimi ynë i dukurive zgjerohet dhe thellohet, 
gjithçka duket si e ndriçuar nga brenda. E ç'mund të 
na jepte të ngjashme me këtë vetëm krijuesi me fjalë2 
Veç, në qoftë se edhe tragjedia muzikore e mbështet 
gjithçka në fjalë, fort mirë nga kjo mund të zbulojmë 
substratin dhe vendlindjen e fjalës, mund t'i sqarojmë 
vetes procesin e brendshëm të lindjes së saj. 

Për këtë proces që sapo analizuam mund të 
themi që është një iluzion i shkëlqyer, pjellë e të sa- 
popërmendurit mashtrim apolonian, detyra e të cilit 
është të na çlirojë nga tepëria e fillesës dionisiane. 
Në thelb raporti ndërmjet muzikës dhe dramës është 
në të kundërtën e kësaj që thamë. Muzika është ideja 

e vërtetë e botës, drama është vetëm pasqyrim i kësaj 
ideje, është hija e muzikës e veçuar prej saj. Sado fort 
e ndriçofshim nga brenda figurën, kjo kurdoherë do 
të mbetet vetëm dukuri, nga ku nuk del ndonjë urë, 
që na çon në të vërtetën konkrete, në zemrën e botës. 
Kurse pikërisht nga kjo zemër dhe na flet muzika, 
gjithçka tjetër mund të na jap të dhëna për këtë thelb, 
por thelbin e vërtetë ato nuk e shterojnë dot, deri në 
fund do të mbeten paraqitja e jashtme e këtij thelbi. 
Me idenë e përhapur shumë për kundërtinë ndërmjet 
trupit dhe shpirtit nuk shkon dot larg, me këtë nuk e 
shpjegon dot deri në fund raportin që ekziston ndër- 
mjet dramës dhe muzikës, vetëm ngatërrohesh. Kurse 
vrazhdësia filozofike e kësaj kundërvënieje duket qa- 
rtë në thëniet e estetëve tanë. Për arsye të panjohura 
prej nesh, kjo thënie s'kaloi shumë dhe u shndërrua 
në dogmë. 

-Në qoftë se përmes analizës që bëmë, na doli 
se fillesa apoloniane në tragjedi me rrugën e mashtris 
mit doli fitimtare mbi elementin fillestar muzikor dio- 
nisian dhe e shfrytëzoi këtë të fundit për qëllimet e 
veta, dhe pikërisht për ta bërë dramën deri në fund 
të qartë, kësaj i duhet shtuar me doemos edhe kufizi- 
mijo pak i rëndësishëm: në pikën e tij më të qënësish- 
me ky mashtrim apolonian u shpërthye dhe u asgjë- 
sua. Drama që shpaloset në sytë tanë me ndihmën e 
muzikës, me qartësinë dhe saktësinë e përsosur të 
lëvizjeve dhe të figurave, që të kujton pëlhurën e bu- 
kur që del nga tezgjahu, të kujton fillin endës që herë 

ulet dhe herë ngrihet sipas ritmit të punës, në tërësinë 
e vet arrin të kryejë veprime, të cilat qëndrojnë matanë 
ndikimeve apoloniane artistike. Në tërësinë e veprimit në 
tragjedi fillesa dionisiane përsëri përfton epërsi, tra- 
gjedia mbyllet me tingëllime të tilla, që në asnjë mëny- 
rë nuk kishin si përftoheshin falë fillesa apoloniane 
të artit. Pra, mashtrimi apolonian mbetet ai që është, 
domethënë, mbulim gjatë veprimit të tragjedisë të ve- 
primit dionisian, por që, nga ana e vet, është aqi fuqi- 
shëm, saqë e detyron vetë dramën apoloniane të hyjë 
në një sferë veprimi të tillë, ku detyrimisht flet me 
mençuri dionisiane dhe e flak tej nga vetja dukjen 
apoloniane. Kështu, kjo ecuri procesesh, e vështirë 
për t'u ndjekur, që bazohet në gërshetimin e fillesës 
apoloniane me atë dionisiane në tragjedi, mund të 
shprehet fare qartë përmes aleancës simbolike që ek- 
ziston ndërmjet këtyre dy perëndive: Dionisi flet me 
gjuhën e Apolonit, më në fund, edhe Apoloni flet me 
gjuhënë Dionisit. Me këtë dhe arrihet qëllimi më i 
lartë i tragjedisë dhe i artit në tërësi.) 

Dhe tani, mbështetur në përvojën s tij, gjithse- 
cili le ta përfytyrojë veprimin e tragjedisë muzikore 
të vërtetë ashtu siç është. Më duket se pas këtyre 
shpjegimeve të plota njeriu me përvojë di t'i vërë në 
vendet e veta gjërat. Le të kujtohet si e ndiente veten 
të lartësuar shpirtërisht, kur shihte të shpalosej para 
syve të tij miti, kur i dukej se paska forcë shikimi jo 
vetëm në sipërfaqe por edhe në brendësi, i dukej se 
pikërisht tani, i ndihmuar nga muzika, sheh vrundujt 
e vullnetit, luftën e motiveve, shpërthimin e pasione- 
ve, sheh të gjalla figurat vepruese dhe vetja i duket 
se paska fatin e mirë të njihet deri dhe me shfaqje nga 
më të holla të artit, të kapë lëvizjet më të mistershme 
të shpirtit. Ndërkaq, bashkë më këtë, i ndodh që me 
më pak përcaktueshmëri të ndiejë vargun e gjatë të 
ndikimeve apoloniane, dhe kjo s'ia jep atë kënaqësi 
që fiton njeriu kur vegjeton i pavullnetshëm dhe ve- 
tëm vrojton, ndiesi që ta jep poeti epik dhe artistët 

apolonianë në përgjithësi. Me fjalë të tjera, nuk arrin 
në këtë gjendje perceptimi të pavullnetshëm të përli- 
gjë botën e individualizuar, që është dhe kulmi arritj- 
es së artit apolonian. E sodit botën e ndriçuar të ske- 
nës dhe aty për aty e mohon atë. Sheh para vetes hero- 
in tragjik në paraqitjen e vet të plotë epike dhe megji- 
thatë gëzohet kur e sheh të vdesë. E kupton ç'ndodh 
në skenë, por ja që kërkon të kapë të paarritshmen. E 
ndien përligjien e veprimeve të heroit, por shpirti i 
lartësohet kur sheh se si veprimet zhdukin fajtorët. I 
dridhet shpirti para vuajtjeve të tij, por sheh në këto 
vuajtje fillimin e një gëzimi të madh, që s'ka fund. 
Sheh më shumë dhe më thellë, sheh si askurrë, e prapë 
se prapë do të dëshironte të verbohej. E nga i vjen ky 
dyzim i çuditshëm, kjo thyerje e apolonianes, përveç- 
se nga magjia dionisiane, që, duke krijuar dukjen e 
jashtme të eksitimit maksimal të shpërthimeve apolo- 
niane, është i zoti t'i mposhtë dhe t'i vërë në shërbimin 
e vet.iMiti tragjik mund të kuptohet vetëm si mishërim 
në figurai mençurisë dionisiane me mjete apoloniane 
të artit, është ky ai që e çon shpalosjen e dukurive në 
kufijë të tillë, ku i fundit mohon vetveten, dhe përsëri 
kërkon strehë në gjirin e reales së vërtetë, dhe këtu së 
bashku me Izoldën këndon këngën metafizike të mje- 
llmës: 


Në dallgët e egërsuara, 

Në këngën e hapësirës, 

Në frymëmarrjen e gjerë të botëve 
Të shkrihem, 

Të zhdukem, 

Të harrohem... 
Ç'ngazëllimi... 


Kështu e përfytyrojmë artistin tragjik të përso- 
surl E përfytyrojmë si i krijon figurat në ngjashmëri 
me Apolonin, këtë perëndi të individumit, që s'ke si e 
quan “imitim natyre”, si, mandej, fillesa e fuqishme 
dionisiane me vrullin e vet e merr me vete këtë botë 
dukurish, për të na dhënë pas kësaj parandjenjën e 
festës artistike në gjirin e krijuesit të parë të botës: Po 
ja që për këtë vëllazërim të dy perëndive të artit, të 
Dionisit dhe të Apolonit, estetët tanë sot nuk kanë 
ç'të thonë, në një kohë që humbasin shumë kohë në 
karakterizimin e tragjikes, duke e kufizuar shfaqjen 
e tragjikes në luftën e heroit me fatin e tij, në fitoren e 
tij si triumf i së mirës mbi të keqen, në lartësimin e 
sublimes. Më duken pak largëpamës këta estetë, çdo 
gjë e kufizojnë në sferën e moralit, të luftës ndërmjet 
të mirës dhe të keqes. Që nga koha e Aristotelit, nuk 
u arrit të shihej tragjedia nga pozita e shikuesit, është 
pohuar që bashkëvuajtja dhe tmerri bëjnë të lehtëso- 
het shpirti i shikuesit, i ndodhur nën shungullimin e 
ngjarjeve rrëqethëse, ndonjëherë është folur edhe për 
ndjenjat e lartësimit dhe rolin fisnikërues të tragjikes, 
në përsosjen morale të shikuesit, që vjen nga triumfi 
faktik i parimeve, në emër të të cilëve sakrifikohet 
heroi, dhe, sipas bindjes që kam, për shumë njerëz 
vetëm këtu synon të dalë veprimi tragjik. Kurse për 
mua këta njerëz, me në krye estetët shpjegues, asgjë 
nuk kanë kuptuar në shprehjen që tragjedia është arti 
më i lartë, 1 mirënjohuri patologjik katarsis (pastrim) i 

Aristotelit, që filologët ende s'e kanë të qartë në duhet 
parë si dukuri mjekësore apo morale, më sjell në men- 
dje një sentecë të Gëtes: “Po të mosjetë në mes interesi 
patologjik, - ka thënë ai, - as unë s'do kisha përse i 
drejtohesha diçkaje tragjike, më me ëndje do ta shma- 
ngia se do ta preferoja. Pa të nuk do kishim epërsinë 
e famshme të të vjetërve, të cilët patosin më të lartë e 
shihnin si lojë në lëmin e estetikës, ndërkohë që ne 
jemi të detyruar të merremi me të natyrshmen, me 
besnikërinë ndaj natyrës, për të krijuar diçka të ngja- 
shme me të. “Kësaj pyetjeje ne sot mund t'i përgjigje- 
mi pozitivisht, sepse pikërisht tragjedia muzikore 
është shembulli më i qartë që tregon se si patosi më i 
lartë ishte për grekët lodër estetike: Kjo na bën të the- 
mi që dukuria e tragjikes është paraqitur prej nesh 
me vërtetësi të plotë. 

Është i vërtetë përfundimi, se me rilindjen e 
tragjedisë rilind edhe shikuesi estetik i saj, ndërsa deri 
më sot kishte qënë shikuesi me pretendime përgjys- 
më nga sfera e moralit dhe përgjysmë nga sfera e 
shkencës, ishte “kritiku”. Vrojtimet e bëra prej tij kanë 
qenë artificiale, vetëm së jashtmi kanë qenë të lyera 
me dukuri jete. Si autori, si artisti i skenës nuk kanë 
ditur si t'ia bënin me këtë shikues “kritik”, ndërkohë 
janë përpjekur të gjejnë ndopak mbetje jete në këtë 
qënie boshe, të pazotin për të fituar kënaqësi. Dhe ky 
shikues “kritik” është pjellë e edukatës së marrë, ësh- 
të nxënësi, studenti, madje dhe femrat e pafajshme. 
Disa artistë më fisnikë bënë llogari të luanin me ndje- 
njat moralo-fetare të shikuesve, u morën me zëvendë- 
simin e tronditjes së mirëfilltë artistike që mbartin ske- 

nat nga jeta me efekte të natyrës fetare. Ka edhe artistë 
që marrin përsipër t'i komunikojnë shikuesit ndjenja 
të fuqishme social-politike, për ta bërë shikuesin të 
heq dorë nga tronditjet artistike dhe të ndodhet nën 
pushtetin e ndjenjave patriotike, luftarake, apo të dë- 
nohet krimi dhe vesi. Një tjetërsim i tillë i synimeve 
të artit s'kishte si të mos çonte në vendosjen e kultit 
të tendencës, por ndodhi ajo që s'kishte si të mos ndo- 
dhte kur kemi përpara shprishje të artit, që këto ten- 
denca u zvetënuan shpejt, u hoq dorë nga shfrytëzimi 
i teatrove si institucione për edukimin moral të popu- 
Ilit, që edhe në kohën e Shilerit kishte ende kuptim, 
por që tani mbahet si diçka që ngjall vetëm kureshtje. 
Që nga minuta kur kritiku pushtoi teatrin dhe 
sallën e koncertit, gazetari pushtoi shkollën dhe shtypi 
pushtoi shoqërinë, arti u bastardua, u shndërrua në 
mjet argëtimi, madje, të cilësisë së ulët, ndërsa kritika 
për të bukurën filloi t'i shërbente këtij misioni të ri 
dhe lozi rolin e ndërlidhësit të artit me shikuesin, që 
tani as që shquhej më për origjinalitet. Përcaktimin 
më të mirë të kësaj dukurie na e ka dhënë Shopenhau- 
eri, kur ka folur për përçudnimet e trilluesve në art. 
Kurrë ndonjëhërë më parë nuk është derdhur aq shu- 
më lumë llafologjie për artin sesa në kohën e tanish- 
me, kurrë ndonjëherë s'e kanë çmuar aq lirë. A mund 
të takosh sot ndonjë, me të cilin të kishe mundësi të 
flisje përsëmbari për Bethovenin dhe për Shekspirin2 
S'e kam fjalën te diversiteti i mendimeve, gjithsecili 
paraqet nivelin arsimor e kulturor kur shprehet, fjalën 


e kam te brendia. 
Nga ana tjetër, ndonjë nga ata me dhunti dhe 

me natyrë fisnike, ndonjë që s'i ka shpëtuar dot ndiki- 
mit barbar të kriticizmit, ende nuk po del të na e 
shpreh atë që ndien, qoftë, bie fjala, të thotë ç'përshty- 
pje i la ekzekutimi i arrirë i “Loengrinit”. S'e thotë 
dot po të mos ndihmohet nga dora e ndokujt, kështu 
që edhe këto ndjenja aq të forta, që s'kanë të krahasuar 
me asgjë, mbeten të pashprehura, dalin si rastësore, 
si një diell misterioz, që shuhet pas ndriçimit të beftë 
e të fuqishëm. Por, sidoqoftë, në ato minuta një i këtillë 
e kuptoi ç'do të thotë të jesh dëgjues i vërtet estetik. 


182 





23 


Kush dëshiron ta vërë veten përpara provash 
të vërteta, në qoftë pinjoll i shikuesit të vërtetë estetik, 
apo i përket kategorisë sokratiane-kritike të njerëzve, 
ky le ta pyes me sinqeritet veten për ndjenjën që pro- 
von, kur sheh në skenë një çudi. Mos iu fyhen ndjenjat 
historike, që kërkojnë shkakun dhe pasojën logjike, 
mos i pranojnë ato ndjenja, qoftë edhe me naivitet fë- 
mijëror, kur shohin ç'ndodh në skenë, apo ndjenjat 
që përjeton, provojnë në këtë rast diçka tjetër” Vetëm 
kështu do të arrijë të masë sa është në gjendje ta kup- 
tojë mitin, këtë figurë të koncentruar të botës, që për 
nga natyra e tij nuk ka si bën pa çudinë. Më e mundsh- 
me na duket të jetë kjo: i degraduar nga arsimi i so- 
tëm, do ta pranojë ekzistencën e mitit vetëm në të ka- 
luarën historike. Kurse unë them se, pa mitin, çdo 
kulturë e humbet karakterin e saj të gjallë krijues, hu- 
mbet forcën e vet të nartyrshme, sepse horizonti iartit 
hapet vetëm përmes mitit, është ai që e bën të jetë 

një, të jetë unik. Forcën e fantazisë, ëndrrat apoloniane 
i shpëton vetëm miti, është ai që ua pret vrullin shka- 
përderdhës. Figurat e mitit duhet të qëndrojnë sogje- 
tare, nën mbrojtjen e tyre kultivohet shpirti, me flamu- 
rin e tyre burrat hidhen në beteja jete, madje dhe shteti 
nuk gjen dot ligje të pashkruara, përmes miteve ruhen 
lidhjet me fenë, sepse edhe ajo nga përfytyrimi mitik 
ka lindur. 

Le të vëmë tani përbri këtij njeriu atë tjetrin, 
njeriun abstrakt, me edukim abstrakt, me zakone ab- 
strakte, me ligje po abstrakte, por dhe me shtet abstra- 
kt, po përfytyrojmë tani edhe bredhërimin frelëshuar 
të fantazisë në këto kushte, përfytyrojmë kulturën pa 
ndonjë themel të fortë, të qëndrueshëm, që vetëm me- 
kanikisht përvetëson ato që kanë ndodhur, dhe për- 
para nesh ngrihet kultura jonë e sotme, rezultat i so- 
kratizmit, që synon ta asgjësojë mitin. Njeriu ynë i 
zhveshur nga miti është i uritur, gërmon dhe kërkon 
ku mundet dhe si mundet. Po ç'tregon kjo prirje e 
papërmbajtshme e kulturës së sotme për të rrëmuar, 
prirja për ta rrethuar veten me një numër të madh 
kulturash, kjo etje për njohje, ç'na tregon tjetër përveç 
se humbjen e mitit” Humbjen e gjirit, ku u ushqye 
dhe lulëzoi, humbjen e nënës” E ç'mund të jetë tjetër 
kjo kulturë përveç se gllabëruese e etur e ushqimit 
që i del përpara, por kushijep asaj diçka të vlefshme, 
kur e sheh që s'u ngop me atë vlerë që tanimë e ka 
gëlltitur, aq më tepër kur e sheh që ç'gëlltit, e kthen 
në “kritikë dhe histori” 2 

Na dhimset edhe populli gjerman, që në më- 
nyrë të pandashme është gërshetuar me kulturën, siç 

ka ndodhur dhe me Francën. Na tmerron fakti që këtë 
shkrirje ne e konsiderojmë ogur lumturie, kurse në 
të vërtetë kultura jonë sot nuk ka asgjë të përbashkët 
me thelbin fisnik të karakterit tonë popullor. Dhe 
shpresat i kemi varur në krijimin e bindjes se forca e 
shëndetshme, primitive që ende gëlon në jetën tonë 
kulturore, e fshehur prapa regëtimave të arsimit, ndo- 
njëherë do të dalë triumfuese, ndonëse një dukuri e 
tillë po vihet re vetëm në raste të veçanta, dhe përsëri 
përgjumet, duke ëndërruar për zgjimin e ardhshëm. 
Nga kjo pafundësi lindi Reformacioni gjerman, në 
koralen e të cilit për herë të parë tingëlloi melodia e 
muzikës së ardhshme gjermane. Ky kor luterian ishte 
aq i thellë, aq burrëror dhe aq i përzemërt, ishte aq 
pafundësisht i mirë dhe ledhatues, sa të kujtonte tin- 
gujt e parë dionisianë që të bëjnë për vete aq sa ta 
skllavërojnë shpirtin, na kujton afrimin e pranverës. 
Që aty zuri fill çdo gjë e madhërishme dhe e mreku- 
llueshme e muzikës gjermane, së cilës i detyrohemi 
edhe ringjalljen e mitit gjermani 
E di që do më duhet ta çoj mikun tim, që më 
ndjek me aq përkushtim, në lartësitë e soditjeve vetmi- 
tare, ku ka për të gjeturjo shumë bashkudhëtarë, dhe 
dua t'i jap zemër, duke e porositur, të mbahet sa më 
fortë pas grekëve, të këtyre shoqëruesve të përndritur 
në rrugën që duam të bëjmë.jSe te grekët i huazuam 
figurat e mrekullueshme të perëndive, falë tyre arri- 
tëm të përcaktonim kuptimin tonë të tragjedisë. Fundi 
i tragjedisë greke, siç € thamë, na paraqitet si proces 
shkëputjeje prej atyre dy perëndive, Apolonit dhe 
Dionisit, që janë dy synime të fuqishme artistike. Në 

përputhje me këtë proces ndodhi dhe degradimi i ka- 
rakterit grek, që na bëri të mendoheni thellë sa shumë 
që ngjizen me shoshoqin arti dhe populli, mitet dhe 
zakonet, tragjedia dhe shteti. Vdekja e tragjedisë ishte 
dhe vdekja e mitit. Para kësaj grekët ishin mësuar ta 
lidhnin gjithçka me mitin, ata edhe përjetimet për bo- 
tën i transmetonin përmes mitesh, dhe nga kjo e afër- 
mja dhe e tashmja për ta ishte sub specie acterni dhe në 
njëfarë kuptimi ishte jashtëkohore. Në këtë rrjedhë 
jashtëkohore përfshihej edhe shteti, edhe arti, për të 
kërkuar prehje nga egërsia e çastit. Dhe çdo popull, 
ashtu si dhe çdo njeri, përfaqëson vlerë për aq kohë 
sa shmang damkën e përjetësisë, sepse kështu shkulet 
nga bota dhe pa dashje shfaq bindjen për natyrën rela- 
tive të kohës dhe të përjetësisë, domethënë, për vlerën 
metafizike të jetës. Dukuria e përkundërt me këtë ka 
vend, kur populli fillon dhe e ndien veten qënie histo- 
rike, fillon t'i shëmbë ledhet mitike dhe gardhet miti- 
ke, që e bënë të na paraqitet tokësor në dëmin e vet, e 
çon në shkëputjen nga e kaluara metafizike, e pavetë- 
dijshme e ekzistencës. Arti grek dhe veçanërsht tra- 
gjedia greke e përmbajtën rënien e mitit, e mënjanuan 
zhdukjen e tij. Për të bërë jetë të amulltë, boshe, duhe- 
shin zhdukur mitet dhe gjithë ç'lidhej me ta. Prirja 
metafizike edhe sot përpiqet të krijojë, qoftë edhe të 
- dobësuara, formajete të përndritur, dukei dhënë rru- 
gë vrullit sokratian drejt shkencës, por në fazat e ulta 
të zhvillimit një prirje e tillë do të çonte në kërkimin 
frenetik të rrugëdaljes, e kjo do shoqërohej me grum- 
bullimin në një vend të miteve dhe të bestytnive. The- 
ksojmë se në këtë gjendje të papërcaktuar qëndroi 

heleni, deri sa e gjeti rrugëdaljen në ngazëllimin grek 
dhe në mendjelehtësinë greke, me të cilët e mbuloi 
dhe më pas e kaperceu këtë gjendje frenezie. 

Që nga koha e rilindjes së lashtësisë aleksan- 
drino-romake në shekullin e pesëmbëdhjetë, pas një 
pushimi të gjatë, të vështirë për t'u përshkruar, ne iu 
afruam tani aq pranë asaj gjendjeje përmes përshkri- 
mit të mësipërme, saqë bie lehtësisht në sy. Po ajo 
prirje për të parë me kërshëri e lakmi atë që ka tjetri, 
kërkimi i ethshëm i diçkaje të re, endja e beduinit në 
shkretëtirë, lakmia për tryezën e shtruar nga tjetri, lav- 
dërimi deri dhe hyjnizimi i të sotmes, ja disa nga ka- 
rakteristikat që të shtyjnë të mendosh se në zemrën e 
kësaj të reje diçka e rëndësishme nuk shkon, dhe ajo 
që nuk shkon është mungesa e mitit. Nuk është e lehtë 
të shartosh një mit të huaj me tëndin, pa dëmtuar bi- 
mën amë, ndodh që druri të jetë aq i fortë dhe i shën- 
detshëm, saqë s'kalon shumë dhe e largon të huajën 
nga vetja, por si rregull, ajo vetë fishkete thahet, vdes. 
Ne e çmojmë aq lart thelbin gjerman dhe kemi aq shu- 
më besim në forcën e tij vitale, saqë kemi të drejtë të 
shpresojmë që s'ka për ta pranuar në trupin e tij ele- 
mentin e huaj, besojmë që shpirti gjerman do t'i thërras 
mendjes dhe do t'i çajë përpara. Ndokujt mund t'i 
duket që ky shpirt duhet ta fillojë luftën me largimin 
prej trungut të vet të gjithçkaje romane, shfaqjen e ja- 
shtme të kësaj e shohim në luftën e fundit, kurse shtysa 
e brendshme duhet kërkuar në shpirtin e garës, në 
përpjekjen për të qenë kurdoherë i denjë të mbartësh 
emrin të parëve, të Luterit, të poetëve dhe shkrimta- 
rëve tanë të mëdhenj. Por le të mos pandeh që mund 

ta bëjë këtë luftë, duke shmangur perënditë amtare, 
mitologjinë e vendit të vet, “pa kthyer” aty ku duhet 
gjithçka gjermane. Në ngrittë kokën për të parë se 
kush do jetë prijësi, që do ta bëjë ta kthejë atdheun e 
humbur, le të dëgjojë zërin e ëmbël, të kumbimshëm 
dionisian, është ky ai që do t'ja tregojë rrugën dhe do 
ta çojë ku duheti 

Folëm për gënjeshtrën apoloniane si për veçori 
të ndikimit artistik të tragjedisë muzikore, që ka për 
qëllim të na shpëtojë nga shkrirja jonë me muzikën 
dionisiane, ndërkohë që eksitimi ynë muzikor ka mu- 
ndësi të shkarkohet dhe të shpërndahet në fushën apo- 
loniane në formën e një bote të ndërmjetme, të duksh- 
me. U orvatëm të tregojmë sesi përmes këtij shkarki- 
mi, kjo botë e ndërmjetme e ngjarjeve skeriike, në për- 
gjithësi drama, bëhet si e ndriçuar nga brenda, bëhet 
e kuptueshme, që nuk arrihet dot nga format e tjera 
të artit apolonian. Pra, u detyruam ta pranojmë që ar- 
ti i madh ka pas marrë krahë falë binjakëzimit të tra- 
gjedisë me muzikën, që kushtëzohet nga aleanca vë- 
llazërore e Apolonit me Dionisin.) 

Eshtë e vërtetë që figura e përndritur, gjatë 
këtij ndriçimi të brendshëm nga muzika, nuk e arriti 

dot ndikimin e vet të figurshëm, atë që mundi ta arrin- 
te eposi nuk e arriti dot. Se ne e vrojtuam mirë dra- 
mën, u përpoqëm të depërtonim me sytë pishë në 
brendësinë më të fshehtë të saj, por na u duk se përbri 
nesh rrëshqasin vetëm figura simbolike, vetëm na u 
duk se i ramë më të kuptimit më të thellë që këto fi- 
gura mbartin, ndërkohë që na e kishte ënda ta zbulo- 
nim të tërën, deri në fund, simbolikën e fshehtë, de- 
shëm të shihnim prototipin. Nuk na kënaqi tejduk- 
shmëria e habitshme e figurave, sepse na u duk që 
ato sa na zbulojnë nga vetja, po aq dhe na fshehin, 
është veshja simbolike e figurave ajo që na e mban 
diçka të mbuluar. Ama me këtë veçori të vetën na de- 
tyron të përpiqemi të depërtojmë më thellë, deri në 
zbulim të plotë, që kurrë nuk arrihet. 

Kush e ka provuar këtë ndjesi, e ka vënë re 
sa krejte përcaktuar dhe krejt e afërt kalon pranë nesh 
kjo që thamë në rastin e mitit tragjik, ndërkohë që 
shikuesit vërtet estetikë pohojnë se në rastin e vepri- 
mit karakteristik tragjik ky vrojtim paralel është veça- 
nërisht i theksuar. Po ta përfytyrojmë, përmes gjithë 
asaj që thamë, ç'ndodh me artistin tragjik, atëherë do 
na bëhet e qartë gjeneza e mitit tragjik. 

Ky mit ndan me sferën apoloniane ngazëlli- 
min e iluzionit dhe mundësinë e soditjes, dhe në të 
njëjtën kohë e mohon këtë ngazëllim dhe na bën të 
ndiejmë kënaqësi më të madhe duke e zhdukur botën 
e rreme, botën e iluzioneve. Brendinë e mitit tragjik e 
përbën një ngjarje epike me heroin zulmëmadh në 
qendër. Po ku fshihet, vallë, ai mister, që vuajtja për 
fatin e heroit, ndodhitë e pikëllueshme, motivet e për- 

kundërta, aq munduese të skenës, apo, po të shprehe- 
shim me gjuhën estetikës, pse tërë ajo shëmtirë dhe 
çharmoni përsëri e përsëri tregohet, pse paraqitet në 
forma të panumërta, me një pasion të veçantë, dhe 
ku pa, pikërisht te ai popull që ndodhej në kulmin e 
rinisë së vet të lulëzuar” E si ta shpjegosh këtë, në ra- 
st se kjo që thamë nuk i shërben përftimit të ngazëlli- 
mit më të madht 

Fakti që jeta përmban raste të panunërt tragje- 
dish, nuk mund të shërbejë si arsye për lindjen e kësaj 
apo të asaj forme arti, se arti nuk është thjesht imitim 
i realitetit objektiv, ai është plotësim metafizik i këtij 
realiteti. Miti tragjik, duke marrë pjesë në art, merr 
pjesë në kryerjen me sukses të detyrës iluminuste që 
ka arti në përgjithësi, por ç'ndriçon kur i paraqet du- 
kuritë e botës përmes figurës së heroit tragjik2 Më 
pak se çdo gjë na paraqet realen e kësaj bote, sepse 
na thotë drejtpërdrejt: “Pa shihni' Shihni më me ve- 
mendjet Ja ç'tregon akrepi në orën e ekzistencës su- 
aji” 

Dhe në këto çaste bota përjetoi mitin. E bëri 
për të na e treguar veten të përndritur” Në qoftë kësh- 
tu, atëherë në se konsiston kënaqësia estetike që pro- 
vojmë kur para nesh shpaloset fati i këtyre figurave2 
Pyetjen e shtroj lidhur me kënaqësinë estetike, duke 
e ditur fare mirë që shumë nga tablotë artistike na 
ngjallin edhe emocione deri tronditje morale, përmes 
bashkëvuajtjes, por edhe përmes triumfit moral. Veç, 
kush orvatet ta përqendrojë kuptimin e veprimit tra- 
gjik vetëm në përftimin e këtyre kënaqësive, ta shohë 
tragjedinë vetëm si burim moralizues, që e gjejmë tej 

e mbanë të përhapur në mendimin e sotëm estetik, le 
të mos pandehë se po sjellë ndonjë dobi. Nuk është 
se poijep hakun artit, që e ka për natyrë të jetë kurdo- 
herë i pastër. 

Për të shpjeguar si duhet mitin tragjik, kërke- 
së numër një është të zbulohet shkaku i kënaqësisë 
që ai fal pikërisht në sferën estetike, duke lënë mënja- 
në bashkëvuajtjen, tmerrin, anën e përsosjes morale 
të njeriut. Se si është e mundur që e shëmtuara dhe 
joharmonikja, që shtrihen në tërë brendinë e tragjedisë 
e të mitit tragjik, të ngjallë kënaqësi estetike2 

Tani do na duhet të hidhemi vrulltas në sfe- 
rën e metafizikës së artit. Me këtë rast e quaj të nevoj- 
shme ta përsëris edhe një herë tezën e parashtruar 
më parë, se vetëm si fenomen estetik ekzistenca dhe 
bota paraqiten të përligjur. E kuptuar kështu, detyra 
e mitit është të na bindë që edhe e shëmtuara dhe jo- 
harmonikja është lodër artistike, në të cilën Vullneti, 
në tërë ngazëllimin shekullor që ngërthen, luan me 
vetveten. Ky fenomen. parë, i artit dionisian, ndonëse 
na bëhet i qartë drejtpërdrejt përmes vlerës së padis- 
kutueshme të disonancës muzikore. Ashtu si në përgji- 
thësi muzika, e vënë përbri botës, është e vetmja që 
mund të na bëjë të kuptojmë ç'do të thotë ta përligjësh 
botën si fenomen estetik, ashtu dhe disonanca muzi- 
kore na e jep këtë mundësi për tragjedinë. Ngazëllimi 
që na lind nga miti tragjik ka po atë atdhe që ka dhe 
ngazëllimi që na lind nga disonanca muzikore.'Dioni- 
sizmi, me ngazëllimin e vet fillestar, të përftuar madje 
edhe nga pikëllimi dhe mundimet, është nëna e përba- 
shkët që lindi muzikën dhe mitin tragjik. 

A s'ju duket pas kësaj që detyra e vështirë e 
shpjegimit të thelbit të mitit tragjik tani sikur na u le- 
htësua” Se pas kësaj ne e kemi fare të qartë se ç'do të 
thotë në tragjedi të dëshirosh soditjen dhe në të njëjtën 
kohë të hedhësh sytë diku prapa kësaj që soditet, gje- 
ndje të cilën, të aplikuar në lidhje me konceptin tonë 
për disonancën muzikore, mund ta karakterizonim 
me fjalët: duam të dëgjojmë dhe në të njëjtën kohë 
duam të ndiejmë edhe atë që ndodhet jashtë së dëgju- 
arës. Ky synim yni drejt Pafundësisë, ky vrull flatrash 
i shpirtit të pikëlluar, krahas ngazëllimit më të madh 
nga perceptimi më se i qartë i realitetit na çojnë te 
mendimi se në të dyja gjendjet, njëlloj duhet ta pranoj- 
më si të tillë fenomenin dionisian, që në lojën e krijimit 
dhe të shkatërrimit të individit na zbulon ngazëllimin 
fillestar, atë që te Herakliti e gjejmë si forcë botëfor- 
muese të krahasuar me foshnjën, i cili, në lojë e sipër, 
i vendos si duhet gurët e tavullës, i mbulon me rërë 
dhe pastaj përsëri i nxjerr. 

Si përfundim mund të themi se për ta vlerë- 
suar si duhet aftësinë dionisiane të këtij apo atij popu- 
Ili, duhet të kemi parasysh jo vetëm muzikën e tyre, 
por në po këtë masë edhe mitin tragjik të tij, si dëshmi- 
tar të dytë të kësaj aftësie. Duke i vendosur pranë e 
pranë si muzikën ashtu dhe mitin, sepse ata janë të 
një gjaku, do të kemi të drejtë të supozojmë se me 
bastardimin e shpërbërjen e njërit prej tyre, në rastin 
tonë të mitit tragjik, lidhet shterimi dhe zvetënimi i 
së dytës, i muzikës, ashtu si me dobësimin e mitit 
s'ka si të mos bjerë në sy edhe dobësimi i aftësisë di- 
onisiane. Por si në lidhje me njërin, ashtu dhe në lidhje 

me tjetrin, pikëpamja jonë për zhvillimin e shpirtit 
gjerman mbetet jashtë çdo dyshimi: si në opera, ashtu 
dhe në karakterin abstrakt të ekzistencës sonë, të pri- 
vuar nga mitet, si në artin që është katandisur në nga- 
zëllimdhënës, ashtu dhe në jetën, e drejtuar nga no- 
cione para nesh, hapet me tërë forcën e vet natyra jo “ 
artistike, armiqësore përjetën e optimizmit sokratian. 
Për fatin tonë të mirë po nxjerrin krye edhe disa shenja 
që tregojnë se shpirti gjerman, pavarësisht nga gjithë 
këto, është i pamposhtshëm me paraqitjen e vet aq të 
shëndetshme, me thellësinë e forcës dionisiane, dhe 
na kujton kalorësin e dremitur në majën e një honi të 
paarritshëm, që andej na vjen kënga dionisiane, duke 
na lënë të kuptojmë se këtij kalorësi gjerman edhe ta- 
ni në ëndrrat e veta të rrepta, por këndellëse, i fanitet 
miti i lashtë dionisian. 

As në mendje nuk duhet t'i shkojë kujt që 
shpirti gjerman e humbi njëherë e përgjithmonë at- 
dheun e tij mitik, në një kohë që shumë qartë i percep- 
ton zërat e zogjve, që s'pushojnë së cicëruari dhe nga- 
zëllyeri këtë atdhe. Do të vijë dita dhe do zgjohet një 
mëngjes të freskët, pasi ta ketë flakur tej gjendjen e 
letargjisë së gjatë, atëherë do ta vrasë drakonin, do t'i 
asgjësojë karlët e pabesë dhe do ta zgjojë Brunildën, 
as ushta e Votanit nuk dojetë e zonja t'ia presë rrugën. 

: Miqtë e mi, që besoni në muzikën dionisianet 
Ju e dini tani se ç'rëndësi ka për ne tragjedia. Në të 
gjendet miti tragjik, i rilindur nga muzika, me të në 
dorë e shohim veten të mbushur me shpresa për t'i 
hequr qafës mënxyrat torturuesel Por pikëllim më të 
madh ne sot na ysht jeta e jetuar pa asnjë dinjitet, të 

cilën gjeniu gjerman, i degdisur nga shtëpia amë, ka 
qenë i deturuar ta kalojë në shërbim të karlëve të pabe- 
së. Ju e kuptoni këtë fjalë, në përmbyllje të këtij shkri- 
mi, ju e kuptoni edhe shpresën që më ka pushtuar. 

Muzika dhe miti tragjik janë njëlloj shprehës 
të aftësisë dionisiane të popujve, ata s'ndahen nga 
njëri-tjetri. Kanë hedhur rrënjë të dy bashkë në atë 
sferë të artit, që qëndron matanë apolonizmit, derdhin 
dritën e tyre jetëdhënëse mbi vendin, në akordet nga- 
zëllyese të të cilit nemitet disonanca dhe shpërndahet 
ajo figurë e botës, që të kall tmerrin, luan me thumbin 
e trishtimit, duke u besuar pakufi syve të vetë magje- 
psës dhe me këtë lojë përligjin ekzistencën e “botës 
më të keqe”. Këtu fillesa dionisiane, në e kundërvën- 
shim me atë apoloniane, na paraqitet e përjetshme, 
forcë e pashtershme artistike, që bën të ekzistojë si e 
tillë bota përmes dukurive artistike, në këtë botë 
ndihet nevoja e iluzionit të ri, dritëdhënës dhe për- 
tëritës, që ka për detyrë ta mbajë në jetë këtë botë të 
luhatshme e të gjallë të individit. Në do ta përfyty- 
ronim si të tillë njerëzimin e disonancës (se ç'gjë tjetër 
mund të përfytyrojë njeriu në s'e përfytyroftë këtë”), 

atëherë për të jetuar disonanca ka nevojë për iluzio- 
ne të çuditshme, në këto iluzione do t'u përcaktohej 
njerëzve rruga e jetës, do t'u shtrohej me qilimin e 
bukur që vetëm mitet dinë ta endin, ndryshe si do të 
ekzistonte2 Ky dhe është synimi i vërtetë i Apolonit, 
në të bashkohen iluzionet e panumërta të së bukurës, 
janë këto që na e bëjnë qënien të mbushur me dinjitet 
e ngazëllim, të pranueshme dhe të vlefshme, dhe na 
shtyjnë të përjetojmë çdo çast, sido që të jetë. 

Në vetëdijen e individit kjo bazë e çdo ekzis- 
tence, kjo fshehtësi dionisiane e botës na paraqitet aq 
sa është dhe ashtu si është, mandej kjo bëhet lehtësisht 
e kapërcyeshme nga forca përtëritëse dhe transfor- 
muese apoloniane, kështu që të dyja këto shtysa artis- 
tike janë të detyruara, në bazë të drejtësisë së përjet- 
shme, t'i zhvillojnë forcat e veta në një ndërvartësi ri- 
goroze. Aty ku forcat dionisiane shpërthejnë të pa- 
përmbajtshme, siç po e shohim të ndodhë sot në jetën 
tonë, me siguri edhe Apoloni aty ka zbritur, i fshehur 
brenda ne re, brezi i ardhshëm ka për ta ndier ndiki- 
min e tij përmes së bukurës në tërë gjerësinë dhe ma- 
dhështinë e saj. 

Që ky ndikim është i domosdoshëm, këtë më 
mirë se kushdo e ndien secili prej nesh, e ndien nga 
intonacioni, në qoftë se makar në gjumë përjeton ek- 
zistencën që kanë kaluar helenët e vjetër, duke u en- 
dur nën kolonadat e famshme ionike, duke i ngritur 
sytë për nga horizonti, i përvijuar nga konture të pas- 
tra, fisnike, i qerthëlluar nga vizatime figurash të përn- 
dritura, nga shëmbëllesa të gdhendura në mermer, i 
rrethuar nga njerëz që shkelin tërë solemnitet e ma- 

dhështi tokën dhe flasin me gjuhë melodioze shoqë- 
ruar edhe nga gjeste ritmike. A nuk të bëhet të ngresh 
lart krahët drejt Apolonit dhe me zjarr të thërresësh: 
“Popull i lumë heleni Sa i madhërishëm duhet të jetë 
mes jush Dionisi, në qoftë se perëndia që ju donte ju 
dhuroi magjinë e shërimit nga çmenduria ditirambi- 
anel” Kurse njeriut të predispozuar kësisoj, athinasi 
i moçëm mund t'i kundërshtonte, duke ia derdhur 
me kryelartësi atë që Eskili e shprehu me fjalët: “Po 
më thuaj, 0 i huaj, sa shumë duhej të vuante ky po- 
pull, për t'u bërë i tillë, i mrekullueshëmi Pas kësaj, 
më ndiq pas për te tragjedia, bëj therori bashkë me 
mua në altarin e të dy perëndivel” 

